ദിലീപ് വീണ്ടും തിരക്കുകളിലേക്ക് ; താരം ആദ്യ ദൗത്യം നിറവേറ്റാന് ഒരുങ്ങുന്നു – TruevisionNews\nകൊച്ചി: നടി ആക്രമിക്കപ്പെട്ട കേസില് ജാമ്യം ലഭിച്ച ദിലീപ് വീണ്ടും തിരക്കുകളിലേക്ക് . കേസും കോടതിയും കാരണത്താല് നിര്‍ത്തിവൈക്കേണ്ടി വന്ന ചില കാര്യങ്ങള് ചെയ്തു തീര്‍ക്കാനാണ് ദിലീപ് വിചാരിക്കുന്നത് .\nമൂന്നരമാസത്തെ ഇടവേളക്ക് ശേഷമാണ് സിനിമാ അഭിനയത്തിലേക്ക് ജനപ്രിയ താരം മടങ്ങിവരുന്നത്. ജൂലൈയില് അറസ്റ്റിലാവുമ്പേള് “കമ്മാര സംഭവം” എന്ന ചിത്രത്തിന്‍റെ ഷൂട്ടിംഗ് തിരിക്കിലായിരുന്നു ദിലീപ്. എന്നാല് തുടര്‍ന്നുള്ള ദിലീപിന്‍റെ ദിവസങ്ങളില് ചിത്രം പൂര്‍ത്തീകരിക്കാനായില്ല.\nഗ്രാന്‍ഡ് ഫിലിംസിന്‍റെ ബാനറില് ദിലീപ് തന്നെയാണ് ചിത്രം നിര്‍മിക്കുന്നത്. സംവിധാനം ചെയ്യുന്നത് രതീഷ് അമ്പാട്ടാണ്. നമിത പ്രമോദാണ് നായിക . തമിഴ്‌നാട്ടിലായിരുന്നു ചിത്രീകരണം നടക്കുന്നത്.\nജയില് വാസത്തിനു ശേഷം പുറത്തിറങ്ങിയ താരം ഈ ചിത്രം പൂര്‍ത്തിയാക്കാനുള്ള തിരക്കിലാണ്. എന്നാല് ജാമ്യ ഉപാധികള് നിലനില്‍ക്കുന്നതില് ദിലീപ് നിയമോപദേശം തേടും ചിത്രീകരണത്തിനിടയില് നിയമ തടസം ഒഴിവാക്കാനാണ് ഇങ്ങനെയൊരു തീരുമാനം.\nതെന്നിന്ത്യന് താരം സിദ്ധാര്‍ത്ഥും ചിത്രത്തില് അഭിനയിക്കുന്നുണ്ട്. മുരളീ ഗോപിയുടേതാണ് തിരക്കഥ. ദിലീപിന്‍റെ രാമലീലക്ക് കിട്ടിയ പ്രേക്ഷക വരവേല്‍പ്പ് കമ്മാര സംഭവ അണിയറപ്രവര്‍ത്തകര്‍ക്ക് ചിത്രം പെട്ടന്ന് പൂര്‍ത്തിയാക്കാന് പ്രചോദനമായിട്ടുണ്ട്. ഈ ചിത്രവും വിജയം കാണുമെന്ന ഉറച്ച വിശ്വാസവും ദിലീപിനുണ്ട്.\n20 ദിവസത്തെ ഷൂട്ടിംഗ് മാത്രം ബാക്കി നില്‍ക്കെയാണ് ദിലീപിന്‍റെ അറസ്റ്റ് ഉണ്ടായത് തുടര്‍ന്ന് ചിത്രീകരണം നിര്‍ത്തുകയായിരുന്നു .\nവാടകയ്ക്ക് നല്‍കിയ വീട്ടില് നിന്നും ഒഴിഞ്ഞില്ല; നടന് വിജയ കുമാറിന്റെ പരാതിയില് മകള് വനിതയെ പൊലീസെത്തി ഇറക്കിവിട്ടു; ഗുണ്ടകളെയിറക്കി അച്ഛന് തല്ലിയിറക്കുകയായിരുന്നുവെന്ന് വനിത (വീഡിയോ)\nമമ്മൂട്ടി നായകനാകുന്ന പുതിയ ചിത്രത്തിന്റെ പേര് കേട്ടവര് കേട്ടവര് ഞെട്ടി; ചിത്രീകരണം കണ്ണൂരിൽ.


മാരീചന്റെ വായനശാല | Marichan's Library: എന്റെ ഭര്‍ത്താവ് ചുളളിക്കാടായിരുന്നെങ്കില്............\nഎന്റെ ഭര്‍ത്താവ് ചുളളിക്കാടായിരുന്നെങ്കില്............\nപ്രശസ്ത കവി ബാലചന്ദ്രന് ചുളളിക്കാടിന് അമ്പതു വയസു തികഞ്ഞ വേളയില് അദ്ദേഹത്തെ സഹധര്‍മ്മിണിയും കവയിത്രിയുമായ വിജയലക്ഷ്മി മലയാള മനോരമയെ ഉപയോഗിച്ച് ചോദ്യം ചെയ്തിരുന്നു.\nപ്രസ്തുത അഭിമുഖത്തെ ആസ്പദമാക്കി അനാമികയുടെ ബ്ലോഗില് പ്രസക്തമായ ചില ചോദ്യങ്ങളുണ്ട്. രണ്ടു ചോദ്യങ്ങളെ അധികരിച്ചാണ് അനാമിക ചില ചോദ്യങ്ങള് ഉന്നയിക്കുന്നത്. മൂലരൂപം താഴെ.\nഎനിക്കിഷ്ടപ്പെട്ട ചില ചോദ്യങ്ങളും അവയുടെ ഉത്തരങ്ങളും ഇതാ…\nചോദ്യം - ഞാന് അടക്കമുള്ള എഴുത്തുകാര് അവാര്‍ഡുകളെ ആദരിക്കുകയും അവാര്‍ഡുകള് സ്വീകരിക്കുകയും ചെയ്തുപോരുന്നു. എന്നാല്, 1990ല് താങ്കള് ഇരുപതിനായിരം രൂപയുടെ സംസ്കൃതി ദേശീയ അവാര്‍ഡ് നിരസിക്കുകയും സാഹിത്യത്തിന്റെ പേരില് ഒരിക്കലും ഒരവാര്‍ഡും സ്വീകരിക്കില്ല എന്നു പ്രഖ്യാപിക്കുകയും ചെയ്തു. നമ്മുടെ കുടുംബം സാമ്പത്തികമായി ഏറ്റവും ബുദ്ധിമുട്ടിയിരുന്ന കാലത്താണു താങ്കള് ഇരുപതിനായിരം രൂപ വേണ്ടെന്നുവച്ചത്. വ്യക്തിപരമായ പ്രശസ്തിക്കുവേണ്ടിയാണ് സ്വന്തം ഭാര്യയുടെയും കുഞ്ഞിന്റെയും സാമ്പത്തികാവശ്യങ്ങള്‍പോലും അവഗണിച്ചു താങ്കള് ഇങ്ങനെയൊരു തിരസ്കാരം നടത്തിയത് എന്നു ഞാന് കുറ്റപ്പെടുത്തിയാല്?\nഉത്തരം - അതു വളരെ ശരിയാണ്. ഒരിക്കലും സാഹിത്യത്തിന്റെ പേരില് ഒരവാര്‍ഡും സ്വീകരിക്കാതെ ജീവിച്ചു മരിച്ചുപോയ ഒരെഴുത്തുകാരന് എന്ന വ്യക്തിപരമായ പ്രശസ്തി കിട്ടാന്‍വേണ്ടിത്തന്നെയാണു ഞാന് അവാര്‍ഡ് നിരസിച്ചത്. സമൂഹത്തിനുവേണ്ടി സാഹിത്യത്തിന്റെ മൂല്യം നിര്‍ണയിക്കാന് അവാര്‍ഡ് കമ്മിറ്റിക്കാര്‍ക്കുള്ള സര്‍വാധികാരത്തെ ഞാന് അംഗീകരിക്കുന്നുമില്ല. കുടുംബത്തിന്റെ സാമ്പത്തികാവശ്യം പണിയെടുത്തു നിറവേറ്റും എന്നു വിചാരിച്ചു. ആ ഇരുപതിനായിരം രൂപയുടെ കാര്യം നീ ഇപ്പോഴും ഓര്‍ത്തിരിക്കുന്നത് എന്നെ അദ്ഭുതപ്പെടുത്തുന്നു.\nചോദ്യം - 1980 ജനുവരിയില് എറണാകുളത്തു നടന്ന കേരള സര്‍വകലാശാലാ യുവജനോല്‍സവകാലത്തു നാം പരിചയപ്പെടുമ്പോള് താങ്കളും കടമ്മനിട്ട രാമകൃഷ്ണനും നന്നായി മദ്യപിച്ച അവസ്ഥയിലായിരുന്നു. പിന്നീടു ജീവിതകാലം മുഴുവന് താങ്കള് എന്നെക്കാളും സ്വന്തം കുഞ്ഞിനെക്കാളും സ്നേഹിച്ചിരുന്നതു മദ്യത്തെ ആയിരുന്നു. താങ്കളുടെ മദ്യാസക്തി എന്റെയും മകന്റെയും ജീവിതത്തെ നരകമാക്കി. ഞങ്ങളുടെ അവസ്ഥയോ അപേക്ഷയോ താങ്കളെ ഒരിക്കലും മദ്യപാനത്തില്‍നിന്നു പിന്തിരിപ്പിച്ചില്ല. എന്നാല്, 1998 ഓഗസ്റ്റില് അമേരിക്കയില് പോയി വന്നശേഷം താങ്കള് മദ്യപിച്ചതായോ പുകവലിച്ചതായോ ഒരിക്കലും കണ്ടിട്ടില്ല. പ്രാണനെപ്പോലെ കരുതിയിരുന്ന മദ്യത്തെയും പുകയിലയെയും ഉപേക്ഷിക്കാന് എങ്ങനെ കഴിഞ്ഞു?\nഉത്തരം - അമേരിക്കയില്‍വച്ച്, ഭൂമിയില് കിട്ടാവുന്ന ഏതാണ്ടെല്ലാത്തരം മദ്യങ്ങളും കഴിച്ചു മടുത്തു. പുകവലിമൂലം ശ്വാസോച്ഛ്വാസംപോലും പ്രയാസമായി. ഏതുവിധത്തിലും പുകയിലയുടെയും മദ്യത്തിന്റെയും പിടിയില്‍നിന്നു രക്ഷപ്പെടണം എന്ന കടുത്ത ആഗ്രഹമുണ്ടായി. അങ്ങനെ എല്ലാ ആത്മശക്തിയും സംഭരിച്ച് മദ്യപാനവും പുകവലിയും നിര്‍ത്തി. ഇപ്പോള്, മദ്യപിക്കുകയും പുകവലിക്കുകയും ചെയ്യുന്ന സുഹൃത്തുക്കളുടെ നടുവില് എത്രനേരമിരുന്നാലും യാതൊരു പ്രലോഭനവും ഇല്ല. മാന്യതയ്ക്കുവേണ്ടിയോ സാമൂഹികാംഗീകാരത്തിനുവേണ്ടിയോ അല്ല ഞാന് കുടി നിര്‍ത്തിയത്. എന്റെ മനസ്സമാധാനത്തിനും ആരോഗ്യത്തിനും വേണ്ടിയാണ്.\nവല്ലാത്ത മനുഷ്യനാണീ ചുളളിക്കാട് എന്ന് തോന്നുന്നു. ചുളളിക്കാടിനോടൊപ്പം വിജയലക്ഷ്മി കഴിഞ്ഞതെങ്ങനെ എന്നോര്‍ക്കുമ്പോള് അത്ഭുതവും. എങ്ങനെ ഈ മനുഷ്യനോടൊപ്പം ഒരു കുടുംബത്തില് കഴിഞ്ഞു എന്നതിനെക്കുറിച്ച് വിജയലക്ഷ്മിയെ ബാലചന്ദ്രന് ഇന്റര്‍വ്യൂ ചെയ്താല് എങ്ങനെയിരിക്കും എന്നുമാലോചിക്കാന് പ്രേരിപ്പിക്കുന്നു ഈ അഭിമുഖം…\nചുളളിക്കാടെന്ന അരാജകനായ കവിയെക്കുറിച്ച്, ഇങ്ങനെയൊരാളോടൊപ്പം ജീവിക്കുന്ന വിജയലക്ഷ്മിയെന്ന സ്ത്രീയെക്കുറിച്ച് അവരുടെ സ്വകാര്യതയെയും വ്യക്തിത്വത്തെയും തെല്ലും പരിഹസിക്കാതെ ചര്‍ച്ച ചെയ്യാനാവുമോ നമുക്ക്….\nഎന്റെ ഭര്‍ത്താവ് ബാലചന്ദ്രന് ചുളളിക്കാടിനെപ്പോലൊളായാല്…… ബ്ലോഗിലെ വിവാഹിതരും അവിവാഹിതരും സാഹിത്യപ്രേമികളുമായ വനിതകളുടെ അഭിപ്രായം എന്തായിരിക്കും? ചുളളിക്കാട് കുടിച്ചും കവിത ചൊല്ലിയും പ്രണയിച്ചും തെണ്ടിയും ആഘോഷിച്ചു തീര്‍ത്ത യൗവനത്തെക്കുറിച്ച് പുരുഷ സമൂഹം എന്തുപറയുന്നു?\nഅറിയാനാഗ്രഹമുണ്ട്. ആരെങ്കിലും പ്രതികരിക്കുമോ?\nപുരുഷ സമൂഹത്തില് പെടുന്ന മാരീചന് ഇങ്ങനെ പ്രതികരിക്കുന്നു. സ്വപ്നതുല്യമായിരുന്നു ചുളളിക്കാടിന്റെ ജീവിതം. കവിത എഴുതിയും പ്രണയിച്ചും തെണ്ടിയും ചുളളിക്കാട് ആഘോഷിച്ച ജീവിതം പലര്‍ക്കുമെന്ന പോലെ മാരീചനും സ്വപ്നം കാണേനേ കഴിയൂ. അങ്ങനെ ജീവിക്കണമെങ്കില് ചില്ലറ ധൈര്യമൊന്നുമല്ല വേണ്ടത്.\nഅങ്ങനെ ജീവിച്ചിരുന്നെങ്കില് ..........\nഎത്രപേര്‍ക്കു വിജയലക്ഷ്മിയാകാന് കഴിയുമെന്ന ചോദ്യത്തിന് ഉത്തരം പറയേണ്ടത് ചുളളിക്കാടിന്റെ അരാജക ജീവിതത്തെക്കുറിച്ച് വായിക്കുകയോ കേള്‍ക്കുകയോ ചെയ്ത സ്ത്രീകളാണ്.\nബാലചന്ദ്രനോടൊപ്പമുളള ജീവിതയാത്രയ്ക്കിടയില് വിജയലക്ഷ്മി നേരിട്ട പൊളളിക്കുന്ന അനുഭവങ്ങളെ, തങ്ങളായിരുന്നു ആ സ്ഥാനത്തെങ്കില് എന്ന സാങ്കല്‍പിക ചോദ്യത്തെ നേരിട്ട് എങ്ങനെയായിരിക്കും നമ്മുടെ സ്ത്രീകള് വിലയിരുത്തുക? ആലോചിക്കാന് രസമുളള വിഷയം തന്നെ.\nPosted by മാരീചന് at 04:03\nബാലചന്ദ്രന് വിവരമില്ലത്തവരുടെ കാവല്‍ക്കാരന്\nബാലചന്ദ്രന് സമൂഹത്തിന്റെ ശത്രു..\n31 January 2008 at 04:53\nസ്വപ്നതുല്യമായിരുന്നു ചുളളിക്കാടിന്റെ ജീവിതം. കവിത എഴുതിയും പ്രണയിച്ചും തെണ്ടിയും ചുളളിക്കാട് ആഘോഷിച്ച ജീവിതം പലര്‍ക്കുമെന്ന പോലെ മാരീചനും സ്വപ്നം കാണേനേ കഴിയൂ. അങ്ങനെ ജീവിക്കണമെങ്കില് ചില്ലറ ധൈര്യമൊന്നുമല്ല വേണ്ടത്.\nആ പ്രസ്താവനയോട് യോജിക്കുന്നില്ല. അങ്ങനെ ജീവിക്കാന് ധൈര്യം വേണ്ട. ഭീരുക്കളാണ് അങ്ങനെ ജീവിക്കുന്നത്.\n31 January 2008 at 08:43\nഅദ്ദേഹത്തിന്റെ പത്നി സഹിച്ചതു പോലെ എല്ലാ സ്ത്രീകള്‍ക്കും സാധിയ്ക്കുമെന്നു തോന്നുന്നില്ല.\nThanksalot for this post...really enjoyed it..\n31 January 2008 at 22:32\nഎന്റെ ഭര്‍ത്താവ് ചുളളിക്കാടായിരുന്നെങ്കില്..........\n'വിവര'മില്ലാത്ത വിവരാവകാശ നിയമം.\nഫോട്ടോഷോപ്പ് പഠനം മലയാളത്തില്


മൂലമറ്റം മേഖലയില് വ്യാപക മോഷണം\nTuesday, July 09, 2019 Last Updated2Min 17 Sec ago English Edition\nമൂലമറ്റം: മൂലമറ്റം മേഖലയില് വ്യാപക മോഷണം. ഇലപ്പള്ളി, എടാട് പ്രദേശങ്ങളിലുള്ള അമ്പലം, പള്ളി, വീടുകള്, വ്യാപാര സ്‌ഥാപനങ്ങള് എന്നിവിടങ്ങളിലാണ് വ്യാപക മോഷണം നടന്നത്.\nബുധനാഴ്‌ച രാത്രിയിലാണ് മോഷണം നടന്നത്. ഇലപ്പള്ളി ശ്രീഭദ്ര ധര്‍മ്മശാസ്‌താ ക്ഷേത്രത്തിലെ ഭണ്ഡാരക്കുറ്റി പൊളിച്ച് പണം അപഹരിച്ചു. മണാങ്കല് ബാബുവിന്റെ കടയില് നിന്നും 500 ഓളം രൂപ മോഷ്‌ടിച്ചു. ഇലപ്പള്ളി സെന്റ് മേരീസ് പള്ളിയുടെ കുരിശുപള്ളി കുത്തിത്തുറന്നെങ്കിലും ഒന്നും മോഷണം പോയിട്ടില്ല.\nപള്ളിക്ക് സമീപത്തു നിന്നും ഒരു അലമാങ്ക് കണ്ടെത്തി. എടാട് എസ്.എന്.ഡി.പി ഓഫീസ് കുത്തിത്തുറന്ന് നേര്‍ച്ചയായി കിട്ടിയിരുന്ന മൂന്ന് സ്വര്‍ണ താലി അപഹരിച്ചു. പഞ്ഞിക്കുന്നേല് മൈക്കിളിന്റെ കട കുത്തിതുറന്ന് സാധനങ്ങള് വാരിവലിച്ചിട്ട നിലയിലാണ്.ആലപ്പാട്ട് ചെറിയാന്റെ കട കുത്തി തുറന്നു.\nഎടാട് ദേവീക്ഷേത്രത്തിന്റെ വാതില് കല്ലിനു ഇടിച്ചു പൊളിച്ച് ഏകദേശം 2000 രൂപയോളം കവര്‍ന്നു. മങ്ങാടത്ത് ശശിയുടെ വീടിന്റെ വാതില് കല്ലിന് ഇടിച്ച് തുറന്ന നിലയിലാണ്. ഇവിടെ ആള് താമസം ഇല്ലായിരുന്നു. ഇവിടെ ഉടമ എത്തിയാലെ എന്തൊക്കെ നഷ്‌ടപ്പെട്ടുവെന്ന് അറിയാന് സാധിക്കുകയുള്ളു. മോഷണത്തിനുപയോഗിച്ച പാര, കമ്പി എന്നിവ സമീപത്ത് നിന്നും കണ്ടെത്തി. വിവരമറിഞ്ഞ് കാഞ്ഞാര് എസ്.ഐ: ടി.ആര്‍അലി, എ.എസ്.ഐ: തോമസ് കെ.വി. എന്നിവര് സംഭവ സ്‌ഥലത്തെത്തി പരിശോധന നടത്തി.\nഇടാട്, ഇലപ്പള്ളി മേഖലകളില് കഞ്ചാവ് ലഹരി മാഫിയാ യുടെ പ്രധാന കേന്ദ്രമാണെന്ന് നാട്ടുകാര് പറഞ്ഞു. മോഷണശ്രമത്തിനു പിന്നില് ഇത്തരക്കാരാണോ എന്ന് സംശയമുണ്ട്.\nചെറിയ വാതിലുകള് ഉണ്ടാക്കിയാണ് മോഷണം നടത്തിയിരിക്കുന്നത്. ചെറുപ്പക്കാരായ ആളുകളാണോ മോഷണത്തിനു പിന്നിലെന്നു സംശയമുള്ളതായി പറയുന്നു. ഈ പ്രദേശത്തിലുള്ള പലരും പോലീസ് നിരീക്ഷണത്തിലാണ്.


ഇനി ഐസ്ക്രീമിന്റെ ബോക്സുകളും കളയല്ലേ, ഇത് കൊണ്ടും ഒരു idea ഉണ്ട്...!! - Creator Pen\nഇനി ഐസ്ക്രീമിന്റെ ബോക്സുകളും കളയല്ലേ, ഇത് കൊണ്ടും ഒരു idea ഉണ്ട്…!!\nഇനി ഐസ്ക്രീമിന്റെ ബോക്സുകളും കളയല്ലേ, ഇത് കൊണ്ടും ഒരു idea ഉണ്ട്...!!\nഇനി ഐസ്ക്രീമിന്റെ ബോക്സുകളും കളയല്ലേ, ഇത് കൊണ്ടും ഒരു idea ഉണ്ട്…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nഏറ്റവും എളുപ്പവും ഫലപ്രദവുമായ രീതിയിൽ ചകിരിച്ചോറ് ഇങ്ങനെ തയ്യാറാക്കിനോക്കു, കൂടുതൽ റിസൾട്ടും…!!\nബാത്റൂമിലെ വലിയ ഒരു പ്രശ്നം ഈ കുപ്പികൊണ്ട് പരിഹരിക്കാം…!!


അഭിരാമി - വിക്കിപീഡിയ\n(Abhirami(actress) എന്ന താളിൽ നിന്നും തിരിച്ചുവിട്ടതു പ്രകാരം)\n6 ft (183 സെ.m)\nതെക്കേ ഇന്ത്യയിലെ ഒരു പ്രമുഖ ചലച്ചിത്രനടിയാണ് അഭിരാമി. മലയാളം. തമിഴ്, തെലുങ്ക് , കന്നട എന്നീ ഭാഷാച്ചിത്രങ്ങളിൽ അഭിരാമി അഭിനയിച്ചിട്ടുണ്ട്. ഒരു ടെലിവിഷൻ അവതാരകയായി ഏഷ്യാനെറ്റ് ചാനലിലെ ടോപ് ടെൻ എന്ന പരിപാടിയിലൂടെയാണ് വെള്ളിത്തിരയിലേക്ക് അഭിരാമി കടന്നു വന്നത്. 1999 ൽ ഇറങ്ങിയ മലയാളചലച്ചിത്രമായ പത്രം എന്ന ചിത്രത്തിൽ ഒരു ചെറിയ വേഷം ചെയ്തു. പിന്നീട് മില്ലേനിയം സ്റ്റാർസ് ഞങ്ങൾ സന്തുഷ്ടരാണ് , ശ്രദ്ധ എന്നീ ചിത്രങ്ങളിലും അഭിനയിച്ചു.\nമലയാളചലച്ചിത്രത്തിലെ പ്രമുഖ നടന്മാരായ മോഹൻലാൽ, സുരേഷ് ഗോപി, ജയറാം എന്നിവരോടൊപ്പം അഭിരാമി അഭിനയിച്ചിട്ടുണ്ട്. മലയാളത്തിനു ശേഷം തമിഴിലും അഭിരാമി അഭിനയിച്ചു. പ്രഭു, ശരത് കുമാർ, അർജ്ജുൻ, എന്നീ പ്രമുഖ നടന്മാരുടെ കൂടെയും തമിഴിൽ അഭിരാമി അഭിനയിച്ചിട്ടുണ്ട്. ആദ്യത്തെ തമിഴ് ചിത്രം വാ‍നവിൽ ആയിരുന്നു. തന്റെ അഭിനയ ജീവിതത്തിലെ ഒരു പ്രധാന സിനിമയായ വീരുമാണ്ടിയിൽ പ്രമുഖ നടൻ കമലഹാസന്റെ കൂടെ അഭിരാമി അഭിനയിച്ചു. 2004 ൽ ഇറങ്ങിയ തെലുഗു ചിത്രമായ രക്ത കണ്ണിര് വളരെ ശ്രദ്ധേയമായി.\nചലച്ചിത്രജീവിതം തുടങ്ങുന്നതിനു മുമ്പ് അഭിരാമി കഥാപുരുഷൻ എന്ന മലയാളം ടെലിവിഷൻ സീരിയലിലും അഭിനയിച്ചുണ്ട്. ഇതിന്റെ സംവിധാനം ശ്രീ കുമാരൻ തമ്പി ആയിരുന്നു.\nഅഭിരാമി ജനിച്ചത് 26 ജൂലൈ, 1981 നാണ്. മാതാപിതാക്കൾ എസ്. ഗോപികുമാർ, പുഷ്പ ഗോപികുമാർ എന്നിവരാണ്. ജനനം തമിഴ് നാടിലയിരുന്നു. പക്ഷേ വളർന്നതും പഠിച്ചതും എല്ലാം തിരുവനന്തപുരത്തായിരുന്നു. തമിഴ് , മലയാളം എന്നീ ഭാഷകൾ അഭിരാമിക്ക് നല്ല വശമാണ്. സ്കൂൾ ജീവിതം ക്രൈസ്റ്റ് നഗർ ഇംഗ്ലീഷ് സ്കൂളിലും, കോളേജ് ജീവിതം മാർ ഇവാനിയോസ് കോളേജിലുമാണ് കഴിഞ്ഞത്.\nചെപ്പാവേ ചിരുങ്ങലി (2004)\nരക്ത കണ്ണീര് (2004)\nമിഡ്ഡിൽ ക്ലാസ് മാധവൻ (2001)..\nവാനവിൽ (2001) ...\nമേലേ വാര്യത്തെ മാലാഖക്കുട്ടികൾ (2001) ...\nശ്രദ്ധ (2000) ....\nഞങ്ങൾ സന്തുഷ്ടരാണ് (2000)\nമിലേനിയം സ്റ്റാർസ് (2000)\n"https://ml.wikipedia.org/w/index.php?title=അഭിരാമി&oldid=2909672" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:59, 25 നവംബർ 2018.


എന്റെ കൂടെ വന്ന ഓട്ടോ ചേച്ചി കാത്തു നിൽക്കുന്ന കാര്യം പറഞ്ഞു, പിന്നെ സംഭവിച്ചത് - Entertainment Corner എന്റെ കൂടെ വന്ന ഓട്ടോ ചേച്ചി കാത്തു നിൽക്കുന്ന കാര്യം പറഞ്ഞു, പിന്നെ സംഭവിച്ചത് - Entertainment Corner\nഎന്റെ കൂടെ വന്ന ഓട്ടോ ചേച്ചി കാത്തു നിൽക്കുന്ന കാര്യം പറഞ്ഞു, പിന്നെ സംഭവിച്ചത്\nസമീപകാലത്തെ ഏറ്റവും മികച്ച സിനിമകളിൽ ഒന്നായിരുന്നു വരനെ ആവശ്യമുണ്ട്. സത്യൻ അന്തിക്കാടിന്റെ മകൻ അനൂപ് സത്യൻ ഒരുക്കിയ ചിത്രത്തിൽ ശോഭനയും സുരേഷ് ഗോപിയുമാണ് പ്രധാന വേഷത്തിൽ എത്തിയത്. മേജർ ഉണ്ണികൃഷ്ണൻ എന്ന വേഷത്തിലാണ് സുരേഷ് ഗോപി എത്തിയത്. വളരെക്കാലത്തെ ഇടവേളക്ക് ശേഷം സുരേഷ് ഗോപി തിരികെയെത്തിയ സിനിമയായിരുന്നു വരനെ ആവശ്യമുണ്ട്. ചിത്രത്തിന്റെ കഥ സുരേഷ് ഗോപിയോട് പറയാൻ ചെന്നപ്പോൾ ഉണ്ടായ സംഭവം അനൂപ് സത്യൻ സ്റ്റാർ ആൻഡ് സ്റ്റൈലിന് നൽകിയ അഭിമുഖത്തിൽ പറഞ്ഞതിങ്ങനെ.\nടി വി യിലും സിനിമയിലും കണ്ട പരിചയം മാത്രമേ എനിക്ക് സുരേഷേട്ടനുമായി ഉണ്ടായിരുന്നുള്ളു. അച്ഛൻ വഴിയില്ലാതെ നേരിട്ട് സമയം ചോദിപ്പിച്ചു ഉറപ്പിച്ചാണ് അദ്ദേഹത്തിനെ കാണാൻ പോയത്. ഞാൻ ഒരു ഓട്ടോയിലാണ് പോയത്. ഓട്ടോ ഓടിച്ചിരുന്നത് ഒരു സ്ത്രീ ആയിരുന്നു. ഞാൻ സുരേഷ് ഗോപിയുടെ വീട്ടിലേക്ക് ആണ് എന്നു മനസിലാക്കിയ ചേച്ചി അവർക്ക് സുരേഷേട്ടനെ കാണാൻ ഉള്ള അവസരം ഉണ്ടാക്കി കൊടുക്കുമോ എന്നു ചോദിച്ചു. നോക്കട്ടെ എന്നു പറഞ്ഞപ്പോൾ ചേച്ചി പുറത്ത് വെയിറ്റ് ചെയ്തു.\nഞാൻ ചെന്നപ്പോൾ സുരേഷേട്ടൻ ചർച്ചയിൽ ആയിരുന്നു. സീരിയസ് ആയി ഉള്ള അദ്ദേഹത്തിന്റ സംസാരം ദൂരെ മാറി നിന്നു ഞാൻ കണ്ടു. അദ്ദേഹത്തിന് അടുത്തെത്തിയപ്പോൾ ഞാൻ ആദ്യം പറഞ്ഞത് ഓട്ടോ ചേച്ചി കാത്തു നിൽക്കുന്ന കാര്യമാണ്. അവരോട് സുരേഷേട്ടൻ വരാൻ പറഞ്ഞു. അവരുടെ കാര്യങ്ങൾ തിരക്കി. ഒരു കസവു മുണ്ട് സമ്മാനമായി നൽകി. ഒപ്പം അവരുടെ കോളനിയിൽ ഉള്ളവർക്ക് വിശേഷ ദിവസത്തിൽ രണ്ട് പായസം അടക്കമുള്ള സദ്യക്കുള്ള പണവും നൽകി.. അനൂപ് പറയുന്നതിങ്ങനെ


ജിഹാദികളെ ഒന്നിപ്പിച്ച് ട്രംപിന്റെ നീക്കം; ഐസിസും അല് ഖ്വായ്ദയും ഒറ്റക്കെട്ട്... രക്തച്ചൊരിച്ചിൽ? | Trump’s Jerusalem declaration united all jihadi forces - Malayalam Oneindia\nPublished: December 8 2017, 11:45 [IST]\nവാഷിങ്ടണ്: ജറുസലേമിനെ ഇസ്രായേല് തലസ്ഥാനമായി അംഗീകരിക്കുന്ന അമേരിക്കന് നിലപാട് ലോകത്തെ കൂടുതല് സംഘര്‍ഷങ്ങളിലേക്ക് നയിക്കുമെന്ന് സൂചന. അമേരിക്കയുടെ നീക്കം ജിഹാദി ഗ്രൂപ്പുകളെ ഒന്നിപ്പിച്ചിരിക്കുകയാണ്.\nജറുസലേമിനെ ഇസ്രായേല് തലസ്ഥാനമായി അംഗീകരിക്കുന്നു എന്നത് മാത്രമല്ല, ടെല് അവീവിലെ അമേരിക്കന് എംബസി അങ്ങോട്ട് മാറ്റാനുള്ള നീക്കവും തുടങ്ങിക്കഴിഞ്ഞു. ഇത് ജിഹാദി ഗ്രൂപ്പുകളെ വലിയതോതില് പ്രകോപിപ്പിച്ചിട്ടുണ്ട്. അറബ് രാജ്യങ്ങളും അമേരിക്കന് നീക്കത്തില് ശക്തമായ പ്രതിഷേധം രേഖപ്പെടുത്തിയിട്ടുണ്ട്.\nവന് രക്തച്ചൊരിച്ചിലിനാണ് അല് ഖ്വായ്ദ ഇപ്പോള് തന്നെ ആഹ്വാനം ചെയ്തിട്ടുള്ളത്. അതിലും ഞെട്ടിക്കുന്നതാണ് ജിഹാദി ഗ്രൂപ്പുകള് ഈ വിഷയത്തില് ഒറ്റക്കെട്ടായി നില്‍ക്കുന്നു എന്നത്. ബദ്ധ വൈരികളായ ഐസിസും അല് ഖ്വായ്ദയും അവരുടെ പോഷക സംഘടനകളും എല്ലാം ഈ വിഷയത്തില് ഏകാഭിപ്രായത്തിലാണ് എന്നത് ലോക സുരക്ഷയെ തന്നെ ബാധിക്കുന്ന ഒന്നാണ്.\nഐസിസിനേയും അല് ഖ്വായ്ദയേയും കൂടാതെ ചെറിയ ജിഹാദി ഗ്രൂപ്പുകളും വ്യക്തികളും എല്ലാം ഒറ്റക്കെട്ടായി രംഗത്തിറങ്ങിയിട്ടുണ്ട്. തുടര്‍ച്ചയായി ജിഹാദി ആഹ്വാനങ്ങളാണ് ഐസിസ് പുറത്തിറക്കിക്കൊണ്ടിരിക്കുന്നത്. അമേരിക്കന് എംബസ്സികളും ഇസ്രായേല് എംബസ്സികളും ആക്രമിക്കാന് ആണ് ആഹ്വാനം.\nനിരുത്തവരവാദപരമായ നടപടി എന്നായിരുന്നു സൗദി അറേബ്യ അമേരിക്കന് നടപടിയെ വിശേഷിപ്പിച്ചത്. കടുത്ത വിമര്‍ശനം ആണ് അറബ് രാജ്യങ്ങള് ഒന്നടങ്കം ഇക്കാര്യത്തില് സ്വീകരിച്ചത്.\nകൂടുതൽ jerusalem വാർത്തകൾ\nഗള്‍ഫില് അമേരിക്കക്കെതിരെ നീക്കം; നിര്‍ണായക ചര്‍ച്ച, മന്ത്രിമാരുടെ യോഗം, പദ്ധതി തയ്യാറാക്കുന്നു\njerusalem israel america donald trump jihad isis al qaeda palestine islam ഇസ്രായേല് അമേരിക്ക ഡൊണാള്‍ഡ് ട്രംപ് ജിഹാദ് ഐസിസ് അൽ ഖ്വയ്ദ പലസ്തീന് ഇസ്ലാം ജറുസലേം\nStory first published: Friday, December 8, 2017, 11:45 [IST]


കൈക്കൂലിയിലും അഴിമതിയിലും പൊറുതി മുട്ടി ജനം! പാലക്കാട് ചെക്ക് പോസ്റ്റില് വൻ അഴിമതിയെ തുടർന്ന് വിജിലന്‍സ് റെയ്‌ഡിൽ രണ്ട് ഉദ്യോഗസ്ഥരെ സ്ഥലം മാറ്റി - ഇ വാർത്ത | evartha\nകൈക്കൂലിയിലും അഴിമതിയിലും പൊറുതി മുട്ടി ജനം! പാലക്കാട് ചെക്ക് പോസ്റ്റില് വൻ അഴിമതിയെ തുടർന്ന് വിജിലന്‍സ് റെയ്‌ഡിൽ രണ്ട് ഉദ്യോഗസ്ഥരെ സ്ഥലം മാറ്റി\nപാലക്കാട്: വേലാന്തളം ചെക്ക് പോസ്റ്റില് വിജിലന്‍സ് റെയ്ഡ് നടത്തി. ഇന്ന് പുലര്‍ച്ചെ രണ്ടു മണിക്കാണ് റെയ്ഡ് നടത്തിയത്. ചെക്ക് പോസ്റ്റിലെ അഴിമതിയുമായി ബന്ധപ്പെട്ട് മോട്ടോര് വാഹന വകുപ്പിലെ രണ്ട് ഉദ്യോഗസ്ഥരെ സ്ഥലം മാറ്റി. മോട്ടോര് വാഹന വകുപ്പിലെ ഉദ്യോഗസ്ഥരായ സുനില് മണിനാഥ്, ശരത്കുമാര് എന്നിവരെയാണ് സ്ഥലം മാറ്റിയത്.\nവേലന്താവളത്തെയും ഗോപാലപുരത്തെയും ഉദ്യോഗസ്ഥരായ ഇവരെ മാറ്റാന് ഗതാഗത കമ്മീഷണറാണ് ഉത്തരവിട്ടത്. ഇവര് കൈക്കൂലി വാങ്ങുന്നതിന്റെ ദൃശ്യങ്ങള് പുറത്തുവന്നിരുന്നു. നേരത്തെ, ഗോപാലപുരം ചെക്‌പോസ്റ്റ് വാണിജ്യ നികുതി ഇന്റലിജന്റ്‌സ് വിഭാഗം ഏറ്റെടുത്തു. അഴിമതിയാരോപണവും കൈക്കൂലി ആരോപണവും വ്യാപകമായതിനേത്തുടര്‍ന്നായിരുന്നു നടപടി.\nഓപറേഷന് നികുതിയുടെ ഭാഗമായി ഗോപാലപുരം ചെക്‌പോസ്റ്റില് വിജിലന്‍സ് നടത്തിയ മിന്നല് പരിശോധനയില് കണക്കില്‍പെടാത്ത 26,100 രൂപ പിടിച്ചെടുത്തിരുന്നു. അന്യസംസ്ഥാനങ്ങളില് നിന്നും വരുന്ന ലോറികളില് നിന്നും കൈക്കൂലി വാങ്ങുന്നതായുള്ള വിജിലന്‍സ് ഇന്റലിജന്‍സ് സ്‌ക്വാഡിന്റെ രഹസ്യ വിവരത്തെതുടര്‍ന്ന് ചെക്ക് പോസ്റ്റുകളില് കര്‍ശന പരിശോധനകള് നടന്നുവരികയാണ്.


ക്രിക്കറ്റ് ചരിത്രം - Crickerala\nBy Crickerala Staff\t Last updated Nov 8, 2017\nക്രിക്കറ്റ് എന്ന കളിക്ക് അറിയപ്പെടുന്ന ചരിത്രം പതിനാറാം നൂറ്റാണ്ട് മുതൽ ഇന്നു വരെയുണ്ട്. അന്താരാഷ്ട്രമത്സരങ്ങൾ ആരംഭിച്ചത് 1844-ൽ ആണെങ്കിലും ഔപചാരികമായ ഒരു തുടക്കം എന്നു പറയാവുന്നത് 1877-ൽ ടെസ്റ്റ് ക്രിക്കറ്റ് ആരംഭിച്ചപ്പോൾ മാത്രമാണ്. ക്രിക്കറ്റ് പിറവികൊണ്ടത് ഇംഗ്ലണ്ടിലാണെങ്കിലും ഇക്കാലങ്ങൾ കൊണ്ട് മറ്റു രാജ്യങ്ങളിലേക്കും വ്യാപിച്ചു.\nകോമൺ വെൽത്ത് രാഷ്ട്രങ്ങളിലാണ് ക്രിക്കറ്റിനു പ്രചാരം കൂടുതലുള്ളത്.എന്ന് എവിടെ ക്രിക്കറ്റ് ഉത്ഭവിച്ചു എന്നുള്ളതിനെ പറ്റി ആർക്കും വ്യക്തമായ ഒരു സൂചനയില്ല. ദക്ഷിണ ഇംഗ്ലണ്ടിലെ കെന്റിനും സസെക്സിനും ഇടയിലുള്ള പുൽമേടുകളിലാവം ക്രിക്കറ്റ് ആദ്യമായി ഉടലെടുത്തത്.\nമധ്യകാലഘട്ടങ്ങളിൽ ഇവിടുത്തേ പുൽമേടുകളിൽ ബാലന്മാർ ആടുകളെ മേയിക്കാൻ വരുമായിരുന്നു. ഈ ബാലന്മാരായിരിക്കണം ആദ്യമായി ക്രിക്കറ്റ് കളിച്ചു തുടങ്ങിയതെന്നാണ് പൊതുവേ വിശ്വസിച്ചിരിക്കുന്നത്. അതിനു ശേഷം നൂറ്റാണ്ടുകൾ കഴിഞ്ഞപ്പോൾ ക്രിക്കറ്റ് മുതിർന്നവരും കളിച്ചുതുടങ്ങി.\nപതിനേഴാം നൂറ്റാണ്ടോടുകൂടിയാണ് മുതിർന്നവരുടെ ഇടയിൽ ക്രിക്കറ്റിനു പ്രചാരം കൂടുതലായത്.കൊളോണിയല് ചരിത്രത്തില് ബ്രിട്ടനോളം തന്നെ പേരും പെരുമയുമൊക്കെയുള്ള രാജ്യമൊക്കെ ആയിരിക്കാം പക്ഷേ കോളനികളുടെ സ്വന്തമായി മാറിയിട്ടുള്ള ക്രിക്കറ്റില് ഫ്രാന്സിന് ചരിത്രം അത്ര പോര.\nഎന്നാല് ലോകചരിത്രത്തില്ആദ്യമായി നടന്ന ക്രിക്കറ്റ് കളി നടന്നത് തങ്ങളുടെ രാജ്യത്താണെന്ന് അവര് ഇപ്പോഴും തര്ക്കിക്കുന്നു. 1478ല് നടന്നതെന്ന് കരുതുന്നു .കുട്ടികൾ കളിച്ചുതുടങ്ങിയക്രിക്കറ്റിന് മുതിർന്നവരുടെ ഇടയിൽ പ്രചാരം നേടാൻ പല തലമുറകൾ കാത്തിരിക്കേണ്ടി വന്നു. പതിനേഴാം നൂറ്റാണ്ടിനു മുൻപ് മുതിർന്നവരുടെ ഇടയിൽ ക്രിക്കറ്റിന് സ്വാധീനമുള്ളതായി കൂടുതൽ വിവരങ്ങൾ ലഭ്യമല്ല.\nബൗൾ എന്ന പഴയ കളിയിൽ നിന്നാവാംക്രിക്കറ്റ് ഉരുത്തിരിഞ്ഞു വന്നിട്ടുള്ളത് ഇവിടെ പന്ത് ലക്ഷ്യത്തിലെത്തുന്നതിനു മുൻപ് ബാറ്റ്സ്മാൻ പന്ത് അടിച്ചു തെറിപ്പിക്കുന്നു. മേച്ചിൽ പുറങ്ങളിൽ ക്രിക്കറ്റ് കളിച്ചുതുടങ്ങിയസമയങ്ങളിൽ പന്തിനായി ഉപയോഗിച്ചത് ചെറിയ തടികഷ്ണമോ, കല്ലോ, കമ്പിളിയോ ആയിരിക്കണം.\nബാറ്റിനായി ഉപയോഗിച്ചത് ആടുകളെ തെളിയ്കാനുള്ള വടിയോ ദണ്ഡാകൃതിയിലുള്ള മറ്റു കാർഷിക ഉപകരണങ്ങളോ ആയിരുന്നു. വിക്കറ്റായി മരങ്ങളും, മരക്കുറ്റികളും ഇരിപ്പിടങ്ങളുമായിരുന്നു ഉപയോഗിച്ചിരുന്നത്.\nക്രിക്കറ്റിന് ആ പേരു ലഭിച്ചതിന്റെ പിന്നിൽ ധാരാളം വാദഗതികൾ നിലനിൽക്കുന്നു.കായികരംഗത്തേ അറിയപ്പെടുന്ന ആദ്യ അവലംബമനുസരിച്ച്(1598) ക്രെക്കറ്റ് (ഇംഗ്ലീഷ്:creckett) എന്ന വാക്കിൽ നിന്നുമാണ് ക്രിക്കറ്റിനു ആ പേരു ലഭിച്ചത്. ക്രികെ (ഇംഗ്ലീഷ്:krick(-e)) എന്ന ഡച്ച് വാക്കിൽ നിന്നുംമാകാം ക്രിക്കറ്റ് എന്ന പേരുലഭിച്ചതെന്നാണ് മറ്റൊരു മതം. ഡച്ചിൽ ക്രികെ എന്നാൽദണ്ഡ് എന്നാണർത്ഥം. പുരാതന ഇംഗ്ലീഷിലെ ക്രിക്ക് (ഇംഗ്ലീഷ്:cricc) ക്രൈക്കേ (ഇംഗ്ലീഷ്:cryce) എന്നീ വാക്കുകളിൽ നിന്നുമാവാം ക്രിക്കറ്റ് എന്ന പേരുവന്നത്, ഈ വാക്കുകൾക്ക് ബലമുള്ള വടി എന്നാണർത്ഥം. മറ്റൊരു സാധ്യത ക്രിക്സ്റ്റൊയിൽ(ഇംഗ്ലീഷ്:krickstoel) എന്ന ഡച്ച് പദത്തിൽ നിന്നുമാകാം എന്നാണ്, ഈ വാക്കിന്റെ സാരം നീളമുള്ള ഊന്ന് വടി എന്നാണ്.\nവിക്കറ്റിനായി നീളമുള്ള ഇത്തരം വടികളായിരുന്നു പണ്ട് ഉപയോഗിച്ചിരുന്നത്.ബോൺ സർ‌വ്വകലാശാലയിലെ ഭാഷാപണ്ഡിതനായ ഹെയിനർ ഗീൽമിസ്റ്ററിന്റെ അഭിപ്രായത്തിൽ ക്രിക്കറ്റ് എന്ന പദം കമ്പുകെണ്ട് പിന്തുടരുന്ന എന്നർത്ഥമുള്ള ഡച്ച് പദമായ (krik ket)ൽ നിന്നാണ്. ഇത് ഡച്ചുകാർക്ക് ക്രിക്കറ്റിന്റെഉൽഭവം മുതലുള്ള ബന്ധത്തേയാണ് കാണിക്കുന്നത്.\nക്രിക്കറ്റിൽ ഇന്നു ഉപയോഗിക്കുന്ന സാങ്കേതിക പദങ്ങളൊട്ടുമിക്കവയും ഇംഗ്ലണ്ടിൽ നിന്നുള്ളതാണ്.


By Online Desk -- May 4, 2021 May 4, 2021\nജീവിതത്തെ താറുമാറാക്കുന്ന ഒന്നാണ് വന്ധ്യത, ആരോഗ്യമുള്ള ബീജങ്ങളി ല്ലാത്തതും, ലൈംഗികശേഷിക്കുറവും കാരണം സമ്മര്‍ദ്ദത്തിലാകുന്ന പുരുഷന്‍മാര് ഇന്ന് ഏറെയാണ്.\nസ്‌ട്രെസ്സും ചിലപ്പോള് പാരമ്പര്യ രോഗങ്ങള് വരെ വന്ധ്യതയ്ക്ക് കാരണമാകാറുണ്ട്. കൂടാതെ സെക്‌സിലേര്‍പ്പെടുമ്പോള് ലൂബ്രിക്കന്റുകള് ഉപയോഗിക്കു മെങ്കില് ഇവ ബീജോല്‍പാദത്തെ ബാധിക്കുന്നില്ലെന്ന് ഉറപ്പു വരുത്തുക.\nഇവയില് ഉപയോഗിക്കുന്ന കെമിക്കലുകള് ചിലപ്പോള് പുരുഷ വന്ധ്യതയ്ക്ക് ഇട വരുത്തും. നിസാരമെന്ന് പലരും കരുതുന്ന പുകവലി പുരുഷവന്ധ്യതയ്ക്ക് ഇട വരുത്തുന്ന ഒരു പ്രധാന ഘടകമാണ്.പുകവലി ശീലം മാറ്റിയെടുക്കുക.\nഅമിതവണ്ണം പുരുഷ വന്ധ്യതയ്ക്ക് കാരണമാകുന്നതിനാല് കൃത്യമായ വ്യായാമം ചെയ്യുന്നതും ശരീരത്തില് രക്തചക്രമണം വര്‍ധിപ്പിക്കുന്ന പ്രവര്‍ത്തനങ്ങളും സ്ഥിരമാക്കുക. സ്വയം മനസ്സിലാക്കുകയും ഇതിനെല്ലാം പരിഹാരം കണ്ടെത്തുകയും ചെയ്‌താൽ മാത്രമേ പുരുഷന്മാരുടെ വന്ധ്യതയ്‌ക്ക് പരിഹാരം കാണാൻ കഴിയൂ.


മുഖ്യമന്ത്രിയുടെ മകളുടെ ഐ.ടി കമ്പനി സംശയത്തിന്‍റെ നിഴലില്; സാമ്പത്തിക ഇടപാടുകള് സംശയാസ്പദം; മുഖ്യമന്ത്രിയുടെ ഭാര്യ നോമിനി – Jaihind TV\nമുഖ്യമന്ത്രിയുടെ മകളുടെ ഐ.ടി കമ്പനി സംശയത്തിന്‍റെ നിഴലില്; സാമ്പത്തിക ഇടപാടുകള് സംശയാസ്പദം; മുഖ്യമന്ത്രിയുടെ ഭാര്യ നോമിനി\nഡാറ്റ കൈമാറ്റ വിവാദത്തിൽ സ്പ്രിങ്ക്ളർ എന്ന അമേരിക്കൻ കമ്പനിക്കൊപ്പം ഇപ്പോൾ ഉയർന്നു കേൾക്കുന്ന പേരാണ് എക്സലോജിക് എന്ന ഇന്ത്യൻ കമ്പനിയുടേത്. മുഖ്യമന്ത്രി പിണറായി വിജയന്‍റെ മകൾ വീണ വിജയൻ നടത്തുന്ന ഈ ഐ.ടി സ്ഥാപനത്തിന്‍റെ കഴിഞ്ഞ അഞ്ച് വർഷത്തെ സാമ്പത്തിക ഇടപാടുകൾ പലതും സംശയാസ്പദമാണ്. മുഖ്യമന്ത്രിയുടെ ഭാര്യ കമലയാണ് കമ്പനിയുടെ നോമിനി.\n2014 ൽ ബംഗലുരുവിലാണ് വീണ വിജയൻ എക്സലോജിക് എന്ന ഐ.ടി സ്ഥാപനം തുടങ്ങുന്നത്. ആദ്യ രണ്ട് വർഷം വരുമാനം ഒന്നുമില്ല. കനത്ത നഷ്ടവും ഉണ്ടായി. ഇത് മറികടക്കാൻ ധനലക്ഷ്മി ബാങ്കിൽ നിന്നും 50 ലക്ഷം രൂപ വായ്പ എടുത്തു. എംപവർ ഇന്ത്യ എന്ന കമ്പനിയിൽ നിന്ന് 25 ലക്ഷം കൂടി കടം വാങ്ങി. വ്യവസായ പ്രമുഖനായ ശശിധരൻ കർത്തയുടെ ഉടമസ്ഥതയിലുള്ള സ്ഥാപനമാണ് എംപവർ ഇന്ത്യ. ശശിധരൻ കർത്തയ്ക്ക് കേരളത്തിൽ കരിമണൽ ഖനനത്തിന് അനുമതി ലഭിച്ചത് ഈ കാലയളവിലാണ്. കരിമണൽ കേസിൽ സുപ്രീം കോടതിയിൽ കർത്തക്ക് അനുകൂലമായി സംസ്ഥാന സർക്കാർ ഒത്തു കളിച്ചു എന്ന സംശയം ഇതോടെ ശക്തിപ്പെടുന്നു.\n2016-17 വർഷവും നഷ്ടത്തിലായ കമ്പനിയിലേക്ക് വീണയും എംപവർ ഇന്ത്യയും ചേർന്ന് 18 ലക്ഷം രൂപ കൊണ്ടു വരുന്നു. തൊട്ടടുത്ത വർഷം എക്സലോജിക് ലാഭത്തിലായി. ഒരു കോടിയോളം രൂപയുടെ വിറ്റുവരവാണ് ലഭിച്ചത്. എന്തായാലും നഷ്ടത്തിലായ കമ്പനിക്ക് ധനലക്ഷ്മി ബാങ്ക് വൻ തുക വായ്പ നൽകിയത് മുതൽ സംശയങ്ങൾ തുടങ്ങുന്നു. ശശിധരൻ കർത്തയുടെ എംപവർ ഇന്ത്യ വീണയുടെ കമ്പനിയെ കൈ അയച്ച് സഹായിച്ചതിന് പിന്നിൽ നടന്ന ചരടുവലികളും ഭരണത്തിന്‍റെ ഉന്നത ശ്രേണിയുമായി ബന്ധപ്പെട്ടിരിക്കുന്നതായും ന്യായമായി കരുതാം.


കോൺഗ്രസിന് ജനാധിപത്യമില്ല; ഒരാളെ എങ്ങനെ ചവിട്ടി പുറത്താക്കാം എന്നതിൽ പിഎച്ച്ഡി എടുക്കുന്നവരാണ് കോൺഗ്രസിനുള്ളിലുള്ളത്- കെ പി അനിൽകുമാർ – Kairali News | Kairali News Live l Latest Malayalam News\nകോൺഗ്രസിന് ജനാധിപത്യമില്ല; ഒരാളെ എങ്ങനെ ചവിട്ടി പുറത്താക്കാം എന്നതിൽ പിഎച്ച്ഡി എടുക്കുന്നവരാണ് കോൺഗ്രസിനുള്ളിലുള്ളത്- കെ പി അനിൽകുമാർ\nകോൺഗ്രസിൽ ജനാധിപത്യവും മതേതരത്വവുമില്ലെന്ന് കെ പി അനിൽകുമാർ കൈരളിന്യൂസിനോട്.കേരളത്തെ സംരക്ഷിച്ചുകൊണ്ട് പോകാൻ സാധിക്കുന്നത് ഇടതുപക്ഷത്തിനാണെന്നും ഇടതുപക്ഷത്തിന് നേതൃത്വം നൽകുന്ന സിപിഎമ്മിന് അത് സാധിക്കും എന്നുള്ളതു കൊണ്ടാണ് സിപിഎമ്മുമായി ചേർന്ന് പ്രവർത്തിക്കുവാൻ ആഗ്രഹിക്കുന്നതെന്നും അനിൽകുമാർ പറഞ്ഞു.\n”ഒരു കോൺഗ്രസുകാരനായി തന്നെ മരിക്കണം എന്നായിരുന്നു ആഗ്രഹം. പക്ഷേ ദൗർഭാഗ്യകരമെന്ന് പറയട്ടെ കോൺഗ്രസിനകത്ത് പുതുതായി വന്ന നേതൃത്വം തങ്ങൾക്ക് ഇഷ്ടമില്ലാത്ത ആരെയും അംഗീകരിക്കില്ല. അംഗീകരിക്കാൻ തയ്യാറല്ല എന്ന് പ്രഖ്യാപിച്ചുകൊണ്ട് മുന്നോട്ടു പോവുകയാണ്. ഈ പോക്കിലും പ്രവർത്തനശൈലിയിലും മാർഗരേഖയിലും വ്യക്തമായ അഭിപ്രായ വ്യത്യാസം ഉള്ളതുകൊണ്ടാണ് ഞാൻ പാർട്ടിയിൽ നിന്ന് രാജിവച്ചത്. അല്ലാതെ സ്ഥാനത്തിന് വേണ്ടി പാർട്ടിയിൽ നിന്നും രാജിവച്ച് പോന്നതല്ല.\nകോൺഗ്രസിന് ജനാധിപത്യമില്ല, മതേതരത്വം ഇല്ല. ഉണ്ടെന്നൊക്കെ പറയാൻ വേണ്ടി മാത്രം പറയുമെങ്കിലും ഈ പറയുന്ന കാര്യങ്ങൾ ഒന്നും ഇല്ലാതെ മുന്നോട്ടു പോയപ്പോഴാണ് വളരെ വേദനയോടു കൂടി ഞാൻ 43 വർഷത്തെ എൻറെ പ്രവർത്തനമേഖല ഉപേക്ഷിച്ചത്.\nകേരളത്തെ സംരക്ഷിച്ചുകൊണ്ട് പോകാൻ സാധിക്കുന്നത് ഇടതുപക്ഷത്തിനാണ്. ഇടതുപക്ഷത്തിന് നേതൃത്വം നൽകുന്ന സിപിഎമ്മിന് അത് സാധിക്കും എന്നുള്ളത് കൊണ്ടാണ് ഞാൻ സിപിഎമ്മുമായി ചേർന്ന് പ്രവർത്തിക്കുവാൻ ആഗ്രഹിക്കുന്നതും. ഞാൻ എകെജി സെൻററിൽ പോയി എൻറെ ആഗ്രഹം പ്രകടിപ്പിച്ചു.3പോളിറ്റ്ബ്യൂറോ അംഗങ്ങളും ഒരു സംസ്ഥാന സെക്രട്ടറി അംഗവും ഞാൻ പാർട്ടിയിലേക്ക് കടന്നു വരുന്നതിനെ സ്വാഗതം ചെയ്തു. എന്നെ സ്വീകരിച്ചു എന്നത് തന്നെ വളരെയധികം സന്തോഷം.\nസിപിഎം പുറമെ നിന്ന് കാണുന്നപോലെയല്ല അതിനുള്ളിലേക്ക് കടന്നുചെല്ലുമ്പോൾ മനുഷ്യത്വമുള്ള ഒരുപാട് ആളുകളെ കാണുവാൻ സാധിക്കുന്നു .കൂടുതൽ ആത്മാഭിമാനത്തോട് കൂടി രാഷ്ട്രീയ പ്രവർത്തനം നടത്തുവാൻ സിപിഎമ്മിൽ എനിക്ക് സാധിക്കുമെന്നാണ് വിശ്വാസം\nസത്യത്തിൽ സിപിഎമ്മെന്ന് പറയുന്ന പാർട്ടി പ്രവർത്തിക്കുന്നത് എല്ലാവരും ഒരുമിച്ചു കൂടി ഇരുന്ന് ആലോചിച്ചാണ്. കോൺഗ്രസിനകത്താണെങ്കിൽ പുതുതായി വരുന്ന ഒരാളെ എങ്ങനെ ചവിട്ടി പുറത്താക്കാം എന്നതിൽ പിഎച്ച്ഡി എടുക്കുന്നവരാണ്. ധിക്കാരത്തിന്റെയും അഹങ്കാരത്തിന്റെയും പ്രതിരൂപമായി ഞാൻ ഞാൻ ഞാൻ എന്ന് പറയുന്ന പ്രതിപക്ഷ നേതാവ്, ഞാൻ ഞാൻ എന്ന് പറയുന്ന കെ പി സിസി അധ്യക്ഷൻ. കൂടിയാലോചനകൾ ഇല്ല. എല്ലാം ഞാൻ തീരുമാനിക്കും, ഞാൻ പറയും. നാളെമുതൽ കോൺഗ്രസ്പാർട്ടിയിൽ നിന്നും കൂടുതൽ ആളുകൾ പുറത്തുപോകുന്നത് നിങ്ങൾ കാണാനിരിക്കുന്നതേയുള്ളൂ.”


UK mother – Media Mangalam\nലെമനേഡ് ചേർത്ത മദ്യ പദാർത്ഥം മില്ലിയ്ക്ക് കൊടുത്തത് അറിയാവുന്ന ഒരു കൂട്ടം ആളുകൾ; ഒറ്റ നോട്ടത്തിൽ കണ്ടാൽ പ്രേതബാധ ഏറ്റതു പോലെ; വോഡ്കയിൽ നാരങ്ങനീര് കലർത്തി കഴിച്ച പെൺകുട്ടിക്ക് സംഭവിച്ചത് ആരെയും ഭയപ്പെടുത്തുന്ന അവസ്ഥ\nനാം നിത്യജീവതത്തിൽ പലതരത്തിലുള്ള മദ്യപരെ കാണാറുണ്ട്. വെള്ളം ചേർക്കാതെ കഴിക്കുന്നവരും, മദ്യത്തിന്റെ കൂടെ ശീതള പാനീയങ്ങളോ സോഡയോ ഒക്കെ ചേർത്ത് കുടിക്കുന്നവരും ഇക്കൂട്ടത്തിലുണ്ട്. ഇംഗ്ലണ്ടിലെ എസെക്‌സിൽ താമസിക്കുന്ന…


മരുന്ന് ഉപയോഗം കരുതലോടെ\nതെറ്റായ മരുന്നുപയോഗം വഴി ഉണ്ടാകുന്ന പ്രശ്നങ്ങൾ അറിയാം\nആശുപത്രിയിൽ പോകാനും ഡോക്ടറെ കാണാനും ബുദ്ധിമുട്ടുള്ള കാലമാണിത്. സ്ഥിരമായി മരുന്നുകൾ കഴിക്കുന്നവർക്കും ഉണ്ടാകും മരുന്നുപയോഗം സംബന്ധിച്ച് നിരവധി സംശയങ്ങൾ. പ്രമേഹം, ഹൈപ്പർ ടെൻഷൻ, ഹൃദ്രോഗം പോലെയുള്ള ദീർഘകാല രോഗങ്ങൾക്ക് മരുന്നു കഴിക്കുന്നവർ മരുന്ന് മുടങ്ങാതെ ശ്രദ്ധിക്കണം.\nഹൃദ്രോഗ മരുന്നുകൾ കഴിക്കുന്നവർ\nഹാർട്ട് അറ്റാക്ക് വന്നവരും ആൻജിയോപ്ലാസ്മറ്റി, ബൈപാസ് ശസ്ത്രക്രിയകൾ കഴിഞ്ഞവരും രക്തം നേർപ്പിക്കുന്ന ആന്റി പ്ലേറ്റ്ലെറ്റ് മരുന്നുകൾ സ്ഥിരമായി കഴിക്കേണ്ടി വരും. ഡോക്ടറുടെ അറിവോടെയല്ലാതെ ഇത്തരം മരുന്നുകൾ കുറയ്ക്കുകയോ നിർത്തുകയോ ചെയ്യരുത്.\nഹൃദയവാൽവിനു തകരാറുള്ളവർ, വാൽവ് മാറ്റിവയ്ക്കൽ ശസ്ത്രക്രിയ നടത്തിയവർ തുടങ്ങിയവർക്ക് രക്തം കട്ടപിടിക്കാതിരിക്കാൻ വേണ്ടിയുള്ള ആന്റി കൊയാഗുലന്റ് മരുന്നുകൾ ദീർഘനാൾ കഴിക്കേണ്ടി വരും.


സംസ്ഥാനത്ത് ഇന്ന് 42 പേർക്ക് കോവിഡ്; കേരളത്തിൽ ആദ്യമായി ഇത്രയേറെ കേസുകൾ | Kerala Dhwani - Largest Malayalam Digital News Paper in Kerala\nസംസ്ഥാനത്ത് ഇന്ന് 42 പേർക്ക് കോവിഡ്; കേരളത്തിൽ ആദ്യമായി ഇത്രയേറെ കേസുകൾ\nതിരുവനന്തപുരം∙ സംസ്ഥാനത്ത് ഇന്ന് 42 പേർക്ക് കോവിഡ് ബാധിച്ചതായി മുഖ്യമന്ത്രി പിണറായി വിജയന് അറിയിച്ചു.2പേര്‍ക്കു നെഗറ്റീവ് ആയി. സംസ്ഥാനത്ത് ഇത്രയേറെ കോവിഡ് കേസുകള് റിപ്പോര്‍ട്ട് ചെയ്യുന്നത് ആദ്യമായാണ്. കണ്ണൂർ– 12, കാസർകോട്– 7, കോഴിക്കോട്, പാലക്കാട്– 5, തൃശൂർ, മലപ്പുറം – 4, കോട്ടയം– 2, കൊല്ലം, പത്തനംതിട്ട, വയനാട് –1 എന്നിങ്ങനെയാണു രോഗബാധിതരുടെ എണ്ണം. ഇതിൽ 21 പേർ മഹാരാഷ്ട്രയിൽ നിന്നെത്തിയവരാണ്.\nവിദേശത്തു നിന്നു വന്ന 17 പേർക്ക് രോഗം സ്ഥിരീകരിച്ചു. കണ്ണൂരിൽ ഒരാൾക്ക് സമ്പർക്കം മൂലം. ഇതുവരെ 738 പേർക്ക് രോഗം. അതിൽ 216 പേർ ചികിത്സയിൽ. 84258 പേർ നിരീക്ഷണത്തിൽ. മാര്‍ച്ച് 27-നാണ് ഇതിനു മുമ്പ് ഏറ്റവും കൂടുതല് കേസുകള് റിപ്പോര്‍ട്ട് ചെയ്തത് – 39 പേര്.\nഇന്നു രോഗം ബാധിച്ച 21 പേർ മഹാരാഷ്ട്രയിൽ നിന്നെത്തിയവരാണ്. തമിഴ്നാട്ടില്‍നിന്നും ആന്ധ്രയിൽനിന്നും വന്ന ഓരോ ആളുകൾക്ക് രോഗം സ്ഥിരീകരിച്ചു. വിദേശത്തുനിന്ന് വന്ന 17 പേർക്കാണ് കോവിഡ് പോസിറ്റീവായത്. കണ്ണൂരിൽ ഒരാൾക്ക് സമ്പർക്കത്തിലൂടെ രോഗം വന്നു. കോഴിക്കോട് ആരോഗ്യപ്രവർത്തകകയ്ക്ക് രോഗം സ്ഥിരീകരിച്ചു.


Entevarthakal.com – എസ്‌എഫ്‌ഐ അഖിലേന്ത്യാ സമ്മേളനത്തിന് ഷിംലയില് തുടക്കം\nin Latest / National — by admin —\tOctober 30, 2018\n16ാമത് എസ് എഫ് ഐ അഖിലേന്ത്യാ സമ്മേളനത്തിന് ഷിംലയില് തുടക്കമായി. ഇതാദ്യമായാണ് ഷിംല എസ് എഫ് ഐ അഖിലേന്ത്യാ സമ്മേളനത്തിന് വേദിയാകുന്നത്. നവംബര് രണ്ട് വരെയാണ് സമ്മേളനം.സമ്മേളനത്തിന് തുടക്കം കുറിച്ച് എസ്‌എഫ് ഐ അഖിലേന്ത്യാ പ്രസിഡന്റ് വിപി സാനു പതാകയുയര്‍ത്തി.\nനാളിതുവരെയുള്ള സമരസംഘടനാ പ്രവര്‍ത്തനങ്ങളെ സമ്മേളനം സുക്ഷ്മമായി പരിശോധിക്കും. 23 സംസ്ഥാനങ്ങളില് നിന്നായി 40 ലക്ഷം അംഗങ്ങളെ പ്രതിനിധീകരിച്ച് 655 പേരാണ് സമ്മേളനത്തില് പങ്കെടുക്കുന്നത്. പ്രതിനിധി സമ്മേളന ഉദ്ഘാടനം, പൂര്‍വകാല നേതൃസംഗമം, രാഷ്ട്രീയ സംഘടനാ റിപ്പോര്‍ട്ട് എന്നിവയാണ് സമ്മേളനത്തിന്റെ ഇന്നത്തെ അജണ്ടകള്.\nഹിന്ദിമേഖല തുടര്‍ച്ചയായ രണ്ടാം തവണയാണ് എസ്‌എഫ്‌ഐ അഖിലേന്ത്യാ സമ്മേളനത്തിന് വേദിയാകുന്നത്. സമരസംഘടനാ പ്രവര്‍ത്തനങ്ങളിലൂടെ സംഘടന മേഖലയില് നേടിയെടുത്ത സ്വാധീനത്തിന്റെ സാക്ഷ്യപ്പെടുത്തല് കൂടിയാണ് ഷിംലയില് തുടക്കം കുറിച്ച പതിനാറാമത് എസ് എഫ് ഐ അഖിലന്ത്യാ സമ്മേളനം.\nനാളെ റിപ്പോര്‍ട്ടിന്മേല് പൊതുചര്‍ച്ച നടക്കും. കഴിഞ്ഞ സിക്കര് സമ്മേളനത്തിന് ശേഷം എസ്‌എഫ്‌ഐ നടത്തിയ സമരസംഘടനാ പ്രവര്‍ത്തനങ്ങള് വിമര്‍ശന സ്വയം വിമര്‍ശനപരമായി പരിശോധിക്കുന്നതായിരിക്കും ചര്‍ച്ചകള്. നവംബര് 1 ന് ചര്‍ച്ചകള്‍ക്ക് ജനറല് സെക്രട്ടറി വിക്രം സിംഗ് മറുപടി പറയും. രണ്ടാം തീയതി പുതിയ ഭാരവാഹികളെയും കമ്മിറ്റിയെയും സമ്മേളനം തെരഞ്ഞെടുക്കും.\nതുടര്‍ന്ന് പതിനായിരത്തിലേറെ വിദ്യാര്‍ത്ഥികളെ അണിനിരത്തി നടത്തുന്ന പൊതുസമ്മേളം സിപിഐഎം ജനറല് സെക്രട്ടറി സീതാറാം യെച്ചൂരി ഉദ്ഘാടനം ചെയ്യും. 23 സംസ്ഥാനങ്ങളില് നിന്നായി 40 ലക്ഷം അംഗങ്ങളെ പ്രതിനിധീകരിച്ച് 655 പ്രതിനിധകളാണ് സമ്മേളനത്തില് പങ്കെടുക്കുന്നത്.


തെലുങ്കാനക്കെതിരെ സഭയില് ബഹളം; | 12 MPs from Andhra suspended from parliament - Malayalam Oneindia\n4 min ago യദ്യൂരപ്പ ഇന്ന് ഗവര്‍ണറെ കാണ്ട് അവകാശവാദമുന്നയിക്കും; മുഖ്യമന്ത്രിയായി നാളെ സത്യപ്രതിജ്ഞ ചെയ്തേക്കും\n32 min ago അവര് ഒറ്റുകാര്.. തിരിച്ചെത്തിയാലും കോണ്‍ഗ്രസിന് വേണ്ട; ഏറ്റവും ഹീനമായി അട്ടിമറിയെന്ന് വേണുഗോപാല്\nതെലുങ്കാനക്കെതിരെ സഭയില് ബഹളം;\nPublished: August 23 2013, 15:59 [IST]\nതെലുങ്കാന വിഷയം ഉന്നയിച്ച് പാര്‍ലമെന്റെില് ബഹളം വെച്ച 12 എം പി മാരെ സസ്‌പെന്റ് ചെയ്‌തു. തുടര്‍ച്ചയായി സഭ തടസ്സപ്പെടുത്തുന്നതിനാണ് കോണ്‍ഗ്രസ്സില് നിന്നുള്ള എട്ട് എം പി മാരേയും തെലുങ്ക് ദേശം പാര്‍ട്ടിയിലെ നാല് എം പി മാരേയും സ്‌പീക്കര് മീര കുമാര് സസ്‌പെന്റ് ചെയ്‌തത്. അഞ്ച് ദിവസത്തേക്കാണ് സസ്‌പെന്‍ഷന്. അംഗങ്ങളെ സസ്‌പെന്റ് ചെയ്യണമെന്നാവശ്യപ്പെട്ട് പാര്‍ലമെന്ററികാര്യ മന്ത്രി കമല്‍നാഥ് കഴിഞ്ഞ ദിവസം പ്രമേയം പാസ്സാക്കിയിരുന്നു.\nഎന്നാല് പ്രതിപക്ഷ എം പി മാരുടെ എതിര്‍പ്പിനെ തുടര്‍ന്ന് അത് പരാജയപ്പെടുകയായിരുന്നു. തുടര്‍ന്ന് സ്‌പീക്കര് സര്‍വ്വകക്ഷിയോഗം വിളിച്ചു ചേര്‍ത്തിരുന്നു. ഐക്യ ആന്ധ്രക്ക് വേണ്ടി വാദിക്കുന്ന എം പി മാരുടെ പ്രതിഷേധത്തെ തുടര്‍ന്ന് ഇന്നും സഭ നിര്‍ത്തി വെച്ചിരുന്നു. സസ്‌പെന്റ് ചെയ്യപ്പെട്ട എല്ലാം എം പി മാരും ആന്ധ്ര തീരദേശ മേഖലയിലേയും രായലസീമ മേഖലയിലേയും എം പി മാരാണ്. റൂള് 374(A) പ്രകാരമായിരുന്നു സ്‌പീക്കറുടെ നടപടി.\ntelengana parliament mp tdp തെലുങ്കാന പാര്‍ലമെന്റ് എംപി ടിഡിപി\n12 MPs, 8 from congress and4from telegu dhesam party suspended for protesting against thelangana\nStory first published: Friday, August 23, 2013, 15:59 [IST]


ജീവിതത്തിലെ പ്രസതിസന്ധി ഘട്ടങ്ങളെ എല്ലാം ചിരിച്ചു കൊണ്ട് നേരിട്ട സമാന്ത ; പാതി മലയാളിയായ സാമന്തയുടെ അധികമാരും അറിയാത്ത വിശേഷങ്ങൾ | World Malayali Live\nജീവിതത്തിലെ പ്രസതിസന്ധി ഘട്ടങ്ങളെ എല്ലാം ചിരിച്ചു കൊണ്ട് നേരിട്ട സമാന്ത ; പാതി മലയാളിയായ സാമന്തയുടെ അധികമാരും അറിയാത്ത വിശേഷങ്ങൾ\nസാമന്ത നാഗ ചൈതന്യ വിവാഹ മോചനവാർത്തകൾക്ക് ഒരു അറുതി വന്നിരിയ്ക്കുകയാണ്. എന്നിരുന്നാലും ഒരു ദശക കലത്തോളം പ്രണയിച്ച് വിവാഹം ചെയ്തവർ എന്തുകൊണ്ട് പിരിഞ്ഞു എന്നതിന്റെ കാരണം തേടികൊണ്ടിരിയ്ക്കുകാണ് ആരാധകർ.\nഡിവോഴ്‌സിനെ കുറിച്ച് ആദ്യം തന്നെ സൂചന നൽകിയത് സമാന്ത തന്നെയാണ്. ജീവിതത്തിലെ പ്രസതിസന്ധി ഘട്ടങ്ങളെ എല്ലാം ചിരിച്ചു കൊണ്ട് നേരിട്ട സമാന്ത, ഈ ഒരു അവസ്ഥയെയും ധൈര്യത്തോടെ അഭിമുഖീകരിയ്ക്കും എന്നാണ് ആരാധകർ പ്രതീക്ഷിയ്ക്കുന്നത്.\nകുറുക്കു വഴികളോ, എളുപ്പ മാർഗങ്ങളോ ഞാൻ നോക്കിയില്ല, പക്ഷെ ഞാൻ അവിടെ എത്തും എന്റെ വഴിയിലൂടെ നേർ വഴിയിലൂടെ : തോറ്റു പോകുമെന്ന് സ്വയം കരുതി ഇരിക്കുന്നവർക്ക് വേണ്ടി സമർപ്പിച്ച് സാന്ത്വനം താരം\nസിനിമയുടെ യാതൊരു പാരമ്പര്യവും ഇല്ലാതെ സൗത്ത് ഇന്ത്യൻ സിനിമാ ലോകത്ത് മുൻനിരയിലേക്ക് ഉയർന്ന് വന്ന നടിയാണ് സമാന്ത. കരിയറിൽ ഒരുപാട് കഷ്ടപ്പെട്ടിട്ടാണ് ഇന്ന് കാണുന്ന നിലയിലേക്ക് ഉയർന്ന് വന്നത്. സമാന്തയെ കുറിച്ച് അധികമാരും അറിയാത്ത ചില ചരിത്രങ്ങളാണത്.\n1987 ഏപ്രിൽ 28 ന് ആണ് സമാന്തയുടെ ജനനം. അച്ഛൻ തെലുങ്കും അമ്മ മലയാളിയും ആണെങ്കിലും സാമന്ത വളർന്നതും പഠിച്ചതും എല്ലാം തമിഴ് നാട്ടിലാണ്. ചെന്നൈ പെൺകുട്ടി എന്ന് അറിയപ്പെടാനായിരുന്നു സമാന്തയ്ക്ക് ഏറെ ഇഷ്ടം. പഠനകാലത്ത് തന്നെ സാം നിരവധി മോഡലിങ് ഷോകളിലും പങ്കെടുത്തിരുന്നു.\nഅങ്ങനെ ഒരു മോഡലിങ് ഷോയിൽ നിന്നാണ് സംവിധായകൻ രവി വർമൻ സമാന്തയെ കണ്ടെത്തിയത്. അങ്ങനെ 2010 ൽ റിലീസ് ചെയ്ത മോസ്‌കോവിൻ കാവേരി എന്ന ചിത്രത്തിലൂടെ സാമന്ത അഭിനയ ലോകത്തേക്ക് കടന്നു വന്നു. എന്നാൽ സമാന്ത എന്ന നടിയുടെ വരവ് അറിയിച്ചത് യേ മായ ചേസുവേ എന്ന ചിത്രമാണ്. ഗൗതം വാസുദേവ മേനോൻ സംവിധാനം ചെയ്ത ചിത്രത്തിൽ നാഗ ചൈതന്യയാണ് നായകനായത്. 2010 ൽ റിലീസ് ചെയ്ത ആ സിനിമ പൂർത്തിയാകും മുന്നേ തന്നെ ഇരുവരും പ്രണയത്തിൽ ആവുകയും ചെയ്തു. ചിത്രത്തിലെ അഭിനയത്തിന് സമാന്തയ്ക്ക് നന്ദി അവാർഡും കിട്ടിയിരുന്നു.\nസിനിമയിൽ എത്തി ചെറിയചെറിയ വേഷങ്ങളിലൂടെ മുൻനിരയിലേക്ക് എത്താനുള്ള ശ്രമത്തിലായിരുന്നു സാം. കൃത്യം രണ്ട് വർഷം കഴിയുമ്പോഴേക്കും സമാന്തയ്ക്ക് ആരോഗ്യ പ്രശ്നങ്ങൾ വന്നു തുടങ്ങി. രോഗപ്രതിരോധ വൈകല്യത്തിന് ചികിത്സയിലായിരുന്ന സാമന്ത 15 ദിവസത്തോളം ശേഷിയില്ലാതെ കിടന്നു. അതിനിടയിൽ പല ബിഗ് ബജറ്റ് ചിത്രങ്ങളും സമാന്തയ്ക്ക് നഷ്ടപ്പെട്ടു. പിന്നീട് വർഷങ്ങളുടെ കഠിന പ്രയത്നത്തിലൂടെ സമാന്ത മുന്നോട്ട് വന്നത്.\nരോഗ മുക്തി നേടിയ ശേഷം സമാന്ത പൂർവ്വാധികം ശക്തിയോടെ പിടിച്ചു കയറാം തുടങ്ങി. തെലുങ്കിലും തമിഴിലും ഒരേ സമയം സിനിമകൾ ചെയ്യുന്ന തിരക്കിലായിരുന്നു സാം. ദൂക്കുടു, ഈഗ, നീതാനെ എൻ പൊൻ വസന്തം, മനം, അ ആ, കത്തി, അഞ്ചാൻ, സൺ ഓഫ് സത്യ മൂർത്തി, തെറി, തങ്കമകൻ, സൂപ്പർ ഡൂലക്സ്, രംഗസ്ഥലം എന്നീ ചിത്രങ്ങൾ എല്ലാം സാമന്തയുടെ വളർച്ചയുടെ ചവിട്ടു പടികളായിരുന്നു.\nആദ്യ ചിത്രത്തിലൂടെ തന്നെ സമാന്തയും നാഗ ചൈതന്യയും അടുത്ത് അറിയുകയും പ്രണയത്തിലാവുകയും ചെയ്തിരുന്നു. ഏഴ് വർഷത്തെ പ്രണയത്തിന് ശേഷം 2017 ൽ ഇരുവരും ഔദ്യോഗികമായി തങ്ങളുടെ വിവാഹം പ്രഖ്യാപിച്ചു. ഹൈദരബാദിൽ വച്ചായിരുന്നു വിവാഹ നിശ്ചയം. 2017 ഓക്ടോബറിൽ ഗോവയിൽ വച്ച് ഹിന്ദു മത വിശ്വസ പ്രകാരവും ക്രിസ്ത്യൻ മത വിശ്വാസ പ്രകാരവും സമാന്തയും നാഗ ചൈതന്യയും വിവാഹം ചെയ്തിരുന്നു.\nവിവാഹത്തിന് ശേഷം സമാന്ത സോഷ്യൽ മീഡിയയിൽ എല്ലാം പേര് മാറ്റി. തന്റെ പേരിനൊപ്പം ഭർത്താവിന്റെ കുടുംബ പേരും ചേർത്തു. സൗത്ത് സിനിമാ ഇന്റസ്ട്രിയിൽ ഏറ്റവും ക്യൂട്ട് കപ്പിൾസ് എന്നായിരുന്നു സാമന്തയും ചൈതന്യയും അറിയപ്പെട്ടിരുന്നത് തന്നെ.\nഎന്നാൽ കൃത്യം നാല് വർഷത്തിന് ശേഷം സാം സോഷ്യൽ മീഡിയയിൽ നിന്നും ഭർത്താവിന്റെ കുടുംബ പേര് എടുത്ത് മാറ്റിക്കൊണ്ട് വിവാഹ മോചിതരാവുന്ന എന്ന് പരോക്ഷമായി അറിയിയ്ക്കുകയായിരുന്നു. അന്ന് മുതൽ വന്നിരുന്ന വിവാദ വാർത്തകൾക്ക് ഒക്ടോബർ2ന് ഔദ്യോഗികമായി സ്ഥിതീകരണവും താരം നൽകി.\nPrevious articleകുറുക്കു വഴികളോ, എളുപ്പ മാർഗങ്ങളോ ഞാൻ നോക്കിയില്ല, പക്ഷെ ഞാൻ അവിടെ എത്തും എന്റെ വഴിയിലൂടെ നേർ വഴിയിലൂടെ : തോറ്റു പോകുമെന്ന് സ്വയം കരുതി ഇരിക്കുന്നവർക്ക് വേണ്ടി സമർപ്പിച്ച് സാന്ത്വനം താരം ബിജേഷിന്റെ കുറിപ്പ്\nNext articleസ്‌നേഹ ശ്രീകുമാർ എന്ന ഞാൻ ഒരു അഭിമുഖത്തിലോ വേദിയിലോ ആരെയും വ്യക്തിപരമായി അധിക്ഷേപിച്ചിട്ടില്ല ; ശ്രിന്ദ , എസ്തർ വിഷയത്തിൽ പ്രതികരിച്ച് താരം


Administrator Sunday, September 27th, 2009 8:43 am 27 September, 2009\nന്യൂഡല്‍ഹി: വിദേശകാര്യമന്ത്രി എസ്.എം കൃഷ്ണയുടേയും സഹമന്ത്രി ശശി തരൂരിന്റെയും ഹോട്ടല് വാസത്തിന് പണം നല്‍കിയത് ആരെന്നതിനെച്ചൊല്ലി പുതിയ വിവാദം കൊഴുക്കുന്നു.\nകൃഷ്ണയുടെ താമസച്ചെലവ് വഹിച്ചത് ഇന്ത്യ-അമേരിക്ക ആണവ കരാര് നടപ്പാക്കുന്നതിന് ഇടനിലക്കാരായി നിന്ന ഒരു അമേരിക്കന് കമ്പനിയാണെന്നാണ് ഉയര്‍ന്ന ആരോപണം. കൃഷ്ണയുടെ ഹോട്ടല് താമസത്തിന്റെ ചെലവ് വഹിച്ചത് ആരെന്ന് അദ്ദേഹം തന്നെ വെളിപ്പെടുത്തണമെന്നും അല്ലാത്തപക്ഷം തങ്ങള് അക്കാര്യം പുറത്തു വിടുമെന്നും ബി.ജെ.പി വ്യക്തമാക്കി.\nഅതിനിടെ, വിദേശകാര്യമന്ത്രിയായി ചുമതലയേറ്റ ശേഷം ഡല്‍ഹിയിലെ പഞ്ചനക്ഷത്ര ഹോട്ടലായ മൗര്യാ ഷെറാട്ടണില് കൃഷ്ണ താമസിച്ച 100 ദിവസത്തെ ചെലവായ ഒരു കോടി രൂപ സര്‍ക്കാര് ചെലവിലാക്കണമെന്ന് ആവശ്യപ്പെട്ട് വിദേശകാര്യമന്ത്രാലയം കേന്ദ്ര ഭവന വകുപ്പിന് കത്തയച്ചതും വിവാദമായിട്ടുണ്ട്. എന്നാല് ഇത്തരമൊരു കത്തയയ്ക്കാന് താന് ആരെയും ചുമതലപ്പെടുത്തിയിട്ടില്ലെന്ന് കൃഷ്ണ കഴിഞ്ഞ ദിവസം പറഞ്ഞു.\nശശി തരൂരിനെതിരെയും ആരോപണമുയരുന്നുണ്ട്. മന്ത്രിയാകുന്നതിന് മുമ്പ് തരൂര് ചെയര്‍മാനായ ഒരു അന്താരാഷ്ട്ര കമ്പനിയാണ് ഹോട്ടല് പണം അടച്ചതെന്നാണ് ആരോപണം. ഇരുവരുടെയും ഹോട്ടല് ചെലവ് വഹിച്ചത് ആരെന്നു വെളിപ്പെടുത്തണമെന്ന് ആവശ്യപ്പെട്ട് കൂടുതല് രാഷ്ട്രീയ പാര്‍ട്ടികള് അടുത്ത ദിവസം രംഗത്തു വന്നേക്കും.\nതങ്ങളുടെ പോക്കറ്റില് നിന്നാണ് താമസച്ചെലവ് നല്‍കിയതെന്ന മന്ത്രിമാരുടെ വാക്കുകള് ശരിയല്ലെന്ന് ബി.ജെ.പി നേതാവ് രവിശങ്കര് പ്രസാദ് ആരോപിച്ചു.


100 രൂപയുടെ പുതിയ നോട്ടുകൾ; എ ടി എമ്മുകൾ റീ കാലിബ്രേറ്റ് ചെയ്യാൻ 100 കോടി രൂപവേണ്ടിവരും |\nറിസർവ് ബാങ്ക് പുതിയ നൂറ് രൂപ നോട്ടുകൾ പുറത്തിറക്കാനൊരുങ്ങുന്നതായി കഴിഞ്ഞ ദിവസം റിപ്പോർട്ടുകൾ വന്നിരുന്നു. സെപ്റ്റംബറിലാണ് പുതിയ നോട്ടുകൾ പുറത്തിറങ്ങുക. വയലറ്റ് നിറത്തിലെത്തുന്ന പുതിയ നോട്ടുകൾ ഇപ്പോൾ ബാങ്കുകൾക്ക് തലവേദനയായിരിക്കുകയാണ്. പുതിയ നോട്ടിന്റെ വലിപ്പത്തിന് അനുസരിച്ച് എ ടി എമ്മുകൾ റീ കാലിബ്രേറ്റ് ചെയ്യേണ്ടി വരുമെന്നത് ബാങ്കുകൾക്കും ജനങ്ങൾക്കും ഒരു പോലെ പ്രശ്‌നം സൃഷ്ടിക്കും.\n240,000 എ ടി എമ്മുകളാണ് ഇന്ത്യയിൽ ഉള്ളത്. ഇത് മുഴുവൻ റീ കാലിബ്രേറ്റ് ചെയ്യുന്നതിന് കുറഞ്ഞത് 100 കോടി രൂപ വേണ്ടി വരുമെന്നാണ് കണക്കാക്കുന്നത്. ഇതിനു ഒരു വർഷം സമയവും വേണ്ടി വരും. ഇതിന്റെ സൈസ് നിലവിലുള്ള 100 രൂപ നോട്ടിനെക്കാൾ ചെറുതാണ്. 66 മില്ലി മീറ്റർ വീതയും 142 മില്ലി മീറ്റർ നീളവുമാണ് നോട്ടിന്റെ വലുപ്പം. എ ടി എമ്മിൽ ഇത് വയ്ക്കുന്നതിനും നോട്ടുകൾ ഡിറ്റെക്റ്റ് ചെയ്യുന്നതിനും മാറ്റം വരുത്തേണ്ടി വരുമെന്നതാണ് പ്രശ്‌നം.\nനിലവിൽ നോട്ടുകൾ വയ്ക്കുന്നതിന് നാല് കസെറ്റുകൾ വീതമാണ് ഓരോ എ ടി എമ്മിലും ഉള്ളത്. നൂറിന്റെ മാത്രം രണ്ടു സൈസിലുള്ള നോട്ടുകൾ നിലവിൽ വരുന്നതോടെ രണ്ടു കസറ്റുകൾ അതിനായി മാത്രം വേണ്ടി വരും. ഇത് നോട്ടുകൾ സൂക്ഷിക്കുന്നതിനുള്ള എ ടി എമ്മിന്റെ കാപ്പാസിറ്റിയിൽ കുറവ് വരുത്തുമെന്ന് ടാറ്റ കമ്മ്യൂണികേഷൻസ് പേയ്മെന്റ് സൊല്യൂഷൻസ് മാനേജിങ് ഡയറക്ടർ സഞ്ജീവ് പട്ടേൽ പറഞ്ഞു. ദേവസിലെ സെക്യൂരിറ്റി പ്രസ്സിൽ പുതിയ നോട്ടിന്റെ അച്ചടി തുടങ്ങി കഴിഞ്ഞു. ഇത് ഉടൻ വിപണിയിൽ എത്തുമെന്ന് പ്രതീക്ഷിക്കുന്നു.\nമധ്യപ്രദേശിലെ ദേവാസിയിലെ സെക്യൂരിറ്റി പ്രസിലാണ് നോട്ടുകൾ അച്ചടിക്കുന്നത്. യുനെസ്‌കോയുടെ ലോകപൈതൃക പട്ടികയിൽപ്പെട്ട റാണി കി വവ് എന്ന ചരിത്രസ്മാരകത്തിന്റെ ചിത്രം നോട്ടിൽ ആലേഖനം ചെയ്യും. പുതിയ നോട്ടുകൾ പുറത്തിറക്കിയാലും പഴയ നോട്ടുകൽ പിൻവലിക്കില്ലെന്ന് ആർ ബി ഐ അറിയിച്ചിട്ടുണ്ട്. നോട്ടുനിരോധനത്തിന് ശേഷം ആറാം തവണയാണ് റിസർവ് ബാങ്ക് നോട്ടുകൾ മാറ്റുന്നത്. നേരത്തെ 2000, 500, 200, 50,10 രൂപയുടെ പുതിയ നോട്ടുകൾ റിസർവ് ബാങ്ക് പുറത്തിറക്കിയിരുന്നു.\n← പരിക്ക് വിവാദം പുകയുന്നു, ഭുവനേശ്വർ കുമാറിന്റേയും സാഹയുടെയും ക്രിക്കറ്റ് കരിയർ ഭീഷണിയിൽ\nക്രോസ്സ് ബാർ ചലഞ്ചുമായി കേരള ബ്ലാസ്റ്റേഴ്സ് →


വിജയന്‍മാഷ് അനുസ്മരണ പതിപ്പ്: 2011\n1 പണം ഒഴുകിവരുമ്പോള് നിങ്ങള് എല്ലാം മറക്കുന്നു\nരാഷ്ട്രീയത്തില് ഓര്‍മ്മ വലിയൊരു ഘടകമല്ല. രാഷ്ട്രീയം അഭിപ്രായം രൂപീകരിക്കുന്നത് സാമാന്യമായ സൗകര്യങ്ങള് മുന്‍നിര്‍ത്തിയാണ്. അതുകൊണ്ട് ഒന്നിച്ചുനിന്നാല് ആരെ വീഴ്ത്താം എന്നുള്ള നിലയിലേക്ക് സംഘടിതശക്തിയായി നിലനിന്നാലുള്ള ലാഭങ്ങള് ചൂണ്ടിക്കാണിച്ചാണ് അണികളെ സംഘടിപ്പിച്ച് നിര്‍ത്തുന്നത്. അത് ഓരോതവണെയും സംഘടിപ്പിക്കുന്നത് ഓരോതരത്തിലാണ്. Read More\n2 You are selling your credibility\nസാധനങ്ങള് വിലപറയുന്നതുപോലെ രാജ്യത്തിനു വിലപറയുന്നു. അതാണ് ഭൂപടത്തിന്റെ അര്‍ത്ഥം. ഇത് തീര്‍ച്ചയായും ഇന്ത്യയുടെ പരമാധികാരത്തെ ബാധിക്കുന്ന ഒന്നാണ്. മറ്റൊന്ന്, നമ്മുടെ പദ്ധതികളെയും നമ്മുടെ ഭാവിയെത്തന്നെയും ബാധിക്കുന്ന ഒന്നാണ്. Read More..\n3 ഒത്തുതീര്‍പ്പ് ഒരു വഞ്ചനയാണ്\nവളരെ നിരുപദ്രവകരമാണന്ന് തോന്നുന്ന പ്രവര്‍ത്തനങ്ങള്‍കൊണ്ട് വലിയ ഉപദ്രവം ഉണ്ടാക്കാം എന്ന് മനസിലാക്കിയ ഒരു ആഗോള മുതലാളിത്തം ഇവിടെയുണ്ട് എന്നും ഇറാക്കിലെന്താണ് ഉപയോഗിക്കേണ്ടത് മിസൈലാണെന്നും ഇന്ത്യയിലും കേരളത്തിലും ഉപയോഗിക്കേണ്ടത് അതല്ലഎന്നും ഗ്ലോബല് ഫണ്ടിംങ്ങിന്റെ ഒരു ഭാഗമാണ് എന്നും അറിയുന്ന വളരെ ബുദ്ധിയുള്ള മുതലാളിത്തം , ഈ മുതലാളിത്തത്തെ തിരിച്ചറിയണം എന്നുപറഞ്ഞത് ഒരു കുറ്റമാണെങ്കില് നമ്മുടെ കോഡുകള് , അനുസരിച്ചു കുറ്റമാണെങ്കില് അത്തരം പ്രവര്‍ത്തികള് കുറ്റമല്ലാത്ത ഒരു സമുദായത്തിന് വേണ്ടി ജീവിക്കുകയാണ് നല്ലതെന്ന് ഞങ്ങള് കരുതുന്നു. Read More..\n4 സഖാക്കളെ നമുക്ക് കൂട്ടത്തോടെ രക്തസാക്ഷികളാവാം\n'ആര്‍ക്കുവേണ്ടി പാര്‍ട്ടി' എന്നുള്ള ചോദ്യത്തിന് ഉത്തരം കിട്ടുന്നില്ലെങ്കില് 'പാര്‍ട്ടിക്കുവേണ്ടി' എന്ന വാക്കിനു അര്‍ത്ഥം ഇല്ല. അതുകൊണ്ട് നമ്മളുണ്ടാക്കിയ സാധനം മറ്റാരുടെയൊക്കെയോ ആയ 'സ്വതന്ത്ര സ്ഥാപന'മാവുമ്പോള് അതൊരു മര്‍ദ്ദനോപകരണമായി മാറും. അത് മനുഷ്യന്റെ ശത്രുവായിത്തീരും. നമ്മെ രക്ഷിക്കാന് വേണ്ടി ഉണ്ടാക്കിയ പോലീസ് സേന അവരുടെ വടി നമ്മേ തല്ലാന് ഉപയോഗിക്കുന്നതുപോലെയാണ് ഇപ്പോള് സംഭവിച്ച രൂപാന്തരം.Read More..\n5 അരവും കത്തിയും\nഒരു രാഷ്ട്രീയ പ്രസ്ഥാനത്തിന് അതിന്റെതായ പ്രത്യയശാസ്ത്രപരമായ ജൈവ ഘടനയുണ്ട്. പിരസ്ഥാനത്തിന് പരിണാമ ഭേതങ്ങള് ഉണ്ടാകുമ്പോഴും അതിന്‍രെ ജൈവഘടന നിലനിന്ന് കാണണമെന്ന് ജനങ്ങള് ആഗ്രഹിക്കുക സ്വാഭാവികമാണ്. ഒരു ഇടതുപക്ഷപ്രസ്ഥാനം വലത്തോട്ട് ചാഞ്ഞ് അതല്ലാതായിത്തീരണമെന്ന് ആ പ്രസ്ഥാനത്തിന് അകത്തും പുറത്തുമുള്ള ജനങ്ങള് ആഗ്രഹിക്കുന്നില്ല. Read More..\n6 നമുക്ക് നമ്മുടെ മുറ്റത്തെ അമേരിക്കയെ ചോദ്യം ചെയ്യാം\nജനങ്ങള്‍ക്ക് അണികള്‍ക്ക് കുറേക്കൂടി ഉണര്‍വുണ്ട്. ചില സമയത്ത് നേതാക്കള് ജനങ്ങളെ നയിക്കും. പക്ഷേ, വേറെ ചിലപ്പോള് ജനങ്ങള് നേതാക്കളെ നയിക്കും. കേരളത്തിലെ അണികളെപ്പോലെ ഉണര്‍ന്ന അണികള് ലോകത്തില് ഒരു പ്രസ്ഥാനത്തിലുമില്ല. അതുകൊണ്ട് ചിലപ്പോള് ഡോക്ടറെ ചികിത്സിക്കാവുന്ന രോഗികള് ഉണ്ടാവും. ഒരുപാട് രോഗികള് ഉണ്ടാവുമ്പോള് 'ഡോക്ടറേ അതല്ല എന്റെ രോഗം' എന്ന് രോഗി തന്നെ പറയും.Read More..\n7 സ്വകാര്യവല്‍ക്കരിക്കപ്പെടുന്ന പൊതുപ്രവര്‍ത്തനം\nഇരുപത്തഞ്ച് പെണ്‍കുട്ടികള് കണ്ണൂര് ആയുര്‍വ്വേദ കോളേജില് പഠിച്ചിരുന്നു. രണ്ടോ മൂന്നോ ആണ്‍കുട്ടികളുമുണ്ടായിരുന്നു. അവിടുത്തെ സമരം മുഴുവന് നടത്തിയിരുന്നത്, മതിലിന്റെ മുകളില് കയറി പോസ്റ്ററൊട്ടിച്ചിരുന്നത് ഒക്കെ പെണ്‍കുട്ടികളാണ്. പക്ഷേ ആ 25 കുട്ടികളുടെ സമരം കേരളത്തിലെ വലിയ ഒരു സമരമായിതീര്‍ന്നു. ആ ആവേശം, ആ ദൃഢനിശ്ചയം കേരളത്തിലെ മറ്റൊരു സമരത്തിനും അക്കാലത്ത് ഉണ്ടായിരുന്നതേയില്ല. അതി കുറേ വര്‍ഷം മുന്‍പാണ്. നേരെ മറിച്ച് നിങ്ങള്‍ക്ക് പോസ്റ്ററൊട്ടിക്കാന് ഇന്നൊരു പെണ്‍കുട്ടിയെയും മതിലിന്റെ മുകളില് കയറ്റേണ്ടതില്ല. Read More..\n8 നമ്മുടെ ജീവിതം നാം തിരിച്ചുപിടിക്കുക\nപുതിയ മുതലാളിത്തത്തിന്റെ വിത്ത്, വ്യവസായമല്ല നിര്‍മ്മാണ ഉപകരണങ്ങളല്ല മറിച്ച് അതിന്റെയെല്ലാം വിത്തായിട്ടുള്ള പണമാണ് എന്നും പണംകൊണ്ട് നിയന്ത്രിക്കാന് കഴിയുന്ന പണം കൊടുത്ത് നിയന്ത്രിക്കാന് കഴിയുന്ന എന്തും ഇവിടെ ഉണ്ട് എന്നും നമ്മുടെ ജീവിതരീതിയെയും ഭരണരീതിയെയും ചിന്താരീതിയെയും നിയന്ത്രിക്കുവാന് പണം കൊണ്ട് കഴിയുമെന്നും ലോകമുതലാളിത്തം ഇന്ന് മനസ്സിലാക്കുന്നു. Read More\n9 അധിനിവേശ പ്രത്യയശാസ്ത്രവും സാമ്രാജ്യത്വ ഫണ്ടിങ്ങും\nഎന്തുകൊണ്ടാണ് ജനകീയാസൂത്രണം വിശദീകരിക്കുന്തോറും ദുരൂഹമായിക്കൊണ്ടിരിക്കുത് ? എന്തുകൊണ്ടാണ് ഒരു ചൈനീസ് ബോക്‌സുപോലെ അഴിക്കുന്തോറും അത് അടഞ്ഞ് കൊണ്ടേയിരിക്കുന്നത് ?എന്തുകൊണ്ടാണ് ചോദ്യം ഉന്നയിക്കപ്പെടുമ്പോള് ചോദ്യകര്‍ത്താവിനെ ചോദ്യം ചെയ്ത് കൊണ്ടിരിക്കുന്ന്? ഇതെല്ലാ. വളരെ പ്രധാനപ്പെട്ട കാര്യങ്ങളാണ്. ജനകീയതയെ ഇത്ര അതാര്യമാക്കുവാന് അസാമാന്യമായ കഴിവ് വേണം എന്ന് നമുക്കറിയാം. നാം സംസാരിക്കുന്നത് നമ്മുടെ ജനകീയത എങ്ങനെ ഫലത്തില് ഒരു വൈദേശികത ആയിത്തീര്‍ന്നു എന്നാണ്. Read More..\nഇന്ത്യയില് അടിമത്തവും അടിമകളുടെ ഐക്യവും ഉറപ്പിച്ചത് ബ്രിട്ടീഷ് ഭരണമാണ് .അടിമകളുടെ അഭിമാനവും പ്രതിരോധവുമായിരുന്നു ദേശിയബോധം.സ്വാതന്ത്ര്യത്തിന്റെ വെളിച്ചം വീഴുമ്പോഴാണ് പലഭാഷകള് സംസാരിക്കുന്ന പാവങ്ങളുടെ കൂട്ടമാണ് ഇന്ത്യക്കാര് എന്നാ ബോധം ഉദിക്കുന്നത്.കേരളം മലയാളികളുടെ മത്രുഭുമിയാണ് എന്ന ഉപബോധം.പുതിയ ഒരു തലപോരുതം കണ്ടെത്തുന്നതിനുള്ള ശ്രമമായിരുന്നു Read More...\n11ഒരു അപസ്വരത്തിന്റെ മുഴക്കം\nസാങ്കേതിക പണമുതലാളിത്തത്തിന്റെയും സാങ്കേതിക പ്രഭുത്വത്തിന്റെയും അല്ലെങ്കില് സാങ്കേതിക സാമ്രാജ്യത്വത്തിന്റെയും ഇരയായി തീര്‍ന്ന് കൊണ്ടിരിക്കുന്ന ഒരു ഭൂമിയിലാണ് നാം ഇന്ന് നില്‍ക്കുന്നത്. നമ്മുടെ ഇച്ഛകള് നമ്മുടെ ചിന്തയുടെ വ്യാകരണങ്ങള് ഇവയെല്ലാം തിരസ്‌ക്കരിക്കപ്പെടുകയും നമ്മുടെ ഇച്ഛകളും ലക്ഷ്യങ്ങളും നമ്മുടെ മേല് വന്നുകയറുകയും ചെയ്യുന്ന ഒരു കാലം. ഇതിനൊരു കാരണം നാം ഏറെകാലമായി ഒരു കൊളോണിയല് ജനതയായിരുന്നു എന്നതാകാം. ഞങ്ങളുടെ മുഖ്യമായ ഒരു കൊതി സ്വാതന്ത്ര്യവും മറ്റൊരു കൊതി പണവും ആയിരുന്നു. ദാരിദ്ര്യം ഉള്ള ഒരു ജനതക്ക് സ്വപ്നം കാണുവാനുള്ളത് പണമാണ് എന്ന് നമുക്കറിയാം.Read More..\n11 എം.എന്.വിജയന് മാഷിന്റെ ഉദ്ധരണികള്\n'സമരങ്ങള് നടക്കുമ്പോള് പൊതുമുതലിന് നാശം ഉണ്ടാകും. ഇത് പ്രാചീനമായ ഒരു തെറ്റാണ്. ജനങ്ങളെ പ്രാന്ത് പിടിപ്പിക്കുന്ന ' പരിഷ്‌കാരങ്ങള്' നടപ്പാക്കുകയും സ്വസ്ഥവും സുരക്ഷിതവുമായ പ്രസ് ക്ലബുകളില് ഇരുന്നു പൊതു മുതലിനെകുറിച്ച് വിലപിക്കുകയും ചെയ്യുന്നവര് ഇതിനു പിന്നിലെ കാരണങ്ങള് എന്താണെന്നതിനെ കുറിച്ചും ഓര്‍ക്കേണ്ടതാണ്. പൊതുമുതല് മന്ത്രിമാര്‍ക്ക് മാത്രം നശിപ്പിക്കാന് ഉള്ളതാണെന്ന് നമ്മുടെ ഭരണ ഘടനയില് പറഞ്ഞിട്ടില്ല. അടികൊണ്ടും വെടികൊണ്ടും അതിനിടെ തകര്‍ന്നത് ആളുകളുടെ ശരീരങ്ങള് ആണ്. ഒരു രാജ്യത്തിന്റെ പൊതു മുതലില് ജനങ്ങളും പെടും എന്ന വിനീത ബോധം ഭരിക്കുന്നവര്‍ക്ക് ഉണ്ടാകേണ്ടതാണ്.' Read More..\nവിജയന് മാഷിന്റെ വീഡിയോകള്\nPosted by വിദ്യാര്‍ത്ഥി മാസിക at 8:38 AM No comments:


Mon Dec 10 2018 17:33:19 GMT+0530 (IST)\nNarada Desk| Updated On: 2016-05-30 10:55:02.0 | Location :\nലൈംഗീക അസംതൃപ്തിയും ലൈംഗീക അസൂസയും തമ്മിൽ എന്തെങ്കിലും ബന്ധമുണ്ടോ? ഇവ രണ്ടും തമ്മിലും മനുഷ്യന്റെ അക്രമവാസനയും തമ്മിൽ ബന്ധമുണ്ടോ? രതിയും ഹിംസയും തലച്ചോറിന്റെ പ്രവർത്തനങ്ങളെ സംബന്ധിച്ചിടത്തോളം ബന്ധപ്പെട്ടവയാണ്. ഏറ്റവും മൃദുവും തരളവുമായ എന്നാൽ ഏറ്റവും വലിയ മുറിവ് ഏൽപ്പിക്കാൻ കെൽപ്പുള്ള മൂർച്ചയേറിയ ആയുധമാണ് ലിംഗം. ഇത് പെണ്ണിൽ മാത്രമല്ല ആണുങ്ങളിലും പ്രത്യേകിച്ച് കുട്ടികളിലും പ്രയോഗിക്കപ്പെടാം. രതിയുടെ വായന- എതിരൻ കതിരവൻ എഴുതുന്നു.\nജന്തുക്കൾ ഹിംസ പ്രയോഗിക്കുന്നത് പ്രധാനമായും സംരക്ഷണത്തിനാണ്, കുഞ്ഞുങ്ങളേയും സ്വന്തം പറ്റത്തേയും ഒക്കെ. അതിരു കടന്ന് സ്വന്തം ഇടത്തിൽ ആരും വന്നുകൂടാതിരിക്കാനും ഭക്ഷണത്തിൽ അനധികൃതമായി പങ്കുപറ്റാൻ വരുന്നവരെ പേടിപ്പിച്ചു വിടാനും അവർ ഹിംസയുടെ ഉപായങ്ങൾ പ്രയോഗിച്ചെന്നിരിക്കും. പെൺ സംഘങ്ങളെ സൂക്ഷിക്കുന്ന ഗറില്ല മറ്റ് നേതാക്കൾ വന്ന് ആധിപത്യം നേടാതിരിക്കാൻ അധികാരത്തിന്റെ ഗർവ് ഹിംസ വഴി പ്രദർശിപ്പിച്ചേക്കാം. എന്നാൽ മനുഷ്യരിൽ ക്രിയാത്മകവും അതിജീവനത്തിനു അത്യന്താപേക്ഷിതമോ ആകാറില്ല ഹിംസ. കുടുംബം എന്ന വ്യവസ്ഥ നിലവിൽ വനതിനു ശേഷമാണ് മനുഷ്യഹിംസ പല മാനങ്ങൾ തേടി പടർന്നു പന്തലിച്ചത്. ആണിനു മേൽക്കോയ്മ എന്ന് വന്നു കൂടിയതോടേ ഇതു നിലനിർത്താനും മറ്റുള്ളവരെ ശിക്ഷിച്ച് അധികാരം പ്രദർശിപ്പിക്കാനും സ്വത്ത് കൈവശം വയ്ക്കാനും പിടിച്ചെടുക്കാനും അക്രമമാർഗ്ഗം സ്വീകരിക്കലായി അവൻ.\nകുടുംബത്തിന്റെ നിലനിൽപ്പിനു-പ്രധാനമായും പ്രജനനത്തിനു- അത്യാവശ്യമായ പെണ്ണിനെ നിലനിർത്താൻ ഹിംസ ആവശ്യമാണ് എന്നു കരുതി അവൻ. അവന്റെ ആണത്തത്തെ വെല്ലുവിളിയ്കാൻ പോന്ന വ്യക്തി അവൾ മാത്രമാണെന്നതിനാൽ അവൾ കീഴടങ്ങിയിരിക്കേണ്ടത് അവന്റെ ആവശ്യമായി വന്നു കൂടി. ആൺ-പെൺ ബന്ധങ്ങളിൽ ജൈവപരമായി തുല്യതയാണെങ്കിലും ഈ പ്രകൃതിനിയമത്തെ വെല്ലു വിളിച്ചുകൊണ്ട് പെണ്ണിനുമേൽ ശക്തി പ്രയോഗിക്കുക എന്നത് സ്വാഭാവികവും സാധാരണവും ആണെന്ന മട്ടിൽ ആണുങ്ങൾ നീതിശാസ്ത്രങ്ങൾ മെനയുകയും ക്രൂരതയും ഹിംസയും ഇതിനാൽ സാധൂകരിക്കപ്പെടുകയും ചെയ്യുന്നു എന്ന് വരുത്തിക്കൂട്ടുകയും ചെയ്തു അവർ.\nഎളുപ്പം ചെയ്യാവുന്നത് രതി എന്നത് കീഴ്‌പ്പെടുത്തലിനു ഉപയോഗിക്കുക എന്നതാണ്. സംഭോഗം എന്നത് പ്രജനനത്തിനു അത്യാവശ്യമാണ്, അത്യന്തം ആനന്ദകരമാണ്. പെണ്ണിനു ഗർഭം ധരിച്ച് കുഞ്ഞിനെ പ്രസവിക്കണം എന്ന ഉത്തരവാദിത്തത്തിന്റെ ആരംഭവേളയുമാണിത്. ഈ കൃത്യം ഇതിൽ നിന്നെല്ലാം വേർപെടുത്തി അധികാരപ്രയോഗം മാത്രമാകുമ്പോൾ പെണ്ണിനു അത് തീവ്രാഘാതമാണ്. രതിയിലെ ആനന്ദാനുഭവമേ ഇല്ലാതാക്കുക എന്നതാണ് ഈ ഹിംസയുടെ ക്രൂരോദ്ദേശം. ഇത് ഉളവാക്കുന്ന മാനസികാഘാതം തീവ്രമാണ് പെണ്ണിനെന്ന് അവനറിയാം. മനസ്സിനേറ്റ ഈ മുറിവ് ഉണങ്ങാൻ നാളുകളെടുക്കും. അങ്ങനെ മനസ്സിനെ കീഴ്‌പ്പെടുത്തലാണ് ഉദ്ദേശം, അത് എളുപ്പം സാധിച്ചെടുക്കുകയും ചെയ്യാം.\nശരീരത്തിനു മുറിവേൽപ്പിച്ചാൽ അത് പെട്ടെന്ന് ഉണങ്ങിയേക്കും. കൂടാതെ ആൺകോയ്മ നിർമ്മിച്ചെടുത്ത രതിയോടു ബന്ധപ്പെട്ട അഭിമാനം പെണ്ണിനു നഷ്ടപ്പെടുക എന്ന സമൂഹനീതി നിലനിൽക്കുമ്പോൾ രതി കഴിഞ്ഞ പെണ്ണ് കളംകിതയും അപമാനിതയും ആണെന്ന പൊതുബോധരീതി അവൾക്ക് പിൽക്കാലജീവിതം അസഹ്യമാക്കുകയും ചെയ്യുന്നു. ഇത് ഒരു കെണി ആണ്. ഡെറ്റോൾ ഇട്ട് കഴുകിയൽ പോകാനുള്ളതേ ഉള്ളു ഈ അപമാനം എന്ന് മാധവിക്കുട്ടി പറഞ്ഞതിൽ സത്യമുണ്ട്. തന്റെ അധികാരവും ആണത്തവും സാധിച്ചെടുക്കുക, പെണ്ണിനു ഇത്തരം വിവിധ കഷ്ടതകൾ സമ്മാനിക്കുക ഇങ്ങനെ ബഹുവിധ പരിണതികളാണ് ഒരൊറ്റ ക്രിയയിൽക്കൂടി സാദ്ധ്യമാകുന്നത്.\nസെക്‌സ് ആണു പരമാധികാരത്തിന്റെ അടയാളം എന്ന് തീർപ്പ് കൽപ്പിക്കുന്നതിൽ അസൂയയ്ക്കും ഒരു ഇടമുണ്ട്. ഈ അസൂയ, സെക്‌സിൽ തന്നെ കടത്തി വെട്ടാൻ പറ്റുന്നവനെ തറപറ്റിയ്ക്കാൻ വഴിതെളിയ്ക്കും. ഭാര്യയുടെ വേഴ്ച്ചക്കാരനെ വകവരുത്തുന്നത് അധികാരപ്രയോഗത്തിന്റെ വഴിതെളിയ്ക്കലുമാണ്. രതിക്കുറ്റം ചെയ്ത് കണ്ടു പിടിയ്ക്കപ്പെട്ടവനെനെ ക്രൂരമായി പൊതുജനമദ്ധ്യത്തിൽ മർദ്ദിച്ച് കൊല്ലാറാക്കുന്നത് ഈ അസൂയയുടെ ക്രൂരപ്രദർശനമാണ്. മറ്റൊരാളുടെ ഭാര്യയെ ബലാത്സംഗം ചെയ്തും ഈ അസൂയ തീർക്കാം, അധികാരഭാവം അണിയാം.\nവ്യക്തിപരമായ സംഘർഷ (conflict) ങ്ങൾക്ക് തീർപ്പ് കൽപ്പിക്കുന്നത് ഹിംസ വഴി എന്ന രീതി നടപ്പായത് സ്ത്രീകൾ ആണുങ്ങളോളം ആക്രമണശീലരും രണോത്സുകരും അല്ല എന്നുള്ള തിരിച്ചറിവ് തന്നെയാണ്. ആധുനികയുഗത്തിൽ ആൺ-പെൺ വ്യതാസങ്ങൾക്ക് കൂടുതൽ പ്രാമുഖ്യം നൽകി വളർത്തപ്പെട്ടവർ പ്രായപൂർത്തിയാകുമ്പോൾ യജമാനന്മാരായിത്തീരുകയാണ്. ഈ കൃത്രിമവ്യത്യാസമനോഗതി സ്ത്രീകൾ ഹിംസ കൈക്കൊള്ളാൻ വിധിക്കപ്പെട്ടവരാണെന്ന ചിന്ത പുരുഷന്മാരിൽ വളർത്തിവിടുകയാണുണ്ടായത്. ചെയ്യാത്ത കുറ്റത്തിനു ഏറ്റവും വലിയ ശിക്ഷ അനുഭവിക്കുന്ന അവസ്ഥാവിശേഷമാണ് ഹിംസാത്മകമായ രതി.\nഏറ്റവും മൃദുവും തരളവുമായ എന്നാൽ ഏറ്റവും വലിയ മുറിവ് ഏൽപ്പിക്കാൻ കെൽപ്പുള്ള മൂർച്ചയേറിയ ആയുധമാണ് ലിംഗം. ഇത് പെണ്ണിൽ മാത്രമല്ല ആണുങ്ങളിലും പ്രത്യേകിച്ച് കുട്ടികളിലും പ്രയോഗിക്കപ്പെടാം. ആനന്ദ മൂർഛയ്ക്ക് ഉപയുക്തമായ അവയവം പരപീഡനരതിമൂർഛയാണ് ഉളവാക്കുന്നതെന്ന മറിമായം. ഇണചേരാൻ തക്കവണ്ണം ഒരു പെണ്ണിനെക്കിട്ടാതെ ബലഹീനയായ സ്ത്രീയെ കാമപൂരണത്തിനു ഉപയോഗിക്കാൻ വേണ്ടി പീഡനം ചെയ്യുന്നവരേക്കൾ പതിന്മടങ്ങു കൂടുതലാണ് കീഴടക്കലിന്റെ ആനന്ദത്തിനു വേണ്ടി ബലാത്സംഗം ചെയ്യുന്നവരുടെ എണ്ണം. സ്ത്രീയ്ക്ക് ഈ ബന്ധപ്പെടൽ വഴി ഒരു ആനന്ദവും ലഭിക്കരുതെന്ന് ഉറപ്പു വരുത്തും ഇവർ. മാത്രമല്ല, വേദനാജനകമായ ഒരു ഇടപെടലാണെങ്കിൽ ഈ പരപീഡകർക്ക് അത് അത്യാനന്ദവും നൽകും. സാധാരണ ഹിംസ്യ്ക്ക് ഉപയോഗിക്കുന്ന ആയുധങ്ങൾ (വാൾ, റിവോൾവർ, മറ്റ് തോക്കുകൾ)ക്ക് ലിംഗപ്രതീകമാണ് ആണുങ്ങൾ കൽപ്പിച്ച് നൽകുന്നത്. അതുകൊണ്ടാണ് പട്ടാളക്കാർ പലപ്പോഴും കത്തിയോ തോക്കിന്റെ ബയണറ്റോ യോനിയിൽ കയറ്റുന്നത്. അല്ലെങ്കിൽ യോനിയിലേക്ക് തന്നെ വെടി വയ്ക്കുന്നത് (''വെടി വെയ്ക്കുക'' എന്നാണ് ലൈംഗികബന്ധത്തിനു മലയാളത്തിൽ തമാശവിവരണം എന്നത് ശ്രദ്ധിക്കുക. തോക്കിൽ നിന്നും ഉണ്ടയുതിരും പോലെ ശക്തിയോടേ സ്ഖലനം സംഭവിക്കുന്നു എന്ന് ഉപമ). 'മാനഭംഗം' എന്ന പ്രയോഗം ആൺകോയ്മ നിർമ്മിച്ചെടുത്തതാണ്.\nനവദ്വാരങ്ങിളിൽ ഏതൊന്നിലും എന്തെങ്കിലും പ്രവേശിക്കപ്പെട്ടാൽ അത് മാനത്തിനു ഭംഗം വരുത്തിന്നില്ലെങ്കിൽ യോനിയിൽ അത് സംഭവിക്കുമ്പോൾ മാനം പോകേണ്ട കാര്യമില്ല എന്ന കേവലയുക്തി പാടേ തള്ളപ്പേടുകയാണിവിടെ.. ലിംഗസമാനമായ ഏതൊരു സാധനവും ഇതിനു വേണ്ടി ഉപയോഗിക്കപ്പെടുമ്പോൾ ഈ മാനംപോ ക്കിന്റെ രൂക്ഷത്യും കൂടുമെന്നാണ് ഇതിലെ വിചിത്രയുക്തി. ഇവിടെ ലിംഗം രതിയിലൂടെയുള്ള ആനന്ദത്തിന്റെ അവയവം പോയിട്ട് ഒരു അവയവം പോലും അല്ലാതാകുന്നു, അത് മാനം കളയാനുള്ള ആയുധം മാത്രം ആകുന്നു. അതുകൊണ്ട് ഇരുമ്പു ദണ്ഡോ കമ്പിപ്പാരയോ ഒക്കെ പകരമായി ഉപയോഗിക്കാം. കൂടാതെ തന്റെ ലിംഗത്തിന്റെ ബലമോ വലിപ്പമോ നീളമോ പോരായ്മയായി തോന്നുന്നെങ്കിൽ അതിനും പ്രതിവിധിയായി ഇതോടെ. തനിക്കു വഴിപ്പെടാത്തവളെ കൂടുതൽ പ്രചണ്ഡമായ രതിപ്രകരണരീതികൾ കൊണ്ട് തറപറ്റിയ്ക്കുക എന്നതാണ് ഇരിമ്പു ദണ്ഡിന്റെ പ്രയോഗം സാദ്ധ്യമാക്കുന്നത്.\nരതിയും ഹിംസയും തലച്ചോറിന്റെ പ്രവർത്തനങ്ങളെ സംബന്ധിച്ച് ബന്ധപ്പെട്ടവയാണ് -എലികളിൽ എങ്കിലും. ഈഎയിടെ നടന്ന പരീക്ഷണങ്ങൾ ഇതാണ് തെളിയിക്കുന്നത്. ഹൈപൊതലാമസ് എന്ന തലച്ചോർ ഭാഗമാണ് ഇവ രണ്ടിന്റേയും നിയന്ത്രണകേന്ദ്രം. അടുത്തടുത്തുള്ള ന്യൂറോൺ കേന്ദ്രങ്ങളാണ് രതി വേണോ ഹിംസ വേണോ എന്നൊക്കെ തീരുമാനിക്കുന്നത് എന്നത് വിചിത്രമായിത്തോന്നാം. ഈ ന്യൂറോൺ കേന്ദ്രത്തിലൊന്നിനെ നിർവ്വീരീകരിച്ചാൽ ആണെലികൾ ശാന്തശീലരായി കടന്നുകയറ്റക്കാരെ ആക്രമിക്കാൻ താൽപ്പര്യമില്ലാത്തവരാകും. ഹൈപൊതലാമസിന്റെ നടുവിലായി, മുൻ ഭാഗത്തോടടുത്തുള്ള ന്യൂറോണുകൾ ആണെലികൾ തമ്മിലുള്ള കയ്യേറ്റവഴക്കു സമയത്ത് ഉത്തേജിക്കപ്പെടുകയാണ്. എന്നാൽ ആശ്ച്ര്യജനകമായ കണ്ടുപിടിത്തം രതിവേളയിലും ഇതേ ഭാഗം ഉത്തേജിക്കപ്പെടുകയാണ് എന്നതാണ്.\nസംഭോഗസമയത്ത് ഉത്തേജിക്കപ്പെടുന്ന ന്യൂറോണുകൾ തൊട്ടടുത്തുള്ള ഹിംസാന്യൂറോണുകളെ മന്ദീഭവിക്കുകയാണ്. മനുഷ്യരിലും ഇതിനു സമാനമായ നിയന്ത്രണവിദ്യകളായിരിക്കും പ്രചലിതമാവുന്നത് എന്നാണ് ശാസ്ത്രജ്ഞനിഗമനം. ഈ ന്യൂറോണുകൾ തമ്മിലുള്ള ''വയറിങ്'' ഇൽ പാകപ്പിഴ പറ്റുന്നവരായിരിക്കും അക്രമാസക്തമായ രതിഹിംസ ചെയ്യുന്നതെന്ന് അനുമാനിക്കാം. എന്നാൽ സ്ഥിരം പീഡകർ അല്ലെങ്കിൽ സംഘം ചേർന്നുള്ള ബലാൽസംഗങ്ങൾ അതിക്രൂരപീഡനങ്ങളിലേക്ക്ക്ക് വഴിമാറുന്നതിന്റെ (ഡെൽഹിയിലെ നിർഭയയെ ഹിംസിച്ചവരുടെ രീതി) ന്യൂറോബയോളജി കാരണങ്ങൾ ഇനിയും കണ്ടു പിടിക്കേണ്ടി യിരിക്കുന്നു.


| ഒന്നിനും സമയമില്ലേ?പുതുമകള് ഇല്ലാതെയുള്ള ലൈംഗികത വെറും ആക്ടിവിറ്റി | Mangalam\nMonday, May 28, 2018 Last Updated 8 Min 23 Sec ago English Edition\nTuesday 06 Dec 2016 03.42 PM\nഒന്നിനും സമയമില്ലേ?പുതുമകള് ഇല്ലാതെയുള്ള ലൈംഗികത വെറും ആക്ടിവിറ്റി\nമലയാളിയുടെ സന്തതസഹചാരിയായി മാറിയിരിക്കുന്ന ഇന്റര്‍നെറ്റും മൊബൈല് ഫോണും വാട്‌സാപ്പുമെല്ലാം ഇതിന്റെ ഉത്തരവാദികള് തന്നെ. ജീവിത തിരക്കുകളും ജോലിയുടെ സമ്മര്‍ദവും കൂടിയാകുമ്പോള് ഒന്നിനും സമയമില്ല എന്ന അവസ്ഥയിലേക്ക് മലയാളി എത്തിയിരിക്കുന്നു.\nസംതൃപ്തമായ ലൈംഗിക ജീവിതം സ്വപ്നം കാണാത്തവരായി ആരാണുള്ളത്. കൗമാരംപ്രായം മുതലേ മനുഷ്യമനസില് തന്റെ ഭാവി ഇണയെപ്പറ്റിയുള്ള ചിന്തകള് നിറയുന്നതായാണ് ശാസ്ത്രം പറയുന്നത്.\nയുവതീ യുവാക്കള് കാണുന്ന സ്വപ്നങ്ങളില് അധികവും തന്റെ ഇണയുമൊത്തുള്ള സന്തോഷകരമായ ജീവിതമായിരിക്കും. ഇങ്ങനെ ആനന്ദകരമായ ദാമ്പത്യം സ്വപ്നം കണ്ട് കുടുംബജീവിതത്തിലേക്ക് കടക്കുന്നു മിക്ക യുവതീ യുവാക്കള്‍ക്കും ഈ സന്തോഷം യഥാര്‍ഥ കുടുംബ ജീവിതത്തില് അനുഭവിക്കാനാവുന്നില്ല എന്ന ഞെട്ടിപ്പിക്കുന്ന വിവരമാണ് അടുത്തിടെ നടന്ന പഠനങ്ങള് കാണിക്കുന്നത്.\nവേണ്ടത്ര മുന്നൊരുക്കമില്ലാതെയും ലൈംഗിക അറിവില്ലാതെയും വൈകാരിക പക്വതയില്ലാതെയും വിവാഹജീവിതത്തിലേക്ക് കടക്കുന്ന വ്യക്തികള് ഊഷ്മളമായ സ്‌നേഹ ബന്ധംപോലും ഉണ്ടാക്കാന് ആവാതെ പരാജയപ്പെടുന്നതായാണ് കണ്ടുവരുന്നത്.\nനമ്മുടെ ചില സാമൂഹിക നിലപാടുകളും ഇതിനെ സ്വാധീനിക്കുന്നുണ്ട്. അറേഞ്ചഡ് മാര്യേജിന് വലിയ പ്രാധാന്യം കല്‍പ്പിക്കുന്ന മലയാളി അവിടെയും നോക്കുന്നത് കുടുംബ മഹിമയും സാമ്പത്തികവും സുരക്ഷിതവുമായ ജോലിയുമാണ്. ഇങ്ങനെ ബാഹ്യമായ പൊരുത്തം നോക്കി വിവാഹജീവിതത്തിലേക്ക് കടന്നുവരുന്ന മലയാളിക്ക് ആഴമേറിയ സൗഹൃദ ബന്ധത്തിലേക്ക് എത്താനുള്ള സമയം പോലും സമൂഹം കൊടുക്കുന്നില്ല.\nവിവാഹം കഴിഞ്ഞ് അധികം താമസിക്കാതെ കുഞ്ഞിക്കാല് കാണണമെന്ന് സമൂഹം നിര്‍ബന്ധം പിടിക്കുന്നു. ഇല്ലെങ്കില് വിശേഷമായില്ലേ എന്ന ചോദ്യവുമായി ബന്ധുക്കളും അയല്‍ക്കാരും പിന്നാലെ കൂടും.\nവിവാഹത്തിന്റെ ആദ്യനാളുകളില് പരസ്പരം മനസിലാക്കാനും അടുത്തറിയാനും ഉള്ള സമയമാണ്. ചിലര്‍ക്ക് അത് എളുപ്പം സാധിച്ചെന്നും വരാം. എന്നാല് മറ്റു ചിലര്‍ക്ക് അതിന് സമയമെടുത്തേക്കാം. അതിനുള്ള സാവകാശം നാം അവര്‍ക്ക് കൊടുക്കണം. ഭാര്യാ ഭര്‍ത്താക്കന്മാര് നല്ല സൗഹൃദ ബന്ധത്തില് എത്തിയതിനു ശേഷം വേണം മക്കളുണ്ടാകാന്.\nഎന്നാല് ഒരു കുഞ്ഞ് ഉണ്ടായാല് ഇവര് തമ്മിലുള്ള പ്രശ്‌നങ്ങള് എല്ലാം തീരും എന്ന ധാരണ ശരിയല്ല. ആഴമേറിയ സ്‌നേഹ ബന്ധത്തിലെത്തിയതിനുശേഷമേ ലൈംഗിക ബന്ധത്തിലേര്‍പ്പെടാവൂ എന്ന അടിസ്ഥാന തത്വം നാം വിസ്മരിക്കരുത്.\nതിരക്കില് മങ്ങുന്ന ജീവിതങ്ങള്\nമലയാളിക്ക് ഇന്ന് തിരക്കൊഴിഞ്ഞിട്ട് നേരമില്ലാതായിരിക്കുന്നു. മാറിക്കൊണ്ടിരിക്കുന്ന കുടുംബ വ്യവസ്ഥിതിയും ജീവിത തിരക്കുകളും ജോലിയുടെ സമ്മര്‍ദവും മലയാളിയെ കാര്യമായിത്തന്നെ സ്വാധീനിച്ചിരിക്കുന്നു. അതിന്റെ പ്രതിഫലനമാകട്ടെ കാണുന്നത് അവന്റെ ലൈംഗിക ജീവിതത്തിലും.\nഇന്നത്തെ ന്യൂജനറേഷന് മലയാളികള് പലരും ജോലിത്തിരക്കിലാണ്. ഓഫീസ് പ്രശ്‌നങ്ങള് ലാപ്‌ടോപ്പിനോടൊപ്പം വീട്ടിലേക്ക് കൊണ്ടുവരുന്നവര് ഏറെ. ജീവിതത്തിരക്കുകള് കഴിഞ്ഞ് കിടപ്പറയിലെത്തുമ്പോഴേക്കും പലരും ക്ഷീണിച്ച് അവശരായിരിക്കും.\nജോലിത്തിരക്കും ജോലിയുടെ സമ്മര്‍ദങ്ങളും കാര്‍ന്നു തിന്നുന്നത് തന്റെ ദാമ്പത്യ ബന്ധത്തിലെ ഊഷ്മളതയും അതിലുപരി തന്റെ ലൈംഗിക ജീവിതവുമാണെന്ന് പലരും അറിയുന്നില്ല. സ്ട്രസ് ഏതു തരത്തിലുള്ളതായാലും അത് ലൈംഗിക താല്‍പര്യവും ഉത്തേജനവും കുറയ്ക്കുക തന്നെചെയ്യും.\nഉറക്കസമയം തന്നെ തിരക്കുകള് കവരുമ്പോള് ഉറക്കസമയത്തു നിന്ന് അല്‍പം എടുത്ത് ലൈംഗികത ആസ്വദിക്കാന് പിന്നെ എവിടെ നേരവും മനസും. ജോലിത്തിരക്കെല്ലാം മാറ്റിവച്ച് ആഴ്ചാവസാനമെങ്കിലും അല്‍പനേരം കുടുംബത്തോടൊപ്പം ചെലവഴിക്കാനും ജീവിതം ആസ്വദിക്കാനും മലയാളി പഠിക്കേണ്ടിയിരിക്കുന്നു.\nജോലിത്തിരക്കുകളേയും മാനസിക സമ്മര്‍ദങ്ങെളയും നേരിടാനും ലൈംഗിക താല്‍പര്യം വീണ്ടെടുക്കാനും ലൈംഗിക ആസ്വദിക്കാനും അത് പഠിപ്പിക്കുന്നു.\nദിവസം അഞ്ചു തവണ ചെയ്തിട്ടും മതിയാകുന്നില്ല ; കാര്യം നടന്നാലും അഞ്ചു മിനിറ്റ് കഴിഞ്ഞ് ശരീരം വീണ്ടും ഇക്കാര്യം തന്നെ ആഗ്രഹിക്കും...!!\nകൗമാരക്കാരുടെ പ്രത്യേക ശ്രദ്ധയ്ക്ക്


മിഷേലിന്റെ മരണം: ആത്മഹത്യ തന്നെയെന്നുറച്ച് പൊലീസ്;കസ്റ്റഡിയിലുള്ള യുവാവിനെതിരെ ആത്മഹത്യാ പ്രേരണാകുറ്റംചുമത്തും\n'ഞാനൊരു പുലയനാണ്, അയ്യങ്കാളി ചിന്താഗതിക്കാരനാണ്, പറ്റുമെങ്കില് ഫെറാറിയില് വരും, സ്വര്‍ണ്ണകിരീടം തന്നെ വെയ്ക്കും'; പോയന്റ് ബ്ലാങ്കില് മനസ്സു തുറന്ന് വിനായകന് , വീഡിയോ കാണാം\nMonday 13th March 2017 10:33pm\nMonday 13th March 2017 9:32pm\nകൊച്ചി: സി.എ വിദ്യാര്‍ത്ഥിനി മിഷേല് ഷാജിയുടെ മരണം ആത്മഹത്യ തന്നെയെന്ന് പൊലീസ്. മിഷേലുമായി അടുപ്പമുണ്ടായിരുന്ന യുവാവിനെ ചോദ്യം ചെയ്തതില് നിന്നുമാണ് പൊലീസ് ഈ നിഗമനത്തിലെത്തിയത്. മിഷേലിന്റെ അടുത്ത ബന്ധുവായ യുവാവ് രണ്ട് വര്‍ഷത്തോളമായി ഇരുവരും തമ്മില് അടുപ്പമുണ്ടായിരുന്നതായും മൊഴി നല്‍കിയി്ട്ടുണ്ടെന്നാണ് റിപ്പോര്‍ട്ടുകള്.\nപ്രസവത്തിനു പിന്നാലെ യുവതി മരിച്ച സംഭവം; ആശുപത്രിക്കെതിരെ ഗുരുതര ആരോപണവുമായി ബന്ധുക്കള്\nവേദിയില് കലാപരിപാടി അവതരിപ്പിക്കുന്നതിനിടെ നടി പാമ്പു കടിയേറ്റ് മരിച്ചു\nതിരുവനന്തപുരത്ത് വിദ്യാര്‍ത്ഥികള് ഒഴുക്കില്‍പ്പെട്ടു; ഒരാള് മരിച്ചു\nമീനച്ചിലാറ്റില് രണ്ട് വിദ്യാര്‍ത്ഥികള് മുങ്ങിമരിച്ചു\nഅടുപ്പത്തിലെ അസ്വാരസ്യങ്ങളാണ് ആത്മഹത്യയിലേക്ക് നയിച്ചതെന്ന് യുവാവ് പൊലീസിനോട് പറഞ്ഞതായാണ് വിവരം. മരണ ദിവസം, ചില തീരുമാനങ്ങള് എടുത്തെന്നു മിഷേല് പറഞ്ഞതായും എന്താണെന്നു തിങ്കളാഴ്ച്ച അറിയാമെന്നും പറഞ്ഞിരുന്നുവെന്നും ഇയാള് പൊലീസിന് മൊഴി നല്‍കിയിട്ടുണ്ട്.\nയുവാവിന്റെ മൊഴിയില് മേല് പൊലീസിന്റെ അന്വേഷണം നടന്നു വരികയാണ്. തെളിഞ്ഞാല് ഇയാള്‍ക്കെതിരെ ആത്മഹത്യാ പ്രേരണാ കുറ്റത്തിന് കേസെടുക്കും.\nAlso Read:പരാതി നല്‍കാന് സ്റ്റേഷനിലെത്തിയ ദളിത് വിദ്യാത്ഥിനിയെ ജാമ്യമില്ലാ വകുപ്പ് ചുമത്തി അറസ്റ്റ് ചെയ്തു\nമിഷേലിനെ കാണാതാകുന്നത് മാര്‍ച്ച് അഞ്ചിനായിരുന്നു. അതിന്റെ തലേദിവസം യുവാവ് മിഷേലിന്റെ ഫോണിലേക്ക് 57 മെസേജുകളയക്കുകയും നാല് തവണ കോള് ചെയ്തതായും കണ്ടെത്തിയിട്ടുണ്ട്. അഞ്ചാം തിയ്യതി 32 മെസേജും ആറു കോളും ചെയ്തതായി യുവാവ് മൊഴി നല്‍കിയിട്ടുണ്ട്.\nഇയാള് ഒരിക്കല് മര്‍ദ്ദിച്ചതായും മിഷേലിന്റെ കൂട്ടുകാരി മൊഴി നല്‍കിയിട്ടുണ്ട്. അടുപ്പത്തിന്റെ പേരില് ഇയാള് സമ്മര്‍ദ്ദം ചെലുത്തിയിരുന്നുവെന്നും ചോദ്യം ചെയ്യലില് നിന്നും വ്യക്തമായെന്നാണ് പൊലീസ് വൃത്തങ്ങള് പറയുന്നത്.\nTuesday 12th June 2018 10:21pm\nThursday 19th April 2018 2:44pm


ഷീബാ നബീല് /ലേഖനം\nസിറ്റൗട്ടിലിരുന്ന് കല്‍പിക്കുന്ന ഭര്‍ത്താക്കന്മാര് ഇന്ന് കല്‍പനയൊക്കെ അവസാനിപ്പിച്ച് മെല്ലെ അടുക്കളയില് വന്ന് ചായയുണ്ടാക്കാനും ഡ്രസ്സുകള് ഇസ്തിരിയിടാനും ഷൂ പോളിഷ് ചെയ്യാനുമൊക്കെ തുടങ്ങിയിരിക്കുന്നു.\nഇവരെ അടുക്കളയിലേക്ക് എത്തിച്ചത് ആരാണ്? നമ്മുടെ കേരളത്തിലെ സ്ത്രീകള് തന്നെ. അതെ, കേരളീയ സ്ത്രീകളുടെ സാമൂഹികപരമായ മുന്നേറ്റമാണ് പുരുഷനില് ഭാര്യമാരെ വീട്ടുജോലികളില് സഹായിക്കാമെന്ന മനോഭാവം ഉണ്ടാക്കിയെടുത്തത്. വീട്ടുജോലിക്കാരെ കിട്ടാനില്ലാത്ത സാഹചര്യമാണിന്ന് കേരളത്തില്. ഉദ്യോഗസ്ഥകളായ സ്ത്രീകളാണ് ഈ പ്രശ്‌നം ഏറ്റവും കൂടുതല് അനുഭവിക്കുന്നത്.\nകഴിഞ്ഞ പതിനഞ്ചു വര്‍ഷമായി തൊഴിലാളി വര്‍ഗം ഉള്‍പ്പെടുന്ന സ്ത്രീ ജീവിതം മാറിക്കൊണ്ടിരിക്കുന്നു. പണ്ടത്തെപോലെ പകലന്തിയോളം കരിപിടിച്ച അടുക്കളയില് പുക ശ്വസിച്ചും എച്ചില് പാത്രം കഴുകിയും ജീവിക്കാന് ഇന്നാരും തയ്യാറാകുന്നില്ല.\nകൂടാതെ വീട്ടുപണിക്കാരെന്ന ഒരു വര്‍ഗം നിലനില്‍ക്കുന്നുമില്ല. ആര്‍ക്കും ആരെയും വീട്ടുജോലിക്കായി നിര്‍ബന്ധിക്കാനോ ക്ഷണിക്കാനോ അവകാശവുമില്ല. സ്വന്തം ഇഷ്ടപ്രകാരം വീട്ടുജോലി എടുക്കാന് തയ്യാറായി വന്നാല് അവരെ മാന്യമായി സ്വീകരിക്കുക. കൂടാതെ വീട്ടുപണിക്കാരോട് നല്ല സമീപനമായിരിക്കണം അവരെ ആവശ്യമുള്ളവര് കാഴ്ചവെക്കേണ്ടത്. അല്ലെങ്കില് അവരില് നിന്നുണ്ടാകുന്ന പ്രതികരണം നാം ചിന്തിക്കുക പോലും ചെയ്യാത്ത ഒന്നായിരിക്കും.\nഅറുപത് വര്‍ഷമായി വീട്ടുപണിക്ക് പോകുന്ന വൃദ്ധ എന്റെ വീട്ടില് സ്ഥിരമായി വരാറുണ്ട്. അവരുടെ അനുഭവങ്ങള് പങ്കുവെക്കാറുമുണ്ട്.\nകുറച്ചുകാലം അവര് ഒരു ഡോക്ടറുടെ വീട്ടില് പണിക്ക് നിന്നിരുന്നു. ഡോക്ടറുടെ കുടുംബക്കാര് പണിക്കാരെ അധസ്ഥിത വിഭാഗക്കാരായിട്ടായിരുന്നു കണക്കാക്കിയിരുന്നത്. കുടിക്കാന് അവര്‍ക്ക് കൊടുത്തിരുന്ന വെള്ളം പോലും വേറെയാണ് സൂക്ഷിച്ചിരുന്നത്. കിടക്കാന് സൗകര്യമൊരുക്കിക്കൊടുത്തിരുന്നില്ല. സ്റ്റോര് റൂമിലോ അടുക്കളയിലോ വേണമായിരുന്നു കിടക്കാന്. വയറു നിറയെ ഭക്ഷണം കഴിച്ചാല് അസുഖം വരുമെന്നും ജോലിയെടുക്കാന് ബുദ്ധിമുട്ടാകുമെന്നും പറഞ്ഞ് ഡോക്ടറുടെ അമ്മ ഭക്ഷണ നിയന്ത്രണവും ഏര്‍പ്പെടുത്തിയിരുന്നു.\nഅടുക്കളക്ക് പുറത്ത് പറമ്പിലായിരുന്നു പണിക്കാരുടെ ബാത്‌റൂം. രാത്രി പത്ത് മണിക്കു മുമ്പേ തന്നെ അടുക്കള ഭാഗങ്ങളൊക്കെ പൂട്ടി ഡോക്ടറുടെ അമ്മ ഉറങ്ങാന് പോകും. രാത്രി പകുതിയോടെ ബാത്ത്‌റൂമില് പോകണമെന്ന് പണിക്കാരിക്ക് തോന്നിയാല് കുഴഞ്ഞതു തന്നെ. വീട്ടുകാരെ വിളിച്ചുണര്‍ത്തി പുറം വാതിലിന്റെ ചാവി ചോദിച്ചാല് ശകാരം കേള്‍ക്കേണ്ടി വരും.\nഅവസാനം രാത്രി ആവശ്യങ്ങള് നിര്‍വഹിക്കാന് അവര്‍ക്ക് മറ്റൊരു വഴി കണ്ടുപിടിക്കേണ്ടി വന്നു. അടുക്കളയില് ഉപയോഗിക്കുന്ന ഏതെങ്കിലും പാത്രമെടുത്ത് അതില് ആവശ്യം കഴിച്ച് സിങ്കിലേക്കൊഴിച്ച് പാത്രം കഴുകിവെക്കുമത്രെ.\nനോക്കൂ. ഇവിടെ സംഭവിച്ച ഈ മ്ലേഛ പ്രവര്‍ത്തിക്കുത്തരവാദി ആരാണ്?\nവിഴുപ്പലക്കാന് വരുന്നവരോട് അനീതിയില് പെരുമാറുന്നതുകൊണ്ടാണ് ഇത്തരം പ്രവൃത്തികള് നാമറിയാതെ അവര് ചെയ്തുവെക്കുന്നത്. എല്ലാവരും മനുഷ്യരാണ്. മനുഷ്യരുടെ പ്രാഥമിക ആവശ്യങ്ങളായ ഭക്ഷണം, താമസം, വസ്ത്രം തുടങ്ങിയവ ഒരു കാരണവശാലും പണിക്കാര്‍ക്ക് നിഷേധിക്കരുത്.\nവീട്ടുജോലിക്കാരോട് അനീതിയോടെ പെരുമാറുന്നവര് ഒന്നോര്‍ക്കണം; ചിലപ്പോള് അവരുടെ എച്ചിലായിരിക്കും നാം കഴിക്കേണ്ടിവരിക. ഇങ്ങനെയുള്ള തരംതാണ പ്രവണത സഹിക്കാനുള്ള മനസ്സില്ലാത്തതുകൊണ്ടായിരിക്കാം വീടു പണിക്ക് നില്‍ക്കാന് ആരും തയ്യാറാകാത്തതും.\nവീട്ടുപണിക്ക് സഹായിക്കാന് ആളെ കിട്ടാത്ത അവസരത്തില് തമിഴ് സ്ത്രീകളെ പണിക്കു നിര്‍ത്തി പരീക്ഷിക്കുന്നവര് ധാരാളം. ഇവരില് അറുപത് ശതമാനം പേരും രണ്ടുമാസത്തില് കൂടുതല് ഒരു വീട്ടിലും സ്ഥിരമായി നില്‍ക്കില്ല. ഇത്തരം നാടോടികളായ സ്ത്രീകളെ പണിക്ക് നിര്‍ത്തുമ്പോള് വളരെയധികം സൂക്ഷിക്കേണ്ടത് അനിവാര്യമാണ്. ചിലപ്പോള് വീട്ടുകാരുടെ ജീവന് പോലും അപകടത്തിലായെന്നുവരാം. മനുഷ്യരെന്ന കാരുണ്യം നിലനിര്‍ത്തിക്കൊണ്ടു തന്നെ ഇവരോട് ഒരകല്‍ച്ച പാലിക്കുന്നത് നന്നായിരിക്കും.\nപ്രസവ ശുശ്രൂഷക്ക് പോകുന്ന സാഹചര്യത്തില് ഗ്രമങ്ങളില് ഒരു വീട്ടുപണിക്കാരിക്ക് മണിക്കൂറില് അറുപത് രൂപ കിട്ടുന്നുവെങ്കില് ടൗണില് എത്തുമ്പോഴേക്കും മണിക്കൂറിന് നൂറ്റമ്പതോ അതില് കൂടുതലോ കിട്ടുന്നു. അങ്ങനെ ശരാശരി വീട്ടുപണിക്കാരി ദിവസത്തില് എണ്ണൂറോ അതിലധികമോ സമ്പാദിക്കുന്നു\nഈ പണം അവര്‍ക്ക് ലഭിക്കുന്നത് എത്രയോ വീടുകള് കയറിയിറങ്ങി വൃത്തിയാക്കിയിട്ടും എത്രയോ കച്ചറ കോരിയിട്ടുമാണെന്നും ഓര്‍ക്കണം. അപ്പോള് അവരില് ഏറിയ ഭാഗവും ചിന്തിക്കുന്നു ഇതിനെക്കാള് നല്ലത് പ്രസവ ശുശ്രൂഷക്ക് പോവുന്നതാണെന്ന്.\nമുപ്പതോ മുപ്പത്തഞ്ചോ കൂടിയാല് നാല്‍പതോ ദിവസം വരെയാണ് പ്രസവ ശുശ്രൂഷക്ക് വേണ്ടി ആളുകള് അവരെ ക്ഷണിക്കുക. ഈ ദിവസങ്ങളില് അവര്‍ക്ക് സുഖ താമസവും നല്ല ഭക്ഷണവും ലഭ്യമാകുന്നതോടൊപ്പം 15000 രൂപ മുതല് 20000 രൂപ വരെ കൈയ്യില് ഒരുമിച്ച് ലഭിക്കുകയും ചെയ്യുന്നു.\nപ്രസവ ശുശ്രൂഷക്ക് ഇഷ്ടംപോലെ സ്ത്രീകളെ കിട്ടാനുണ്ട് എന്നതും ഒരു യാഥാര്‍ഥ്യമാണ്. പ്രസവ ശുശ്രൂഷക്കുള്ള ഈ പോക്കും വീട്ടുജോലിക്കു പോകുന്നവരുടെ കൊഴിയലിന് ഒരു കാരണമാകാം.\nജീവിതത്തിലൊരിക്കലെങ്കിലും ഒരു പണിക്കാരിയുടെ സഹായം ആവശ്യമായി വരുന്ന സന്ദര്‍ഭങ്ങളുണ്ടാകാം. അപ്പോള് കണ്ടെത്തുന്ന അവസാന കച്ചിത്തുരുമ്പാണ് ഹോം നഴ്‌സുമാര്. അവരെ ഭയപ്പെടുന്നവരും കൂടുതലായി സ്‌നേഹിച്ച ഉപദ്രവിക്കുന്നവരും കേരളത്തില് ധാരാളം. ഹോം നഴ്‌സുമാരില് നിന്നുണ്ടാകുന്ന ഒറ്റപ്പെട്ട മോശമായ സംഭവങ്ങള് നിമിത്തം എല്ലാ ഹോം നഴ്‌സുമാരും കുറ്റവാളികളായി മുദ്രകുത്തപ്പെടുന്ന പ്രവണത അടുത്തകാലത്തായി ഏറിവരികയാണ്. ഒരാള് ചെയ്ത മോശമായ പ്രവര്‍ത്തികള് എല്ലാവരിലും കാണുമെന്ന് സംശയിക്കുന്നത് മനസ്സാക്ഷിക്ക് നിരക്കുന്നതല്ല. നല്ല സ്വഭാവമുള്ളവരും ത്യഗമനസ്ഥിതിയുള്ളവരും ഇക്കൂട്ടരില് ധാരാളമുണ്ട്. സ്വന്തം മാതാപിതാക്കളെപോലെ വൃദ്ധരായ രോഗികളെ പരിപാലിക്കുന്നവരും ഇവരിലുണ്ട്. നന്മ തിന്മകള് വേര്‍തിരിച്ചറിയാനുള്ള മനസ്സ് എല്ലായ്‌പ്പോഴും നമുക്കുണ്ടായിരിക്കണം.\nമറ്റു ചിലപ്പോള് ഹോം നഴ്‌സുമാരായിരിക്കുന്ന സ്ത്രീകളുടെ മാനത്തിനും ഭീഷണി നേരിടാറുണ്ട്. ഭാര്യമാര് ജോലിക്കുപോകുന്ന വീടുകളാണെങ്കില് രോഗികളായി കിടക്കുന്ന വൃദ്ധരും ഗൃഹനാഥന്മാരും തനിച്ചാകുന്ന സന്ദര്‍ഭങ്ങളില്, അല്ലെങ്കില് അച്ഛനും അമ്മയും ജോലിക്കാരാണെങ്കില് യുവാവായ മകന് വീട്ടിലുണ്ടാകുന്ന അവസരങ്ങളില്... അങ്ങനെ എത്രയോ സന്ദര്‍ഭങ്ങളില് അവരും ഉപദ്രവിക്കപ്പെടുന്നു.\nആശയും അഭിലാഷവും മാത്രം മുന്നില് കാണുന്ന മലയാളിയുടെ സ്വതസിദ്ധമായ ഉല്‍ക്കര്‍ഷതാ ബോധം നിമിത്തം വെള്ളക്കോളര് ജോലികളോടുള്ള അഭിനിവേശവും നിമിത്തം വീട്ടുജോലി ഒരു മോശമായ പണിയായി തരം താണിരിക്കുന്നു എന്നുവേണം കരുതാന്. സ്ത്രീകളിന്ന് സാമൂഹിക പുരോഗതി കൈവരിച്ചുകൊണ്ടിരിക്കയാണ്. ദാരിദ്ര്യനിര്‍മാര്‍ജ്ജനം ലക്ഷ്യമിട്ട് പ്രവര്‍ത്തിക്കുന്ന ഏഷ്യയിലെ ഏറ്റവും വലിയ സ്ത്രീ മുന്നേറ്റമായ കുടുംബശ്രീ പദ്ധതി, തദ്ദേശ സ്വയംഭരണ സ്ഥാപനങ്ങളില് സ്ത്രീകള്‍ക്ക് നല്‍കിയ സംവരണം, സ്ത്രീ പീഡനങ്ങള്‍ക്കു നേരെയുള്ള ചെറുത്തുനില്‍പ്പ്, സര്‍ക്കാര് തലത്തിലുള്ള വനിതാ ക്ഷേമപ്രവര്‍ത്തനം ആരോഗ്യനിരക്ക്, സാക്ഷരത ഇവയൊക്കെ തന്നെ സമൂഹത്തിലെ ഏറ്റവും അവശവിഭാഗത്തിലുള്ള തൊഴിലാളി സ്ത്രീകളുടെയും കൂടി ഉന്നമനത്തിന് വേണ്ടി ഉള്ളതാണ്. പക്ഷേ അക്കാര്യം മറന്നുപോകുന്നു.\nപണിക്കാര്‍ക്ക് വേണ്ടി അലഞ്ഞ് സമയം നഷ്ടപ്പെടുത്താതെ നമ്മുടെ വീടുകള് നമ്മുടേതു മാത്രമാണെന്നോര്‍ത്ത് അവിടം നാം തന്നെ വൃത്തിയാക്കാന് പരമാവധി ശ്രദ്ധിക്കുക.\nവീട്ടുജോലികള് തരംതിരിച്ച് കുടുംബത്തിലുള്ള ഓരോരുത്തര്‍ക്കായി വീതിക്കുക. ഒഴിവു ദിവസങ്ങളില് വ്യായാമം പോലെ രണ്ടുമണിക്കൂര് ഒത്തൊരുമയോടെ എല്ലാവരും വീട്ടുജോലികളില് മുഴുകുകയാണെങ്കില് ഈ പ്രശ്‌നം പരിഹരിക്കാം. പണിക്കാരി വന്ന് പണിയെടുത്ത് പോകുന്നതിനെക്കാള് എന്തുകൊണ്ടും വൃത്തിയും വെടിപ്പും കൂടുക നമ്മള് ആത്മാര്‍ഥതയോടെ ചെയ്യുമ്പോഴായിരിക്കും.


UUKMA News അഭിമന്യുവിന്റെ കൊലപാതകം; പ്രതികള്‍ക്കെതിരെ ലുക്ക് ഔട്ട് നോട്ടീസ് പുറത്തിറക്കാന് നീക്കം - UUKMA News അഭിമന്യുവിന്റെ കൊലപാതകം; പ്രതികള്‍ക്കെതിരെ ലുക്ക് ഔട്ട് നോട്ടീസ് പുറത്തിറക്കാന് നീക്കം - UUKMA News\nഅഭിമന്യുവിന്റെ കൊലപാതകം; പ്രതികള്‍ക്കെതിരെ ലുക്ക് ഔട്ട് നോട്ടീസ് പുറത്തിറക്കാന് നീക്കം\nകൊച്ചി: അഭിമന്യു കൊലപാതക കേസില് പ്രതികള്‍ക്കെതിരെ ലുക്ക് ഔട്ട് നോട്ടീസ് പുറത്തിറക്കാന് അന്വേഷണ സംഘത്തിന്റെ നീക്കം. പ്രതികള് വിദേശത്തേക്ക് കടക്കാന് സാധ്യതയുള്ളതായി രഹസ്യാന്വേഷണ വിഭാഗം പൊലീസിന് നിര്‍ദേശം നല്‍കിയിരുന്നു. രാജ്യത്തിന്റെ എല്ലാ വിമാനത്താവളങ്ങളിലും കൊച്ചി പൊലീസ് മുന്നറിയിപ്പ് നല്‍കിയിട്ടുണ്ട്.\nകേസില് മുഖ്യപ്രതിയെടക്കം പിടികൂടാന് കഴിയാത്ത സാഹചര്യത്തിലാണ് പൊലീസ് ലുക്ക് ഔട്ട് നോട്ടീസ് പുറത്തിറക്കാന് തീരുമാനിച്ചിരിക്കുന്നത്. പ്രതികള് ജില്ല വിട്ടു കഴിഞ്ഞു എന്നതാണ് പൊലീസിന്റെ നിഗമനം. മറ്റ് ജില്ലകളിലേക്കും പൊലീസ് അന്വേഷണം വ്യാപകമാക്കിയിട്ടുണ്ട്.\nഎട്ടു സംഘങ്ങളായി തിരിഞ്ഞാണ് പൊലീസ് ഇപ്പോള് അന്വേഷണം നടത്തുന്നത്. അന്വേഷണം മറ്റ് സംസ്ഥാനങ്ങളിലേക്ക് വ്യാപിപ്പിക്കാനും പൊലീസ് നീക്കങ്ങള് നടത്തുന്നുണ്ട്. പ്രതികള് മറ്റ് സംസ്ഥാനങ്ങളിലേക്ക് കടന്ന് അവിടെ നിന്നും വിദേശത്തേക്ക് കടക്കാന് സാധ്യതയുള്ളതായും പൊലീസിന് നിര്‍ദേശം ലഭിച്ചിട്ടുണ്ട്. രഹസ്യാന്വേഷണ വിഭാഗമാണ് പൊലീസിന് ഇത്തരത്തില് ഒരു നിര്‍ദേശം നല്‍കിയിരിക്കുന്നത്.\nമുഹമ്മദാണ് കേസിലെ മുഖ്യ പ്രതി. കോളെജിലെ മൂന്നാം വര്‍ഷ വിദ്യാര്‍ത്ഥിയായ മുഹമ്മാദാണ് മറ്റ് പ്രതികളെ കോളെജില് എത്തിച്ചത്. പതിനഞ്ച് പ്രതികളാണ് കേസില് ഉള്ളത്.\nഒരിക്കലും നഴ്സുമാരെ വില കുറച്ച് കണ്ടിട്ടില്ല, സ്വന്തം ജീവന് പോലും പണയംവെച്ച് ത്യാഗപൂര്‍ണമായ സേവനമാണവര് ചെയ്യുന്നതെന്ന് ആരോഗ്യ മന്ത്രി\nകേരളത്തിൽ പെട്രോളിന് വില കുറയ്ക്കാൻ തായ്യാറായി സർക്കാർ; അധിക നികുതി വേണ്ടെന്ന് വയ്ക്കുമെന്ന് തോമസ് ഐസക്\nമധുവിന്റെ കൊലപാതകം: പതിനാറ് പ്രതികൾക്കെതിരെയും കൊലക്കുറ്റം ചുമത്തി\nഎല്‍ഡിഎഫിന്റേത് സവര്‍ണരോട് ആഭിമുഖ്യമുള്ള സര്‍ക്കാര്: രൂക്ഷവിമര്‍ശനവുമായി വെള്ളാപ്പള്ളി\nവെള്ളാപ്പള്ളി നടേശൻ ഒന്നാം പ്രതി; മൈക്രോ ഫിനാൻസ് തട്ടിപ്പിൽ മകൻ തുഷാർ വെള്ളാപ്പള്ളിയേയും പ്രതി ചേർത്തു\nസംസ്ഥാനത്ത് ഇന്ധന വില സര്‍വകാല റെക്കോര്‍ഡിലേക്ക്; പെട്രോള് വില 80 കടന്നു\nകൊല്ലം ബീച്ചിൽ കാണാതായ യുവദമ്പതികളുടെ മൃതദേഹം കണ്ടെത്തി കൊല്ലം: ബീച്ചിൽ തിരയിൽപ്പെട്ട് കാണാതായ യുവദമ്പതികളുടെ മൃതദേഹം കണ്ടെത്തി. ചൊവ്വാഴ്ച പുലർച്ചെ കൊല്ലം തുറമുഖത്തിന് സമീപമാണ് മൃതദേഹം കണ്ടെത്തിയത്. കൊട്ടിയം പറക്കുളം കല്ലുവിള നീട്ടിൽ സുനിൽ (23), ശാന്തിനി (19) എന്നിവരെയാണ് ഞായറാഴ്ച വൈകിട്ട് ഏഴ് മണിയോടെ കാണാതായത്. യുവതി കാൽ നനക്കാനിറങ്ങുന്നതിനിടെ കാൽ വഴുതി തിരയിൽ വീഴുകയായിരുന്നു. രക്ഷപ്പെടുത്താൻ ശ്രമിക്കുന്നതിനിടെ സുനിലും തിരയിലകപ്പെടുകയായിരുന്നു. അഞ്ച് മാസം മുൻപായിരുന്നു ഇവരുടെ വിവാഹം. പ്രണയ വിവാഹമായിരുന്നു. ബന്ധുവിൻെറ വിവാഹ ചടങ്ങിൽ പങ്കെടുത്ത ശേഷം വൈകിട്ട് ബീച്ചിലെത്തിയതായിരുന്നു ഇരുവരും. തീരദേശ പൊലീസും ലൈഫ്


ബജറ്റവതരണം എത്ര എളുപ്പം? - Janayugom Online\nHome / Most Trending / ബജറ്റവതരണം എത്ര എളുപ്പം?\nPosted on July 12, 2019, 11:10 pm\nബജറ്റവതരണവും പാര്‍ലമെന്റിലെ ബജറ്റ് ചര്‍ച്ചയും ധനമന്ത്രി നിര്‍മ്മലാ സീതാരാമന്റെ മറുപടി പ്രസംഗവുമെല്ലാം കഴിഞ്ഞു. ‘ബജറ്റ് ചരിത്രപരം, ഇന്ത്യ കുതിക്കാന് തുടങ്ങുന്നു, ലോകത്തെ വന് സാമ്പത്തിക ശക്തിയായി രാജ്യം മാറുന്നു, ഭാവനാ സമ്പന്നമായ ബജറ്റ്‘എന്നിങ്ങനെ ബജറ്റിനെ പ്രകീര്‍ത്തിക്കുന്ന വാര്‍ത്തകളാണ് ഭൂരിപക്ഷം പത്രങ്ങളിലൂടെയും പുറത്തു വന്നുകൊണ്ടിരിക്കുന്നത്. മലയാള പത്രങ്ങളുടെ പൊതു സ്ഥിതിയും ഇതു തന്നെയാണ്. എന്നാല് സാമ്പത്തിക അവലോകന റിപ്പോര്‍ട്ടും ബജറ്റ് പ്രസംഗവും ബജറ്റ് രേഖകളും ഇതുമായി ബന്ധപ്പെട്ട ചര്‍ച്ചകളും വിലയിരുത്തലുകളും എല്ലാം സൂക്ഷ്മമായി പരിശോധിക്കുമ്പോള് തെളിഞ്ഞുവരുന്ന ചിത്രം എന്താണ്?\nരണ്ടാം മോഡി സര്‍ക്കാരിന്റെ ഒന്നാമത്തെ ബജറ്റ് അവതരിപ്പിച്ച നിര്‍മ്മലാ സീതാരാമന് പ്രയാസം കൂടാതെ കാര്യങ്ങള് ചെയ്യാന് കഴിഞ്ഞു എന്നതാണ് വസ്തുത. ബജറ്റ് തയ്യാറാക്കുമ്പോള് ഏതൊരു ധനമന്ത്രിയെയും വീര്‍പ്പുമുട്ടിക്കുന്ന ഒന്നാമത്തെ സംഗതി, ഒരു വര്‍ഷത്തെ മൊത്തം വരവും ചെലവും തമ്മില് കൂട്ടിമുട്ടിച്ചുകൊണ്ട് കാര്യങ്ങള് ചെയ്യുക എന്നതാണ്. മൊത്തം വരവ്, വരവിന്റെ വഴികള്, മൊത്തം ചെലവ്, ചെലവിന്റെ വഴികള് ഇവയൊക്കെ കൂട്ടിയോജിപ്പിക്കേണ്ട കഠിന പരിശ്രമം നടത്താന് ധനമന്ത്രി മെനക്കെട്ടില്ല എന്നത് വ്യക്തം. പിയൂഷ് ഗോയല് അവതരിപ്പിച്ച ഈ സാമ്പത്തിക വര്‍ഷത്തെ, ഒന്നാമത്തെ ബജറ്റില് പറഞ്ഞ കണക്കുകളും രണ്ടാമത്തെ ബജറ്റില് പറഞ്ഞ കണക്കുകളും തമ്മില് പൊരുത്തമില്ല. ബജറ്റ് കണക്കുകള് വ്യക്തമല്ലെന്നും ബജറ്റ് തന്നെ പൂര്‍ണമല്ലെന്നുമുള്ള വിമര്‍ശനങ്ങള്‍ക്ക് പാര്‍ലമെന്റില് പോലും കൃത്യമായി മറുപടി പറയാന് ധനമന്ത്രിക്ക് കഴിഞ്ഞില്ല. രാജ്യത്തിന്റെ ചരിത്രത്തില് തന്നെ ആദ്യമായിട്ടാണ് ഇങ്ങനെ സംഭവിക്കുന്നത്.\nബജറ്റില് ചെയ്തതെന്താണ്? കൂടുതല് സാമ്പത്തിക സമാഹരണത്തിനുള്ള എളുപ്പവഴികള് ആദ്യമേ സ്വീകരിച്ചു. രാജ്യത്തിന്റെ പൊതു സമ്പത്തായ 57 സ്ഥാപനങ്ങളുടെ 49 ശതമാനം വരെ ഓഹരികള് വിറ്റഴിക്കാന് തീരുമാനിച്ചു. 13 ലക്ഷം കോടി രൂപയാണ് ഇവയുടെ മൊത്തം ആസ്തിയായി കണക്കാക്കിയിട്ടുള്ളത്. ഇതില് ഇന്ത്യന് റയില്‍വേയും എയര് ഇന്ത്യയുമെല്ലാം ഉള്‍പ്പെടും. ഇവയുടെ ഷെയര് വിറ്റ് 1.05 ലക്ഷം കോടി രൂപ സമാഹരിക്കും. ആവശ്യമെങ്കില് അത് 1.5 ലക്ഷം കോടി രൂപ വരെ ആയി ഉയര്‍ത്താനും പ്രയാസമില്ല. ഇക്കാര്യത്തിലുള്ള മുന് വര്‍ഷങ്ങളിലെ അനുഭവം ആവേശകരമായിരുന്നു. 2017–18 ല് ലക്ഷ്യം 72,500 കോടി രൂപയായിരുന്നു. എന്നാല് ഇതിലൂടെ സമാഹരിച്ചത് 1.06 ലക്ഷം കോടി രൂപയാണ്. 2018–19‑ല് 85,000 കോടി രൂപ പ്രതീക്ഷിച്ചു. 99,800 കോടി രൂപ കിട്ടി. അങ്ങനെ കഴിഞ്ഞ അഞ്ചു വര്‍ഷംകൊണ്ട് ഈ ഇനത്തില് മാത്രം ഖജനാവില് എത്തിയത് 3.31 ലക്ഷം കോടി രൂപയാണ്. കാര്യമായ ഒരധ്വാനവും ഇതിനു വേണ്ടിവന്നില്ല എന്നു മാത്രമല്ല, വളരെ കുറഞ്ഞ വിലയ്ക്ക് പൊതുസമ്പത്ത് കൈക്കലാക്കാന് കഴിഞ്ഞ കോര്‍പ്പറേറ്റുകളുടെ സന്തോഷം ബിജെപിയുടെ ഇലക്ഷന് ഫണ്ടില് പ്രതിഫലിക്കുകയും ചെയ്തു. ഇനി അഞ്ചു വര്‍ഷംകൂടി ബിജെപി ഭരിച്ചാല് ഇന്ത്യയില് പൊതുമേഖലാ സ്ഥാപനങ്ങള് ഒന്നുംതന്നെ അവശേഷിക്കില്ല എന്നതാണ് അവസ്ഥ. കൂടുതല് സമ്പത്ത് കണ്ടെത്താന് സ്വീകരിച്ച മറ്റൊരു വഴി ഇന്ധന നികുതി വര്‍ധിപ്പിക്കുക എന്നതാണ്. ഒരു പ്രയാസവും കൂടാതെ തീരുമാനമെടുക്കാനും ഒറ്റ ദിവസംകൊണ്ട് നടപ്പിലാക്കാനും കഴിയുന്ന കാര്യം. അതു വീണ്ടും ചെയ്തു. 28,022 കോടി രൂപ അങ്ങനെ ഉറപ്പാക്കി. സര്‍ക്കാരിനെ വിമര്‍ശിക്കുന്ന മാധ്യമങ്ങളെ നിയന്ത്രിക്കാനും വരുമാനം കൂട്ടാനും മറ്റൊരു എളുപ്പവഴി കൂടി കണ്ടെത്തി. ഇറക്കുമതി പത്രങ്ങള്‍ക്ക് ആദ്യമായി 10 ശതമാനം നികുതി ഏര്‍പ്പെടുത്തി. (ഒപ്പം നില്‍ക്കുന്ന മാധ്യമങ്ങള്‍ക്ക് ഇതു ബുദ്ധിമുട്ടാകാതിരിക്കാന് കൂടുതല് സര്‍ക്കാര് പരസ്യം വാഗ്ദാനം ചെയ്തിട്ടുണ്ട് എന്നാണ് അറിയുന്നത്.) കേന്ദ്ര സര്‍വീസില് (റയില്‍വെ ഉള്‍പ്പെടെ) ആകെ 38.36 ലക്ഷം തസ്തികകള് ഉണ്ട്. എന്നാല് 6,83,823 തസ്തികകള് ഒഴിഞ്ഞു കിടക്കുകയാണ്. ഇതില് 20 ശതമാനം നികത്തിയാല് മതി എന്നാണ് നിര്‍ദേശം. ഇതിലൂടെ ഒരു വര്‍ഷം ശമ്പള ചെലവില് 24,000 കോടി രൂപയുടെ കുറവുണ്ടാകും. ഭക്ഷ്യ സബ്‌സിഡി ഉള്‍പ്പെടെ വെട്ടിക്കുറയ്ക്കുക, എസ്‌സി/ എസ്ടി വിഭാഗങ്ങള്‍ക്കുള്ള കേന്ദ്ര വിഹിതം കുറയ്ക്കുക, തൊഴിലുറപ്പ് പദ്ധതി ഉള്‍പ്പെടെയുള്ള കാര്യങ്ങള്‍ക്ക് മാറ്റിവയ്ക്കുന്ന തുകയില് കുറവു വരുത്തുക തുടങ്ങിയ വഴികള് സ്വീകരിച്ചാല് ഖജനാവില് പണമെത്താന് ഒരു പ്രയാസവുമുണ്ടാകില്ല. ആ വഴികളെല്ലാം ബജറ്റില് സ്വീകരിച്ചു. റിസര്‍വ് ബാങ്ക് അടക്കമുള്ള സ്ഥാപനങ്ങളില് നിന്ന് പരമാവധി ഡിവിഡന്റ് വാങ്ങാന് തീരുമാനിച്ചതിലൂടെ 1,63,528 കോടി രൂപ കിട്ടും. ഇതും പ്രയാസമുള്ള കാര്യമല്ല. ഈ തുകയൊന്നും മതിയാകാതെ വരുമ്പോള്, പ്രയാസം കൂടാതെ വന് തുക കിട്ടാന് മറ്റൊരു വഴിയുണ്ട്. പൊതുമാര്‍ക്കറ്റില് നിന്ന് പലിശയ്ക്ക് വായ്പ എടുക്കുക എന്നതാണത്. ഈ സാമ്പത്തിക വര്‍ഷം 7,10,000 കോടി രൂപയാണ് വായ്പ എടുക്കുന്നത്. ഇന്ത്യയ്ക്ക് 87.97 ലക്ഷം കോടി രൂപയുടെ ആഭ്യന്തരകടവും 2.58 ലക്ഷം കോടി രൂപയുടെ വിദേശ കടവും ഉണ്ട്. ഒരു വര്‍ഷം 6.60 ലക്ഷം കോടി രൂപ പലിശ നല്‍കണം (റവന്യു വരുമാനത്തിന്റെ 33.7 ശതമാനം) എന്നത് കേന്ദ്ര സര്‍ക്കാരിനെ അലോസരപ്പെടുത്തുന്നില്ല. ഈ ബജറ്റിലൂടെ പുതിയ ഒരു കടംകൂടി വരികയാണ്. വിദേശങ്ങളില് നിന്ന് കടപ്പത്രങ്ങളിലൂടെ ഒരു വര്‍ഷം 20 ലക്ഷം കോടി രൂപ സ്വരൂപിക്കാനാണ് തീരുമാനം. ഇന്‍ഷുറന്‍സ് മേഖലയില് 100 ശതമാനം വിദേശ നിക്ഷേപം അനുവദിക്കാനും തീരുമാനിച്ചിട്ടുണ്ട്. ഇതും പണം കണ്ടെത്താനുള്ള എളുപ്പവഴി തന്നെ. ബജറ്റ് പ്രകാരം ഒരു വര്‍ഷത്തെ മൊത്തം വരവ് 24.61 ലക്ഷം കോടി രൂപയും മൊത്തം ചെലവ് 27.86 ലക്ഷം കോടി രൂപയുമാണ്. ചെലവില് ഈ വര്‍ഷം 13.41 ശതമാനം വര്‍ധനവ് ഉണ്ടാകും.\nഎളുപ്പത്തില് സമാഹരിക്കുന്ന ഈ തുകയെല്ലാം എവിടേക്കാണ് പോകുന്നത്? കോര്‍പ്പറേറ്റുകള്‍ക്ക് നികുതി ഇളവു നല്‍കാന് 1.08 ലക്ഷം കോടി രൂപ ചെലവാക്കും. കോര്‍പ്പറേറ്റുകള് കടമെടുത്ത വന് തുക എഴുതിത്തള്ളി കുഴപ്പത്തിലായ പൊതുമേഖലാ ബാങ്കുകളെ നിലനിര്‍ത്താന് 70,000 കോടി രൂപ നല്‍കും. ആയുധം വാങ്ങാന് കൂടുതല് പണം (1.03 ലക്ഷം കോടി രൂപ) ചെലവഴിക്കും. കോര്‍പ്പറേറ്റ് പത്രങ്ങള്‍ക്ക് പരസ്യം നല്‍കാന് വന് തുക മാറ്റി വച്ചിട്ടുണ്ട്. 400 കോടി രൂപവരെ വിറ്റുവരവുള്ള വന്‍കിടക്കാര് ഇനി 30 ശതമാനത്തിനു പകരം 25 ശതമാനം കോര്‍പ്പറേറ്റ് നികുതി നല്‍കിയാല് മതി. അങ്ങനെ 30 % കോര്‍പ്പറേറ്റ് നികുതി നല്‍കുന്നവര് 0.07 % മാത്രമായി മാറി. അടുത്ത വര്‍ഷം ഇവര്‍ക്കും നികുതി ഇളവ് കിട്ടും.\nബജറ്റ് പ്രകാരം കേന്ദ്രത്തില് നിന്ന് കേരളത്തിന് വിഹിതമായി കിട്ടുന്നത് 20,228 കോടി രൂപയാണ്. എക്‌സൈസ് തീരുവ വിഹിതമായി 1103 കോടി രൂപയും കസ്റ്റംസ് തീരുവ ഇനത്തില് 1456 കോടി രൂപയും ജിഎസ്ടി വിഹിതമായി 5508 കോടിയും ആദായ നികുതി വിഹിതമായി 5268 കോടിയും കോര്‍പ്പറേറ്റ് നികുതി വിഹിതമായി 6872 കോടിയുമാണ് കിട്ടുന്നത്. രാജ്യത്തിന്റെ ജനസംഖ്യയില് 2.77 ശതമാനം ജീവിക്കുന്നത് കേരളത്തിലാണെങ്കിലും രാജ്യത്തിന്റെ മൊത്തം നികുതി വരുമാനത്തിന്റെ 2.5 ശതമാനം മാത്രമാണ് കേരളത്തിന് ലഭിക്കുന്നത്. ജനസംഖ്യാനുപാതികമായി തന്നെ ഉത്തര്‍പ്രദേശിന് 17.96 ശതമാനം കിട്ടുന്നുണ്ട് എന്നതും ശ്രദ്ധേയമാണ്. കേരളം ആവശ്യപ്പെട്ടിരുന്ന ദുരിതാശ്വാസ സഹായം, വായ്പാപരിധി ഉയര്‍ത്തല്, റബറിന് കിലോയ്ക്ക് 200 രൂപ താങ്ങുവില നിശ്ചയിക്കുന്നതിനുള്ള സഹായം, റയില്‍വെ വികസനം, എയിംസ് തുടങ്ങി യാതൊന്നും പരിഗണിച്ചില്ല. എന്നുമാത്രമല്ല, തൊഴിലുറപ്പു പദ്ധതി, റബര് ബോര്‍ഡിനുള്ള ഗ്രാന്റ്, എസ്‌സി/എസ്ടി പദ്ധതി വിഹിതം, വനിതാക്ഷേമ വിഹിതം തുടങ്ങിയ കാര്യങ്ങളിലെല്ലാം വെട്ടിക്കുറവ് വരുത്തുകയും ചെയ്തു. വളരെ ചെറിയ മനസാണ് ബജറ്റ് നിര്‍മ്മിതിക്ക് പിന്നില് പ്രവര്‍ത്തിച്ചത് എന്നത് വ്യക്തം.\nവലിയ കഴിവൊന്നും ആവശ്യമില്ലാത്ത വമ്പന് പ്രഖ്യാപനങ്ങള് ബജറ്റില് ധാരാളമാണ്. അഞ്ച് വര്‍ഷം കൊണ്ട് ഇന്ത്യന് സമ്പദ്ഘടന അഞ്ച് ലക്ഷം കോടി ഡോളര് (ഉദ്ദേശം 345 ലക്ഷം കോടി രൂപ) വരുമാനമുള്ളതായി മാറും എന്നതാണ് ഇതില് സുപ്രധാനം. നിലവില് ഇത് 2.61 ലക്ഷം കോടി ഡോളറാണ്. എങ്ങനെ ഈ ലക്ഷ്യത്തിലെത്തും എന്നതിനെ സംബന്ധിച്ച് വ്യക്തമായൊന്നും ബജറ്റില് പറയുന്നില്ല എങ്കിലും അക്കാര്യത്തിലുള്ള മാധ്യമ ആഘോഷം കണ്ണഞ്ചിപ്പിക്കുന്നതാണ്. എല്ലാവര്‍ക്കും വീട്, വൈദ്യുതി, പാചകഗ്യാസ്, ശുദ്ധജലം ഇക്കാര്യങ്ങളിലും വലിയ പ്രഖ്യാപനമാണ് ഉണ്ടായിരിക്കുന്നത്. മോഡി സര്‍ക്കാരിന്റെ ഒന്നാമത്തെ ബജറ്റ് പ്രഖ്യാപനത്തില് പറഞ്ഞ കാര്യങ്ങളില് നാലിലൊന്നുപോലും അഞ്ചുവര്‍ഷമായിട്ടും നടപ്പിലായില്ല എന്ന അനുഭവം നമ്മുടെ മുന്നിലുണ്ട്. വളര്‍ച്ചാനിരക്ക് 10 ശതമാനം എത്തിക്കുമെന്ന പ്രഖ്യാപനം പാഴായി മാറി എന്നുമാത്രമല്ല, വളര്‍ച്ചാനിരക്ക് താഴേക്ക് പോകുകയും ചെയ്തു. വളരെ കൊട്ടിഘോഷിക്കപ്പെട്ട ആരോഗ്യ ഇന്‍ഷുറന്‍സ് പദ്ധതിക്ക് (ആയുഷ്മാന് ഭാരത്) 6,000 കോടി രൂപ മാത്രമാണ് വകയിരുത്തിയിരിക്കുന്നത്. നേരത്തെ പ്രഖ്യാപിച്ച പ്രകാരം ഈ പദ്ധതി നടപ്പിലാക്കണമെങ്കില് 52,000 കോടി രൂപ വകയിരുത്തേണ്ടതായിരുന്നു. ഇപ്പോഴത്തെ ബജറ്റ് പ്രഖ്യാപനങ്ങളുടെ സ്ഥിതിയും മറ്റൊന്നാകാന് സാധ്യതയില്ല.\nബിജെപി സര്‍ക്കാര് ഭരണത്തിന് കീഴില് ജിഡിപി വളര്‍ച്ചാനിരക്ക് കുറഞ്ഞു കൊണ്ടിരിക്കുമ്പോഴാണ് അഞ്ചുലക്ഷം കോടി ഡോളര് മൂല്യമുള്ള സമ്പദ്ഘടനയെക്കുറിച്ച് വാചാലമാകുന്നത്. ഈയൊരവസ്ഥയില് എത്തണമെങ്കില് വളര്‍ച്ചാനിരക്കില് 9–10 ശതമാനം വര്‍ധനവുണ്ടാകണം. 2019 ഏപ്രില്, മെയ്, ജൂണ് മാസങ്ങളിലെ വളര്‍ച്ചാനിരക്ക് വെറും 3.4 ശതമാനം ആയിരുന്നു എന്നത് വിസ്മരിക്കാന് പാടില്ല. മാത്രവുമല്ല, ധനകമ്മി 3.3 ശതമാനത്തില് ഒതുക്കുമെന്ന പ്രഖ്യാപനം നടക്കാനും പോകുന്നില്ല. ഈ വര്‍ഷത്തെ ആദ്യ ബജറ്റില് കണക്കു കൂട്ടിയതില് നിന്നു വ്യത്യസ്തമായി, നികുതി വരുമാനത്തില് 90,208 കോടി രൂപയുടെ കുറവുണ്ടാകും എന്ന് ബജറ്റ് രേഖകള് തന്നെ വ്യക്തമാക്കുന്നു. കഴിഞ്ഞ അഞ്ചു വര്‍ഷവും ധനകമ്മി, പ്രഖ്യാപനത്തിനപ്പുറം പോയിരുന്നു എന്നതും ഓര്‍ക്കണം. നികുതി വെട്ടിപ്പ് തടയാന് ഇന്നും ഇന്ത്യക്കു കഴിയുന്നില്ല. അതുകൊണ്ടാണ് ഇന്ത്യയില് ജിഡിപിയുടെ 10.3 ശതമാനം മാത്രം നികുതി വരുമാനമുള്ളപ്പോള് യൂറോപ്യന് രാജ്യങ്ങളില് ഇത് 60 ശതമാനം വരെയാകുന്നത്. ഇതൊക്കെ വിരല് ചൂണ്ടുന്നത് നികുതി തട്ടിപ്പ് പൂര്‍ണമായി തടയാന് കഴിയുകയും കോര്‍പ്പറേറ്റുകള്‍ക്കുള്ള സൗജന്യം ഒഴിവാക്കുകയും ചെയ്താല് ഇന്ത്യയുടെ സാമ്പത്തിക നില മെച്ചപ്പെടുകയും കടബാദ്ധ്യത പകുതിക്ക് താഴെയായി കുറയുകയും ചെയ്യും എന്നാണ്.\nവളര്‍ച്ചാനിരക്കില് അടക്കം കുതിച്ചുചാട്ടം നടത്തുമെന്ന വമ്പന് പ്രഖ്യാപനം നടത്തുന്ന ബജറ്റ്, ഇന്ത്യ നേരിടുന്ന ഗുരുതരമായ പ്രശ്‌നങ്ങളെക്കുറിച്ച് തീര്‍ത്തും മൗനം പാലിക്കുന്നു. കാര്‍ഷിക രംഗത്തെ വളര്‍ച്ചാനിരക്ക് വെറും 2.9 ശതമാനം മാത്രമാണ്. ഈ സ്ഥിതി മാറ്റിയെടുക്കാന് ഒരു നിര്‍ദേശവുമില്ല. കര്‍ഷകരുടെ വരുമാനം ഇരട്ടിയാക്കുമെന്ന കഴിഞ്ഞ ബജറ്റ് നിര്‍ദേശം നടപ്പിലാക്കാന് ഒരു പദ്ധതിയുമില്ല. 1972 ന് ശേഷമുള്ള ഏറ്റവും വലിയ തൊഴിലില്ലായ്മയാണ് അഞ്ചു വര്‍ഷംകൊണ്ട് രാജ്യത്തുണ്ടായിരിക്കുന്നത്. ഇതു പരിഹരിക്കാന് ഒരു നിര്‍ദേശവും ഇല്ല എന്നു മാത്രമല്ല, നിലവിലുള്ള കേന്ദ്ര സര്‍വീസിലെ ലക്ഷക്കണക്കിന് തസ്തികകള് നികത്തുന്നുമില്ല. ഇതുമൂലം എസ് സി/ എസ്ടി ഉള്‍പ്പെടെയുള്ള സംവരണ വിഭാഗങ്ങള് കേന്ദ്ര സര്‍വീസില് എത്തുന്നത് അപൂര്‍വമായിരിക്കുന്നു. രാജ്യങ്ങള് തമ്മിലുള്ള വ്യാപാരയുദ്ധം, ലോകത്ത് ഉയര്‍ന്നുവരുന്ന സാമ്പത്തിക മാന്ദ്യം, നിക്ഷേപത്തില് അനുഭവപ്പെടുന്ന മുരടിപ്പ്, വ്യവസായ രംഗത്തെ തകര്‍ച്ച, ഉയര്‍ന്നു പൊങ്ങുന്ന സംസ്ഥാനങ്ങളുടെ കടം, കേന്ദ്ര സര്‍ക്കാരിന്റെ പലിശഭാരം, മുറുകി വരുന്ന വരള്‍ച്ചയുടെ അന്തരീക്ഷം ഇവയൊക്കെ എങ്ങനെയാണ് നേരിടാന് പോകുന്നത് എന്നതിന്റെ വ്യക്തമായ ഒരു ചിത്രവും ബജറ്റിലൂടെ ലഭിക്കുന്നില്ല. രാജ്യം സമ്പന്നത യിലേക്ക് കുതിക്കുന്നു എന്നവകാശപ്പെടുമ്പോള് രാജ്യത്തെ ദാരിദ്ര്യം ഇല്ലാതാകുമോ? നിരക്ഷരത നിര്‍മാര്‍ജ്ജനം ചെയ്യപ്പെടുമോ? എസ്‌സി/ എസ്ടി വിഭാഗത്തിന്റെ സ്ഥിതിയില് ഗുണകരമായ മാറ്റം ഉണ്ടാകുമോ? ശിശുമരണ നിരക്ക് കുറയുമോ? ചികിത്സ കിട്ടാതെ ലക്ഷക്കണക്കിന് മനുഷ്യര് മരണത്തിലേക്ക് പോകുന്ന സ്ഥിതി അവസാനിക്കുമോ? സ്ത്രീകള്‍ക്കെതിരെയുള്ള അതിക്രമങ്ങള് ഇല്ലാതാക്കുമോ? പരിസ്ഥിതിയുടെ സംരക്ഷണം ഉറപ്പാക്കുമോ? രാജ്യത്തിന്റെ ഭാവിയെ സംബന്ധിച്ച് വലിയ പ്രഖ്യാപനങ്ങള് കേള്‍ക്കുമ്പോള് ഏത് മനുഷ്യ സ്‌നേഹിയുടെയും മനസ്സില് ഉയരുന്ന ചോദ്യങ്ങളാണിത്. കോണ്‍ഗ്രസ് ഭരണകാലത്തും പ്രഖ്യാപനങ്ങള് ധാരാളമായിരുന്നു. ബിജെപി ഭരണ കാലത്ത് അതിന്റെ ശക്തിയും വ്യാപ്തിയും വര്‍ദ്ധിച്ചു എന്നു മാത്രം. രാജ്യം ക്രമത്തില് വളരുകയാണ് എന്ന കാര്യത്തില് തര്‍ക്കമില്ല. പക്ഷേ, അടിസ്ഥാനപരമായ പ്രശ്‌നങ്ങള് ദശാബ്ദങ്ങളായി മാറ്റമില്ലാതെ തുടരുന്നു. ഇപ്പോഴത്തെ ബജറ്റും ഇത്തരം പ്രശ്‌നങ്ങളെ അഭിമുഖീകരിക്കുന്നതേയില്ല. കോര്‍പ്പറേറ്റ് നികുതിക്ക് ഇളവു നല്‍കുകയും അവരില് നിന്ന് പിരിച്ചെടുക്കേണ്ട ലക്ഷക്കണക്കിന് കോടി രൂപ പിരിച്ചെടുക്കാതിരിക്കുകയും ചെയ്യുന്ന സര്‍ക്കാര്, കോടിക്കണക്കിനു വരുന്ന ദരിദ്രരുടെ മുഖം ഓര്‍ക്കാതിരിക്കുന്ന മാനസികാവസ്ഥ അത്ഭുതകരമാണ്.\nPuthiyathu / Sep 17


Gujarat Omicron | first case in jamnagar | Gulf Malayaly\nHomeNewsNationalഗുജറാത്തിലും ഒമിക്രോണ്; രോഗം കണ്ടെത്തിയത് സിംബാബ്വേയില് നിന്ന് വന്നയാള്‍ക്ക്\nഅഹമ്മദാബാദ്: കര്‍ണാടകയ്ക്ക് പിന്നാലെ ഗുജറാത്തിലും(Gujarat) കോവിഡ്-19 വകഭേദമായ ഒമിക്രോണ്(ബി 1.1.529)(Omicron) സ്ഥിരീകരിച്ചു. ഗുജറാത്തിലെ ജാംനഗറില് സിംബാബ്വേയില് നിന്ന് വന്നയാള്‍ക്കാണ് ഒമിക്രോണ് സ്ഥിരീകരിച്ചത്. 50-കാരനായ ഇയാള് രണ്ട് ദിവസം മുമ്പാണ് ജാംനഗറില് എത്തിയത്. രാജ്യത്ത് ഒമിക്രോണ് സ്ഥിരീകരിച്ച മൂന്നാമത്തെ വ്യക്തിയാണിത്.\nവിമാനത്താവളത്തില് നടത്തിയ പരിശോധനയില് ഇയാള്‍ക്ക് കോവിഡ് സ്ഥിരീകരിച്ചിരുന്നു. തുടര്‍ന്ന് സാമ്പിള് ജനിതക ശ്രേണീകരണത്തിനായി പൂനെ ഇന്‍സ്റ്റിറ്റ്യൂട്ട് ഓഫ് വൈറോളജിയിലേക്ക് അയച്ചു. രോഗം സ്ഥിരീകരിച്ചതിനേ തുടര്‍ന്ന് ഇയാളെ നിരീക്ഷണത്തിലേക്ക് മാറ്റി.\nനേരത്തെ, കര്‍ണാടകത്തില് രണ്ട് പുരുഷന്മാരിലാണ് രാജ്യത്താദ്യമായി ഒമിക്രോണ് സ്ഥിരീകരിച്ചത്. 66-ഉം 46-ഉം പ്രായക്കാരായവര്‍ക്കാണ് ഒമിക്രോണ് റിപ്പോര്‍ട്ട് ചെയ്തത്. വൈറസ് വകഭേദം കണ്ടെത്തിയ നാല്പത്തിയാറുകാരന് ബംഗളൂരു സ്വദേശിയായ ഡോക്ടറാണ്. രണ്ടു ഡോസ് വാക്സിനും എടുത്ത ഇദ്ദേഹം നവംബര് 21-നാണ് പനിയെത്തുടര്‍ന്ന് പരിശോധനയ്ക്കെത്തിയത്.\nഒമിക്രോണ് സ്ഥിരീകരിച്ച രണ്ടാമത്തെയാള് ദക്ഷിണാഫ്രിക്കന് പൗരനാണ്. അറുപത്തിയാറുകാരനായ ഇദ്ദേഹം കോവിഡ് നെഗറ്റീവ് സര്‍ട്ടിഫിക്കറ്റുമായാണ് ഇന്ത്യയിലെത്തിയത്. രോഗലക്ഷണങ്ങളില്ലായിരുന്നു. പരിശോധനയില് കോവിഡ് സ്ഥിരീകരിച്ചതോടെ ഏകാന്തവാസത്തിന് നിര്‍ദേശിച്ചു. ഒരാഴ്ചയ്ക്കുശേഷം സ്വകാര്യലാബില്‍നിന്ന് നെഗറ്റീവ് സര്‍ട്ടിഫിക്കറ്റുമായെത്തിയ ഇദ്ദേഹം ദുബയിലേക്ക് പോയതായും അധികൃതര് അറിയിച്ചിരുന്നു.\nEnglish Summery : The first case of Omicron variant in Gujarat reported in Jamnagar\nPrevious articleപ്രവാസി ക്ഷേമനിധിയുടെ പേരില് വ്യാജ പ്രചാരണം; പ്രവാസികള് ജാഗ്രത പാലിക്കുക\nNext articleവാഹനാപകടത്തില് പ്രവാസി മലയാളി കുടുംബത്തിലെ5പേര് മരിച്ചു


ലോകാവസാനത്തിനായി ഇപ്പോഴേ തയ്യാറെടുക്കുന്ന കോടീശ്വരന്മാർ...\nUSA, First Published 12, Aug 2019, 1:37 PM IST\nഈ വഴിയിൽ അന്റോണിയോ ഒറ്റയ്ക്കല്ല. യാഹൂവിന്റെ മുൻ എക്സിക്യൂട്ടീവായിരുന്ന മാർവിൻ ലിയാവോ അത്തരത്തിൽ ഒരു സാഹചര്യം മുൻകൂട്ടിക്കണ്ട് തന്റെ ഫാം ഹൗസ്സിൽ ഒരു അണ്ടർ ഗ്രൗണ്ട് ബങ്കർ തന്നെയുണ്ടാക്കി അതിൽ ദീർഘകാലം കഴിയാൻ വേണ്ട ഭക്ഷണവും, വെള്ളവും, വൈദ്യുതിയും ഒക്കെ ഒരുക്കി കാത്തിരിക്കുന്ന ഒരാളാണ്.\nഒരിക്കൽ പ്രളയം വന്ന്, അതിന്റെ കെടുതികൾ അനുഭവിച്ചവർ ആരും, രണ്ടാമതൊരു വട്ടം കൂടി അതിനുള്ള സാധ്യത ബാക്കി നിർത്താൻ ആഗ്രഹിക്കില്ല. അതിനെ തടയാൻ സാധ്യമായത് എന്തും അവർ ചെയ്തെന്നിരിക്കും. ജീവിതത്തിന്റെ സുരക്ഷിതത്വം നമ്മുടെ പ്രാഥമികമായ ആവശ്യങ്ങളിലൊന്നാണ്. സുരക്ഷിതത്വം പൂർണ്ണമായും ഉറപ്പുവരുത്താൻ കഴിഞ്ഞില്ലെങ്കിൽ, ഒരു സുരക്ഷിതത്വ ബോധമെങ്കിലും ഉള്ളിൽ ഊട്ടിയുറപ്പിക്കാൻ വേണ്ടി എന്തിനും മനുഷ്യർ തയ്യാറായെന്നിരിക്കും.\nപ്രളയം മാത്രമല്ല ജനങ്ങളുടെ മനസ്സിൽ ലോകാവസാനഭീതി നിറയ്ക്കുന്നത്. നമ്മൾ ജീവിക്കുന്ന ചുറ്റുപാടുകളില് രാഷ്ട്രീയ സാഹചര്യങ്ങൾ കാരണം ഒരു ആണവ-രാസായുധ-യുദ്ധമോ, ആഭ്യന്തര കലാപമോ, അഗ്നിപർവത സ്ഫോടനമോ, ഭൂചലനമോ ഒക്കെ സാമാന്യജീവിതത്തിന് ഭംഗം വരുത്താം. ഈ തോന്നൽ മനുഷ്യനെ അലട്ടുക സ്വാഭാവികമാണ്. നമ്മുടെ പക്കലുള്ള സമ്പത്ത് വർധിക്കും തോറും ഇത്തരത്തിലുള്ള ആകുലതകളും വർധിച്ചുകൊണ്ടിരിക്കും. അത്തരത്തിൽ ഒരു സർവനാശഭീതി നാൾ ചെല്ലും തോറും ഏറിയേറി വരികയാണ് അമേരിക്കയിലെ പൗരന്മാരുടെ, വിശേഷിച്ചും അവരിൽ ധനികരായവരുടെ മനസ്സുകളിൽ. തങ്ങളുടെ ഭാവിജീവിതം സുരക്ഷിതമാണ് എന്നുറപ്പിക്കാൻ ഇപ്പോൾ അവർ ചെയ്തുകൊണ്ടിരിക്കുന്ന പലതും സാധാരണക്കാർക്ക് ഏറെ വിചിത്രമായി തോന്നി എന്ന് വരാം. അത്തരത്തിൽ ലോകം അവസാനിക്കാൻ പോകുന്നു, പ്രളയമോ മറ്റു ദുരന്തങ്ങളോ കാരണം ജീവിതത്തിന്റെ താളം തെറ്റാൻ പോകുന്നു എന്നൊരു ഭീതി തോന്നുമ്പോൾ മനുഷ്യർ ചെയ്തു പോകുന്ന അത്തരത്തിൽ ചില കാര്യങ്ങളെപറ്റിയാണ് ഇനി...\nസ്റ്റീവ് ഹഫ്‌മാൻ എന്ന മുപ്പത്തേഴുകാരൻ 600 മില്യൺ ഡോളർ ആസ്തിയുള്ള റെഡിറ്റ് എന്ന പ്രസിദ്ധമായ അമേരിക്കൻ സൈറ്റിന്റെ സഹസ്ഥാപകരിൽ ഒരാളാണ്. അദ്ദേഹത്തിന്റെ കണ്ണുകൾക്ക് ദീർഘദൃഷ്ടി അഥവാ ലോങ്ങ് സൈറ്റ് എന്ന ഒരു പ്രശ്നമുണ്ടായിരുന്നു. 2015 -ൽ അദ്ദേഹം ലേസർ ശസ്ത്രക്രിയ നടത്തി അതിൽ നിന്നും വിമുക്തി നേടി. അത്തരത്തിലൊരു സർജ്ജറി നടത്തിയതിന് അദ്ദേഹം അങ്ങനെ അധികം ആരോടും തന്നെ വെളിപ്പെടുത്താത്ത ഒരു കാരണമുണ്ട്. കണ്ണടയില്ലാതെ സ്റ്റീവിന് ഒരടി പോലും വെക്കാൻ പറ്റില്ല. "ലോകം അവസാനിച്ചാൽ, പിന്നെ എനിക്ക് എന്റെ കണ്ണട മാറ്റാൻ പറ്റില്ല... കണ്ണടയില്ലാതെ ജീവിക്കുക എനിക്ക് ഏറെ ദുഷ്കരണമാണ്. അതുകൊണ്ട് ഞാനതിന് എന്നേക്കുമായുള്ള ഒരു പരിഹാരം കണ്ടു... അധികം താമസിയാതെ ഈ സാൻ ആൻഡ്രിയാസിൽ ഒരു ഭൂചലനം, അല്ലെങ്കിൽ ഒരു മഹാമാരി, അതുമല്ലെങ്കിൽ ഒരു അണുബോംബ്... ഈ ലോകത്തിന് പൊളിഞ്ഞടുങ്ങാൻ ഇഷ്ടം പോലെ സാദ്ധ്യതകൾ ഞാൻ കാണുന്നുണ്ട്. നമ്മുടെ ഗവണ്മെന്റുകളും, ഇക്കണ്ട കോട്ടകൊത്തളങ്ങളും ഒക്കെ എന്നുവേണമെങ്കിലും തകർന്നടിയാം. എനിക്ക് രണ്ടു മോട്ടോർസൈക്കിളുകളുണ്ട്. കുറേ തോക്കുകളും അതിനുവേണ്ട തിരകളുമുണ്ട്. പിന്നെ വേണ്ടത് ഭക്ഷണം. അതും ഞാൻ റെഡിയാക്കുന്നുണ്ട്. എന്റെ വീട്ടിൽ, ഇതൊക്കെ ഉണ്ടെങ്കിൽ കുറേക്കാലത്തേക്ക് എനിക്ക് പിടിച്ചു നിൽക്കാം..." അദ്ദേഹം പറഞ്ഞു.\nപണ്ടുതൊട്ടേ, മതവിശ്വാസങ്ങളുമായി ബന്ധപ്പെട്ടുള്ള പ്രവചനങ്ങളിലൂടെ, അന്ത്യനാളിനെപ്പറ്റിയുളള ഈ ഭയം, മനുഷ്യമനസ്സുകളിൽ ആകുലതകളുടെ വിത്തുകൾ പാകിയിരുന്നു. ഇന്നത്, സിലിക്കൺ വാലിയിലെയും ന്യൂയോർക്ക് നഗരത്തിലെയും കോടീശ്വരന്മാരെ വരെ ബാധിച്ചിരിക്കുന്ന ഒന്നാണ്. അവരിൽ ഹെഡ്ജ് ഫണ്ട് മാനേജർമാരുണ്ട്, കമ്പനി സിഇഒമാരുണ്ട്, സെലിബ്രിറ്റി സിനിമാ സ്പോർട്സ് താരങ്ങൾ വരെയുണ്ട്. കഴിഞ്ഞ അമേരിക്കൻ പ്രസിഡന്റ് തെരഞ്ഞെടുപ്പിന്റെ കാലത്തുണ്ടായ ഇത്തരത്തിലൊരു ഭീതിയിൽ, സാൻഫ്രാൻസിസ്‌കോയിലെ ഫേസ്ബുക്കിന്റെ മുൻ പ്രോഡക്റ്റ് ലൈൻ മാനേജരായ അന്റോണിയോ ഗാർഷ്യ മാർട്ടിനെസ് എന്ന നാല്പതുകാരൻ, വടക്കുപടിഞ്ഞാറൻ ശാന്തസമുദ്രത്തിനു നടുവിൽ സ്ഥിതിചെയ്യുന്ന അഞ്ചേക്കറോളം വിസ്തൃതിയിൽ സസ്യജാലങ്ങളാൽ സമ്പന്നമായ ഒരു ദ്വീപുതന്നെ സ്വന്തമാക്കി. എന്നിട്ടദ്ദേഹം അവിടേക്ക് നിരവധി ജനറേറ്ററുകളും സൗരോർജ്ജ പാനലുകളും മറ്റും കൊണ്ടിറക്കി. ഒപ്പം ഒരു ലോഡ് യന്ത്രത്തോക്കുകളും അതിനുവേണ്ടത്ര വെടിയുണ്ടകളും. ഈ ലോകം താമസിയാതെ അരാജകത്വത്തിലേക്ക് വഴിമാറുമെന്നും, തുടർന്ന് അധികം താമസിയാതെ പ്രളയം വരുമെന്നും അന്റോണിയോ കരുതുന്നു. ഇപ്പോൾ തന്നെ അതിനായി തയ്യാറെടുക്കുന്നു.\nഈ വഴിയിൽ അന്റോണിയോ ഒറ്റയ്ക്കല്ല. യാഹൂവിന്റെ മുൻ എക്സിക്യൂട്ടീവായിരുന്ന മാർവിൻ ലിയാവോ അത്തരത്തിൽ ഒരു സാഹചര്യം മുൻകൂട്ടിക്കണ്ട് തന്റെ ഫാം ഹൗസ്സിൽ ഒരു അണ്ടർ ഗ്രൗണ്ട് ബങ്കർ തന്നെയുണ്ടാക്കി അതിൽ ദീർഘകാലം കഴിയാൻ വേണ്ട ഭക്ഷണവും, വെള്ളവും, വൈദ്യുതിയും ഒക്കെ ഒരുക്കി കാത്തിരിക്കുന്ന ഒരാളാണ്. തന്റെ കരുതൽ കട്ടെടുക്കാൻ വന്നേക്കാവുന്ന മോഷ്ടാക്കളെ വെല്ലാൻ വേണ്ടി പ്രൊഫഷണൽ ആർച്ചറി ക്ലാസുകൾക്കും അദ്ദേഹത്തെ പോകുന്നുണ്ടിപ്പോൾ.\n2012 -ൽ നാഷണൽ ജിയോഗ്രഫിക് ചാനൽ 'ഡൂംസ്‌ഡേ പ്രെപ്പേഴ്‌സ്' എന്ന പേരിൽ ഒരു 'റിയാലിറ്റി' സീരീസ് ചെയ്തിരുന്നു. പ്രളയമോ മറ്റെന്തെങ്കിലും ദുരന്തമോ മൂലം ലോകാവസാനം ആസന്നമാണ് എന്ന് പ്രതീക്ഷിച്ചിരിക്കുന്ന അമേരിക്കയിലെ ധനികരെപ്പറ്റിയായിരുന്നു ഈ സീരീസ്. പിഎഫിലും മറ്റും പണം സ്വരൂപിക്കുന്നതിനേക്കാൾ നല്ലത് വരാനിരിക്കുന്ന ലോകാവസാനത്തിൽ നിലനിൽക്കാൻ വേണ്ട ബങ്കറുണ്ടാക്കി അതിൽ നിലനില്പിനുള്ള സാമഗ്രികൾ ഒരുക്കാൻ വേണ്ടി ചെലവിടുന്നതാണ് എന്ന് 40 ശതമാനത്തിൽ അധികം അമേരിക്കക്കാർ കരുതുന്നുണ്ട് എന്നാണ് അവർ കണ്ടെത്തിയത്. അമേരിക്കക്കാർ ഈ ആക്ഷൻ പ്ലാനിന് നൽകിയിരിക്കുന്ന പേര് SHTF പ്ലാൻ എന്നാണ്. SHTF എന്നുവെച്ചാൽ 'Shit Hits The Fan'. നാൽപ്പതു ലക്ഷത്തിലധികം കാഴ്ചക്കാരുടെ ചാനലിന്റെ ചരിത്രത്തിലെ തന്നെ ഏറ്റവും ജനപ്രിയമായ ഷോകളിൽ ഒന്നായി അന്നിത് മാറിയിരുന്നു.\nലോകാവസാനത്തിനു കാരണമായി ഈ 'ഭീതിമാനിയാക്കു'കൾ കാണുന്ന പ്രധാന കാരണങ്ങൾ ആഗോളതാപനം കാരണം ഉണ്ടായേക്കാവുന്ന പ്രളയവും, ഭീകരവാദം ലോകത്തെ കൊണ്ടെത്തിച്ചേക്കാവുന്ന ആണവ-രാസ-യുദ്ധങ്ങളുമാണ്. കഴിഞ്ഞ വർഷം അമേരിക്കയിലെ ധനികരിൽ ചിലർ ന്യൂസിലൻഡിലെ ഓക് ലാൻഡിലേക്ക് നാലടി ആഴത്തിൽ കുഴിച്ചിടുന്ന സർവൈവൽ ബങ്കറുകൾ അയക്കുകയുണ്ടായി. നേരിട്ടൊരു ആക്രമണത്തിന് താരതമ്യേന സാധ്യത കുറഞ്ഞ രാജ്യമാണ് ആരുടെയും ശത്രുത പിടിച്ചുപറ്റാൻ നിൽക്കാത്ത ന്യൂസീലൻഡ് എന്ന രാജ്യം. അമേരിക്കയിലെ ഡൂംസ്‌ഡേ വാദികളുടെ ഇഷ്ട അഭയസ്ഥാനവും. ഇരുപതിലധികം അമേരിക്കൻ കോടീശ്വരന്മാർ ഇത്തരത്തിൽ ന്യൂസീലൻഡിൽ വന്ന് അഭയം തേടാൻ വേണ്ടുന്ന ഇൻവെസ്റ്റർ പ്ലസ് എന്ന വിസ എടുത്തിട്ടുണ്ട്. അവർക്ക് ഓക്ലൻഡിൽ മേൽപ്പറഞ്ഞ രീതിയിലുള്ള ബങ്കർ അക്കമഡേഷനും സ്വന്തമായുണ്ട്.\nലോകത്ത് അധികം താമസിയാതെ ഒരു ബയോളജിക്കൽ വാർഫെയർ ഉണ്ടാകും എന്ന ഭീതിയിൽ ഈ ധനികരിൽ പലരും ഗ്യാസ് മാസ്കുകളും, തോക്കുകളും, ആന്റിബയോട്ടിക്കുകളും, പോർട്ടബിൾ ടെന്റുകളും, കുറേനാളേയ്ക്കുള്ള ഭക്ഷണവും വെള്ളവും ഒക്കെ അടങ്ങുന്ന സർവൈവൽ ബാഗുകൾ അവരവരുടെ വീടുകളിൽ തയ്യാറാക്കി വെച്ചിരിക്കുകയാണ്. ടെക്സസ് കേന്ദ്രീകരിച്ച് പ്രവർത്തിക്കുന്ന 'റൈസിങ്ങ് എസ്' എന്ന കമ്പനി കോടീശ്വരന്മാർക്കുവേണ്ടി അണ്ടർഗ്രൗണ്ട് സർവൈവൽ കോണ്ടോമിനിയങ്ങൾ നിർമിക്കുന്നതിൽ വിദഗ്ധരാണ്. ലോകത്തിലെ ഏറ്റവും വിലയേറിയ സർവൈവൽ കോണ്ടോ ആയ 'ദി അരിസ്റ്റോക്രാറ്റ്' അവരുടെ ഡിസൈൻ ആണ്. ഏകദേശം 83,50,000 ഡോളർ വിലവരും ഇതിന്. ഇന്ത്യൻ കറൻസിയിൽ ഏകദേശം 60 കോടി. അൻപതോളം പേർക്ക് കഴിയാനുള്ള സൗകര്യങ്ങൾ ഇതിനുള്ളിലുണ്ട്. ഗ്രിഡ് പവർ സപ്ലൈ നിലച്ചാൽ ഇത് ഓട്ടോമാറ്റിക് ആയിത്തന്നെ സൗരോർജ്ജ പാനലുകളിലേക്ക് മാറും.\nമഹാപ്രളയം വരുമെന്നും അതിൽ സകലതും നശിക്കുമെന്നും ഒക്കെയുള്ള തോന്നലുകൾ ഏറെ കാല്പനികമാണ്. എന്നാൽ, ആ കാല്പനികന്റെ കയ്യിൽ അളവറ്റ ധനവും ഉണ്ടെങ്കിലോ..? തന്റെ കല്പനയിലെ ആ പ്രളയാനന്തരജീവിതത്തിനു വേണ്ടി അയാൾ തന്റെ ധനം ചെലവിട്ട് അതിജീവനത്തിനുള്ള വിശേഷ ആവാസങ്ങൾ നിർമ്മിച്ചാൽ അയാളെ കുറ്റം പറയാമോ?\nലോകം അവസാനിക്കാറായി എന്ന് പറഞ്ഞുകേൾക്കാൻ തുടങ്ങിയിട്ട് നാളേറെയായി. അന്ത്യവിധിനാളിനെപ്പറ്റി, നോസ്ട്രദാമസ് തൊട്ടിങ്ങോട്ട് പല പ്രവാചകരും പലതും പറഞ്ഞിട്ടുണ്ട്. അവയിൽ പലതും തെറ്റാണ് എന്ന് കാലം തെളിയിച്ചു. അത്തരത്തിലുള്ള അഭ്യൂഹങ്ങൾ പ്രചരിപ്പിക്കപ്പെട്ടപ്പോൾ അതുവിശ്വസിച്ച് അങ്ങനെയൊന്നിനെ അതിജീവിക്കാൻ വേണ്ടി പലതും ചെയ്യാൻ ഇറങ്ങിപ്പുറപ്പെട്ട ചരിത്രവുമുണ്ട്. അതിലൊരു മിത്ത് നോഹയുടേതാണ്. നോഹയെപ്പറ്റിയുള്ള പരാമർശങ്ങൾ ബൈബിളിലും ഖുർആനിലും കാണാം.\nഭൂമിയിലെ ബഹുഭൂരിഭാഗം വരുന്ന മനുഷ്യരാശിയുടെ അധമജീവിതത്തിനു ശിക്ഷയായി പ്രളയത്തോടെ സകലതിനെയും നശിപ്പിക്കാൻ യഹോവ തീരുമാനിച്ചപ്പോൾ നീതിമാനായ നോഹയെയും വംശത്തെയും രക്ഷിക്കാൻ ദൈവം നിശ്ചയിച്ചു. അതിനായി ഗോഫർ മരം കൊണ്ടുള്ള ഒരു കപ്പൽ (പേടകം) ഉണ്ടാക്കാനും, പ്രളയനാന്തരമുള്ള പുനഃസൃഷ്ടിക്കായി ഒരാണും പെണ്ണും വീതം ഓരോ ജോഡി ജീവജാലങ്ങളെക്കൂടി കരുതിക്കൊള്ളാനും യഹോവ കല്പിച്ചു. 40 നാളത്തെ പേമാരിക്കും 150 ദിവസത്തെ മഹാപ്രളയത്തിനും ശേഷം നോഹ പിന്നെയും 350 കൊല്ലം ജീവിച്ചുവെന്നും തന്റെ 950-ആം വയസ്സിൽ മരിച്ചുവെന്നുമാണ് മിത്ത്. ഇസ്ലാമിൽ അദ്ദേഹം നൂഹ് നബി എന്ന പ്രവാചകനാണ്. അദ്ദേഹത്തിന്റെ മക്കളുടെ വംശ പരമ്പരയാണ് ഇന്നത്തെ മനുഷ്യർ എന്ന് പലരും വിശ്വസിക്കുന്നു. ഹൈന്ദവ പുരാണങ്ങളിൽ ഏതാണ്ട് ഇതേ രീതിയിൽ തന്ന പരാമർശിക്കപ്പെടുന്ന ഒരാൾ മനുവാണ്. ഭൂമിയെ രക്ഷിക്കാനായി വലിയൊരു കപ്പൽ നിർമ്മിച്ചയാളാണ് അദ്ദേഹവും. നോഹയും നൂഹ് നബിയും മനുവും ഒക്കെത്തമ്മിലുള്ള ബന്ധങ്ങളെപ്പറ്റി പല ചരിത്രകാരന്മാരും പഠനങ്ങൾ വരെ നടത്തിയിട്ടുണ്ട്.\nവരാനിരിക്കുന്ന അന്ത്യനാളിനെ ഭയന്നുള്ള ഈ കരുതൽ മാനിയ അമേരിക്കയിൽ പറന്നുതുടങ്ങിയിട്ട് വർഷം കുറെയായി. ഈ ഉൾഭയത്തിന്റെ പേരിൽ അവർ കേടാകാതെ സൂക്ഷിക്കാവുന്ന ഭക്ഷണം, വെള്ളം, ആയുധങ്ങൾ തുടങ്ങിയവ ശേഖരിക്കുന്നു. മുമ്പൊക്കെ ഇത് ധനികരുടെ മാത്രം മനോവിഭ്രാന്തി ആയിരുന്നു എങ്കിൽ ഇന്നത് സാമ്പത്തികമായി അത്രയ്ക്ക് പുരോഗമിച്ചിട്ടില്ലാത്തവരെയും ബാധിച്ചിരിക്കുന്നു. വരാനിരിക്കുന്ന പ്രളയത്തെയും, ആണവായുദ്ധത്തെയും, സർവ്വനാശത്തെയും അതിജീവിക്കാനായി ബങ്കറുകളുണ്ടാക്കി, അതിൽ നിലനിൽപ്പിനായുള്ള അടിസ്ഥാന വിഭവങ്ങൾ ശേഖരിച്ച് അമേരിക്കയിലെ ഒരു വിഭാഗം കാത്തിരിക്കുകയാണ്, ആസന്നമായി എന്ന് അവർ ഭയക്കുന്ന അന്ത്യവിധിനാളിനെ!\nLast Updated 12, Aug 2019, 1:37 PM IST\nDoomsday preparations of the wealthy people


ജീവിതത്തിനും മരണത്തിനും ഇടയിലെ നിമിഷങ്ങൾ, നക്സലുകൾ മോചിപ്പിച്ച സിആർപിഎഫ് ജവാനുമായി അഭിമുഖം – News18 Malayalam\nജീവിതത്തിനും മരണത്തിനും ഇടയിലെ നിമിഷങ്ങൾ, നക്സലുകൾ മോചിപ്പിച്ച സിആർപിഎഫ് ജവാനുമായി അഭിമുഖം\nഏപ്രിൽ5ന് നടന്ന ഏറ്റുമുട്ടലിൽ 22 സിആർപിഎഫ് ജവാൻമാരാണ് കൊല്ലപ്പെട്ടത്. തൊട്ടടുത്ത ദിവസം നടന്ന രക്ഷാ പ്രവർത്തനത്തിന് ശേഷമാണ് രാകേഷ് സിംഗ് മൻഹാസിനെ കാണാനില്ലെന്ന കാര്യം സ്ഥിരീകരിച്ചത്. പിന്നീട് നക്സലുകൾ തന്നെ സിആർപിഎഫ് ജവാൻ തങ്ങളുടെ കസ്റ്റഡിയിലുണ്ടെന്ന് അറിയിക്കുകയായിരുന്നു.\nരാകേശ്വർ സിംഗ് മൻഹാസ്\nLast Updated : April 09, 2021, 16:30 IST\nഛത്തീസ്ഗഡിലെ ബിജാപൂരിലുണ്ടായ ഏറ്റുമുട്ടലിനൊടുവിൽ നക്സലുകളുടെ പിടിയിലായ കോബ്രാ കമാൻഡോ രാകേശ്വർ സിംഗ് മൻഹാസിനെ കഴിഞ്ഞ ദിവസമാണ് മോചിപ്പിച്ചത്. മാധ്യമ പ്രവർത്തകരുടെയും സർക്കാർ തലത്തിലുള്ള ഇടനിലക്കാരുടെയും നിരന്തരമായ ഇടപെടലുകളാണ് ദിവസങ്ങൾ നീണ്ട അനിശ്ചിതത്വത്തിന് ശേഷം മോചനത്തിന് വഴിയൊരുക്കിയത്. അഞ്ച് ദിവസം നക്സലുകളുടെ പിടിയിൽ കഴിഞ്ഞ രാകേശ്വർ സിംഗ് മോചനത്തിന് ശേഷം ന്യൂസ്18 പ്രതിനിധിയുമായി സംസാരിച്ചിരുന്നു. നക്സലുകളുടെ പിടിയിൽ തനിക്ക് ഉണ്ടായ അനുഭവങ്ങൾ അദ്ദേഹം വിശദീകരിച്ചു\nനക്സലുകൾ താങ്കളോട് എങ്ങനെയാണ് പെരുമാറിയത്?\nപെരുമാറ്റത്തിൽ പ്രശ്നങ്ങളൊന്നും ഉണ്ടായിരുന്നില്ല. ഭക്ഷണം ഉൾപ്പടെ എല്ലാം നൽകി. മോചിപ്പിക്കുമെന്നതിനെക്കുറിച്ച് പറഞ്ഞിരുന്നു. ഇന്നത് അവർ ചെയ്യുകയും ചെയ്തു.\nതാങ്കൾ എങ്ങനെയാണ് നക്സലുകളുടെ പിടിയിൽ അകപ്പെട്ടത്?\nഏപ്രിൽ മൂന്നിന് ആയിരുന്നു ഏറ്റുമുട്ടൽ. ഇതിൽ നിന്നും രക്ഷപ്പെട്ട് കാട്ടിൽ അലയുന്നതിനിടെ നാലിനാണ് ഞാൻ നക്സലുകളുടെ പിടിലാകുന്നത്.\nതാങ്കൾ ഈ സമയത്ത് അബോധാവസ്ഥയിൽ ആയിരുന്നോ?\nഏറ്റുമുട്ടൽ നടന്ന മൂന്നിന് ഞാൻ അബോധാവസ്ഥയിൽ ആയിരുന്നു പക്ഷെ പിടിക്കപ്പെടുമ്പോൾ എനിക്ക് ഓർമ്മയുണ്ടായിരുന്നു\nനിങ്ങളെ എത്ര ഗ്രാമങ്ങളിലൂടെ നക്സലുകൾ കൊണ്ടുപോയി?\nഎന്റെ കണ്ണ് കെട്ടിയിട്ടുള്ളതിനാൽ ഇക്കാര്യം എനിക്ക് അറിയില്ല. എൻ്റ കൈകളും കെട്ടിയിട്ടുണ്ടായിരുന്നു\nഭക്ഷണം കൃത്യ സമയത്ത് താങ്കൾക്ക് ലഭിച്ചിരുന്നോ?\nഭക്ഷണമെല്ലാം കൃത്യമായി നൽകിയിരുന്നു\nനക്സലുകൾ നിങ്ങളെ എന്തെങ്കിലും തരത്തിൽ ഉപദ്രവിച്ചിരുന്നോ?\nഎന്തെങ്കിലും തരത്തിൽ ഭീഷണിപ്പെടുത്തിയിരുന്നോ?\nതാങ്കൾ ഈ ജോലി ഉപേക്ഷിക്കണം എന്ന തരത്തിൽ എന്തെങ്കിലും ആവശ്യപ്പെട്ടിരുന്നോ?\nഅത്തരം യാതൊന്നും സംസാരിച്ചിട്ടില്ല\nഏതു തരത്തിലാണ് താങ്കളെ അവർ ചോദ്യം ചെയ്തത്. പോലീസ് ഡിപ്പാർട്ട്മെന്റിനെക്കുറിച്ചും മറ്റുമുള്ള വിവരങ്ങൾ ചോദിച്ചോ?\nഅത്തരം വിവര ശേഖരണമൊന്നും നടത്തിയിട്ടില്ല\nനക്സലുകൾ തന്നെ എപ്പോൾ വേണമെങ്കിലും കൊന്നു കളഞ്ഞേക്കാം എന്ന ഭയം താങ്കൾക്ക് ഉണ്ടായിരുന്നോ\nതീർച്ചയായും,മരണത്തിനും ജീവിതത്തിനും ഇടയിലുള്ള ദിവസങ്ങൾ ആയിരുന്നു അത്\nസർക്കാർ നിയോഗിച്ച പത്മശ്രീ ദർമ്മപാൽ സായിനി,ഗോണ്ഡ്വാന സമാജ് തലവൻ തേലം ബുരയ്യ എന്നിവരുടെ മധ്യസ്ഥ ശ്രമത്തിലൂടെയാണ് പിടിയിലകപ്പെട്ട സിആർപിഎഫ് സൈനികനെ മോചിപ്പിക്കാനായത്. 100 കണക്കിന് ഗ്രാമവാസികളുടെ മുന്നിൽ വെച്ചാണ് സൈനികനെ സ്വതന്ത്രനാക്കിയത്. 210വി കമാൻഡോ ബറ്റാലിയനിൽ ഉൾപ്പെട്ട രാകേശ്വർ സിംഗ് മൻഹാസ് ജമ്മു സ്വദേശിയാണ്. നാലു വയസുള്ള മകളും ഭാര്യയും ഇദ്ദേഹത്തിനുണ്ട്. മോചന വാർത്ത പുറത്ത് വന്നതോടെ ദിവസങ്ങൾ നീണ്ട ആശങ്കകൾക്ക് ശേഷം നാട്ടിലും വീട്ടിലും സന്തോഷം നിറഞ്ഞു.\nസൈനികന്റെ മോചനത്തിനായി പ്രവർത്തിച്ച സാമൂഹ്യ പ്രവർത്തകരോടും മാധ്യമ പ്രവർത്തകരോടും ഛത്തീസ്ഗഡ് മുഖ്യമന്ത്രി ഭുപേഷ് ഭഗൽ നന്ദി പറഞ്ഞു\nFirst published: April 09, 2021, 16:25 IST


നെറ്റ് ബാങ്കിങ് എങ്ങനെയെല്ലാം പ്രയോജനപ്പെടുത്താം? | Banking Fraud | Bank Loan\nനെറ്റ് ബാങ്കിങ് എങ്ങനെയെല്ലാം പ്രയോജനപ്പെടുത്താം?\nറോഷ്നി കെ April 29, 2019 11:45 AM IST\n∙ഇൻകംടാക്സ് ഇ–ഫയലിങ് ഓൺലൈനായി പരിശോധിക്കാം\nഎല്ലാ ബാങ്ക് ഇടപാടുകളും ഏതു സമയത്തും നടത്താൻ തികച്ചും സൗകര്യപ്രദമാണ് നെറ്റ്ബാങ്കിങ്.എന്തൊക്കെ ബാങ്കിങ് സേവനങ്ങളാണ് ഇതിലൂടെ ബാങ്ക് തങ്ങളുടെ ഇടപാടുകാര്‍ക്ക് ലഭ്യമാക്കുന്നതെന്ന് നോക്കുക\n∙ഓൺലൈൻ ഷോപ്പിങ്ങ്, ബിൽ പേയ്മെന്റ് എന്നിവയെല്ലാം എളുപ്പം ചെയ്യാം\n∙ഏതു സമയത്തും ആർക്കുവേണമെങ്കിലും സുരക്ഷിതമായി പണം അയക്കാം.\n∙പെട്ടെന്ന് ഒരാൾക്ക് പണം അയക്കണമെങ്കിൽ ഇൻസ്റ്റന്റ് മണി ട്രാൻസ്ഫർ ഉപയോഗിക്കാം.\n∙സ്ഥിരമായി അയക്കേണ്ടവരുടെ അക്കൗണ്ട് ബെനിഫിഷറി ആയി ആഡ് ചെയ്യാം. പിന്നീട് എപ്പോൾ പണം അയക്കണമെങ്കിലും ആ അക്കൗണ്ട് ക്ലിക്ക് ചെയ്താൽ മാത്രം മതി. വേണ്ടെങ്കിൽ ഡിലീറ്റ് ചെയ്യാനും ഓപ്ഷൻ ഉണ്ട്.\n∙പിപിഎഫ് അക്കൗണ്ട്, ലോൺ അക്കൗണ്ട്, ആർഡി എന്നിവയിലേക്കു സേവിങ്സ് അക്കൗണ്ടിൽനിന്നു പണം ട്രാൻസ്ഫർ ചെയ്യാം.\n∙ഓൺലൈൻ ആയി പിപിഎഫ്, ആർഡി അക്കൗണ്ടുകൾ ആരംഭിക്കാം.\n∙അക്കൗണ്ട് പാൻ, ആധാർ എന്നിവയുമായി ഇതു ബന്ധിപ്പിക്കാം.\n∙ഇൻകംടാക്സ് ഇ–ഫയലിങ് ചെയ്താൽ ഓൺലൈൻ ആയി വെരിഫിക്കേഷൻ ചെയ്യാം.\n∙പിപിഎഫ് ഇ–റെസീപ്റ്റ്, സേവിങ്സ് ബാങ്ക് ഡീറ്റെയിൽസ് തുടങ്ങിയവ പിഡിഎഫ് ആയി ഡൗൺലോഡ് ചെയ്യാം.\n∙പുതിയ ചെക്ക് ബുക്ക് റിക്വസ്റ്റ് നൽകാം, ചെക്ക് ബുക്ക് പേയ്മെന്റ് സ്റ്റോപ്പ് ചെയ്യാം,\n∙എടിഎം കാർഡ് ബ്ലോക്ക് ചെയ്യാം, പുതിയ എടിഎം കാർഡ് അക്ടിവേറ്റ് ചെയ്യാം, പുതിയ എടിഎം കാർഡിന് അപേക്ഷിക്കാം.\n∙ഓൺലൈൻ നോമിനേഷൻ നൽകാം. എൻപിഎസ് (നാഷനൽ പെൻഷൻ സ്കീം) റെജിസ്റ്റർ ചെയ്യാം,\n∙ഹോം ലോൺ, ക്രെഡിറ്റ് കാർഡ് ടോപ്അപ് ചെയ്യാം.\nഎന്നിങ്ങനെ ഒരു ബാങ്കിൽ ചെന്ന് ചെയ്യേണ്ട എല്ലാ കാര്യങ്ങളും നെറ്റ് ബാങ്കിങിലൂടെ ഓൺലൈൻ ആയി ചെയ്യാം.\nഎന്തുകൊണ്ട് നെറ്റ് ബാങ്കിങ്ങ്?\nധാരാളം പേയ്മെന്റ് ആപ്പുകൾ ഉള്ളപ്പോൾ എന്തിനാണ് നെറ്റ് ബാങ്കിങ് എന്നു ചോദിക്കുന്നവർ ഉണ്ട്. നെറ്റ് ബാങ്കിങ്ങ് നമ്മുടെ സ്വന്തം അക്കൗണ്ട് തന്നെയാണ്. പേയ്മെന്റ് ആപ്പുകൾ ഷോപ്പിങ് ചെയ്യുമ്പോൾ പേയ്മെന്റ് നടത്താനും പണം അയക്കാനും മാത്രമേ ഉപയോഗിക്കാൻ പറ്റൂ. എന്നാൽ ഓൺലൈൻ പേയ്മെന്റ് കൂടാതെയുള്ള എല്ലാ ബാങ്കിങ് സേവനങ്ങളും നെറ്റ് ബാങ്കിലൂടെ ലഭ്യമാകും. നേരിട്ട് ബാങ്കിൽ പോയി ക്യൂ നിന്ന് ചെയ്യേണ്ടതെല്ലാം ഓൺലൈൻ വഴി ചെയ്യാം.\nനെറ്റ് ബാങ്ക് ഇടപാടുകൾ സുരക്ഷിതമായി ചെയ്യാം. ഓൺ ലൈൻ പർച്ചേസ് ചെയ്ത് പേയ്മെന്റ് ചെയ്യുമ്പോൾ ഒടിപി (വൺ ടൈം പാസ്‌വേഡ്) പാസ്‌വേഡ് നൽകിയാൽ മാത്രമേ ട്രാൻസാക്ഷൻ നടത്താൻ പറ്റൂ. എല്ലാവിധ പണമിടപാടുകൾക്കും ഒടിപി നമ്പർ നൽകണം. നെറ്റ് ബാങ്കുമായി ബന്ധിപ്പിച്ചിട്ടുള്ള റെജിസ്ട്രേഡ് മൊബൈൽ നമ്പറിൽ മാത്രമേ ഒടിപി നമ്പർ വരൂ.\nമാത്രമല്ല നിങ്ങൾ എന്തു ട്രാൻസാക്ഷൻ നടത്തിയാലും അത് എസ്എംഎസ്, ഇ–മെയിൽ അലർട്ട് വരും. നിങ്ങളുടെ പ്രൊഫൈൽ തുറന്നാലും അലർട്ട് എസ്എംസ് വരും. ഒരിക്കലും ഗൂഗിൾ അക്കൗണ്ടിലെ ‘സേവ് പാസ്‌വേഡ്’ ഒപ്ഷനിൽ യൂസർ ഐഡിയും പാസ്‌വേഡും നൽകരുത്. എവിടെയും കുറിച്ചിടരുത്. മനസ്സിൽ ഓർത്തിരിക്കുന്നതാണ് നല്ലത്. ഇടയ്ക്കിടെ പാസ്‌വേഡ് മാറ്റുന്നത് നല്ലതാണ്.


സത്യം നല്കുന്ന സ്വാതന്ത്ര്യം - Kairos\nHome / Featured / സത്യം നല്കുന്ന സ്വാതന്ത്ര്യം\n”ഒന്നോടിച്ചു വായിച്ചാല് പോലും ഒരു കാര്യം വ്യക്തമാണ്. നീതിന്യായ പ്രക്രിയയുടെ ദുരുപയോഗം ഉണ്ടായിരുന്നു. തന്റെ ക്ലേശകരമായ ഗവേഷണം കൊണ്ട് ജനസാമാന്യത്തിനു മുമ്പാകെ കന്ധമാലിനെക്കുറിച്ചുള്ള ഞെട്ടിപ്പിക്കുന്ന വസ്തുതകള് കൊണ്ടുവന്നതിന് ഞാന് ആന്റോ അക്കരയെ അഭിനന്ദിക്കുന്നു.”\nമതവര്‍ഗീയവാദികളാല് വെടിവച്ചു വീഴ്ത്തപ്പെട്ട ഗൗരിലങ്കേഷ് ആന്റോ അക്കരയുടെ ശ്ര ദ്ധേയമായ അന്വേഷണാത്മക ഗ്രന്ഥ (‘കന്ധമാലിലെ സ്വാമിലക്ഷ്മണാനന്ദയെ കൊന്നതാര്?’ പേജ് 335) ത്തെക്കുറിച്ചെഴുതിയ കുറിപ്പാണിത്. നരേന്ദ്ര ധബോല്‍ക്കര്, ഗോവിന്ദ് പന്‍സാരെ, എം.എം. കല്‍ബുര്‍ഗി എന്നിവര്‍ക്കുശേഷം ഇപ്പോഴിതാ ഗൗരിലങ്കേഷും മതഫാഷിസത്തിനും വര്‍ഗീയ ഭീകരതയ്ക്കും ഇരയായി വധിക്കപ്പെട്ടിരിക്കുന്നു. ഭരണഘടന വിഭാവനം ചെയ്യുന്ന മതേതരത്വത്തിനും മതസ്വാതന്ത്ര്യമെന്ന മൗലികാവകാശത്തിനും എതിരായ അവകാശ ധ്വംസനങ്ങള് ഭാരതമെന്ന ജനാധിപത്യ രാജ്യത്തെ കളങ്കിതമാക്കുന്ന കാലമാണിത്. അനീതികള്‍ക്കും അസഹിഷ്ണുതകള്‍ക്കുമെതിരേ പ്രതിരോധത്തിന്റെ നിലപാടുകള് സ്വീകരിക്കുന്നവര് വേട്ടയാടപ്പെടുകയാണ്. ഇത്തരം സാമൂഹ്യ-സാംസ്‌കാരിക-രാഷ്ട്രീയ പരിസരത്തിലാണ് ആന്റോ അക്കര എന്ന അത്യന്തം ധൈര്യശാലിയായ പത്രപ്രവര്‍ത്തകന്റെ പ്രസക്തി (അദ്ദേഹത്തെ കണ്ടുമുട്ടുമ്പോള് ഗൗരി ലങ്കേഷ് വധിക്കപ്പെട്ടിരുന്നില്ല!). സത്യം നിങ്ങളെ സ്വതന്ത്രരാക്കുമെന്ന ക്രിസ്തുമൊഴിയെ ഗൗരവപൂര്‍വമുള്ള പ്രതിബദ്ധതയോടെ പിന്‍തുടരുന്ന അദ്ദേഹത്തിന് സ്വന്തം ജീവിതം ദൈവത്തിന്റെ നിഗൂഢവഴികളിലുള്ള സഞ്ചാരമാണ്. രണ്ടര ദശാബ്ദത്തിലധികമായി ദക്ഷിണേഷ്യയിലെ മനുഷ്യാവകാശ പ്രശ്‌നങ്ങളിലും മത-സാമൂഹ്യരംഗത്തും നിരന്തരം ഇടപെട്ട് അന്താരാഷ്ട്ര തലത്തില് ശ്രദ്ധയാകര്‍ഷിച്ച നിരവധി റിപ്പോര്‍ട്ടുകള് പ്രസിദ്ധീകരിക്കുകയും അംഗീകാരങ്ങള് നേടുകയും ചെയ്ത ആന്റോ അക്കരയാണ് ലോകമന:സാക്ഷിയെ ഞെട്ടിച്ച ഒറീസായിലെ കന്ധമാല് കാടുകളിലെ നിഷ്ഠൂരമായ ക്രൈസ്തവ പീഡന കഥകള് ആഗോള മാധ്യമങ്ങളുടെ മുന്‍പിലെത്തിച്ചത്.\nപത്രപ്രവര്‍ത്തനത്തിന്റെ ആയുധം സത്യമെന്ന മൂല്യമാണെന്നും ഈ ജോലിയിലൊരു പ്രവാചക ദൗത്യമുണ്ടെന്നും താങ്കള് അഭിപ്രായപ്പെട്ടിട്ടുണ്ടല്ലോ. ഈ മേഖലയിലേക്ക് എത്തിപ്പെട്ടത് എങ്ങനെയാണ്?\nതൃശൂര്‍സെന്റ് തോമസ് കോളേജില് നിന്ന് ഇംഗ്ലീഷ് എം.എ. കഴിഞ്ഞ് അധ്യാപന ജോലിക്കുള്ള ക്ഷണം നിരസിച്ചാണ് ഞാന് ഡല്‍ഹിയിലേക്കു പോയത്. ഡല്‍ഹി യൂണിവേഴ്‌സിറ്റിയില് നിന്ന് എല്.എല്.ബി.യും ഭാരതീയ വിദ്യാഭവനില് നിന്ന് ജേര്‍ണലിസം ഡിപ്ലോമയും പൂര്‍ത്തിയാക്കി. സിവില് സര്‍വീസായിരുന്നു പ്രധാന ലക്ഷ്യം. ഇതിനിടയില് പാര്‍ട്ട് ടൈം ജോലിയുടെ ഭാഗമായി ഒരു അഡ്വര്‍ടൈസിങ് ഏജന്‍സിയിലെ കോപ്പിറൈറ്ററായി. യു-ക്യാന് ന്യൂസ് ഏജന്‍സിക്കു വേണ്ടിയും മറ്റും സ്വതന്ത്രറിപ്പോര്‍ട്ടുകള് ചെയ്തു. ലേഖനങ്ങള് കണ്ട എഡിറ്റര്‍മാര് പലരും താങ്കള് പത്രപ്രവര്‍ത്തകനാകേണ്ട ആളാണെന്ന് അഭിപ്രായപ്പെടുകയും പ്രോത്സാഹിപ്പിക്കുകയുമാണുണ്ടായത്. സുപ്രീം കോടതിയില് രണ്ടുതവണ എന്റോള് ചെയ്യാന് തയ്യാറെടുക്കുകയും കോളേജ് ലക്ചറര് ജോലിക്കായി അപ്പോയ്ന്റ്‌മെന്റ് ലഭിക്കുകയും ചെയ്തിരുന്നു. പക്ഷേ, പത്രപ്രവര്‍ത്തന മേഖലയില് ഉറയ്ക്കാനാണ് ദൈവം അനുവദിച്ചത്.\nനീതി നിഷേധിക്കപ്പെട്ടവര്‍ക്കു വേണ്ടി സത്യത്തിലധിഷ്ഠിതമായി തൂലിക പടവാളാക്കി പൊരുതാനുള്ള കരുത്ത് ലഭിച്ചു. ജനാധിപത്യത്തിന്റെ ആദ്യ മൂന്ന്എസ്റ്റേറ്റുകളുടെയും കാവല്‍നായയായ മാധ്യമങ്ങളെന്ന നാലാം എസ്റ്റേറ്റിന് തീര്‍ച്ചയായും ഒരു പ്രവാചക സ്വഭാവമുണ്ട്. ചേര്‍ത്തലയില് ലോക്കപ്പ് മരണത്തിനിരയായ ഗോപിയുടെ കഥ ദേശീയ ശ്രദ്ധയില് കൊണ്ടുവരാന് ടൈംസ് ഓഫ് ഇന്ത്യയിലെഴുതിയ ഫീച്ചര് സഹായിച്ചതാണ് ആദ്യകാലങ്ങളിലെ ഒരു പ്രധാന നേട്ടം. ഈ റിപ്പോര്‍ട്ടുകൊണ്ട് അവസാനിപ്പിക്കാതെ സര്‍ക്കാര് ധനസഹായം ആ കുടുംബത്തിനു ലഭ്യമാവുംവരെ അവരോടൊപ്പം നിന്നു. പത്രപ്രവര്‍ത്തനം ജോലിമാത്രമല്ല; നീതിക്കുവേണ്ടി പോരാടാനുള്ള വേദികൂടിയാണ്.\nദക്ഷിണേഷ്യയിലെ പ്രശ്‌നബാധിത പ്രദേശങ്ങളില് നിന്നുള്ള റിപ്പോര്‍ട്ടിങ് അനുഭവങ്ങള് എന്തൊക്കെയാണ്?\nമ്യാന്‍മറിലും നേപാളിലും ബംഗ്ലാദേശിലുമെല്ലാം പ്രകൃതിക്ഷോഭങ്ങളുടെയും കലാപങ്ങളുടെയും നടുവില് മനുഷ്യര് നരകയാതന അനുഭവിക്കുന്നിടത്തെല്ലാം എത്തിച്ചേരാന് കഴിഞ്ഞിട്ടുണ്ട്. ശ്രീലങ്കന് യുദ്ധകാലത്ത് എല്.ടി.ടി.ഇ.യുടെ അതിഥിയായി താമസിച്ച് റിപ്പോര്‍ട്ടിങ് നടത്തി. ഇന്ത്യന് ജേര്‍ണലിസ്റ്റുകളെ റോയുടെ ചാരന്മാരെന്നും മറ്റും മുദ്രകുത്തി അകറ്റി നിര്‍ത്തിയപ്പോഴും സത്യസന്ധനെന്ന തിരിച്ചറിവിലാണ് അവരെന്നെ സ്വീകരിച്ചത്. കാശ്മീര് പ്രശ്‌നം രൂക്ഷമായ കാലത്ത് ഗവര്‍മെന്റ് സെന്‍സറിങ്ങുകള്‍ക്കും മിലിറ്റന്റ് ഭീഷണികള്‍ക്കുമിടയില് നട്ടംതിരിയുന്ന പത്രപ്രവര്‍ത്തകരെക്കുറിച്ചുള്ള റിപ്പോര്‍ട്ട് അന്താരാഷ്ട്ര തലത്തില് ശ്രദ്ധിക്കപ്പെടുകയും ബഹുമതിക്കര്‍ഹമാവുകയും ചെയ്തു. ആന്‍ഡമാനിലും വേളാങ്കണ്ണിയിലും ഗുജറാത്തിലും കാശ്മീരിലുമെല്ലാം സംഘര്‍ഷമേഖലകളില് ചിതറിക്കിടക്കുന്നമൃതശരീരങ്ങള്‍ക്കിടയില് നിന്നുപോലും വാര്‍ത്തകളും വസ്തുതകളും പുറംലോകത്തെത്തിച്ചിട്ടുണ്ട്. ഇതിനെല്ലാമുള്ള ആര്‍ജവവും ആത്മധൈര്യവും സ്ഥൈര്യവും ദൈവം നല്കുന്നതാണ്. മദര് തെരേസയെപ്പോലെ, പീഡിപ്പിക്കപ്പെടുന്നവരും നീതിനിഷേധിക്കപ്പെടുന്നവരുമായ മനുഷ്യരുടെ മുഖത്ത് ദൈവത്തെ കാണാനാണ് ഞാന് ശ്രമിക്കുന്നത്. ചാലിയാര് മലിനീകരണത്തിനെതിരായി നടന്ന മാവൂര് ഫാക്ടറി സമരപശ്ചാത്തലത്തിലുള്ള റിപ്പോര്‍ട്ടിന് പി.യു.സി.എല് (PUCL) അവാര്‍ഡ് ലഭിച്ചിരുന്നു. പണവും അംഗീകാരവുമല്ല, വാഴക്കാട് ഗ്രാമത്തിലെ കാന്‍സര് രോഗികളുടെ ദൈന്യമാണ് എന്നെ അവിടേയ്ക്കടുപ്പിച്ചത്.\nഒറീസയിലെ കന്ധമാലിനെ ലോക ശ്രദ്ധയിലേക്കു കൊണ്ടുവന്ന അന്വേഷണാത്മക പത്രപ്രവര്‍ത്തനത്തിന് ലോകപ്രശസ്തമായ വാഴ്ത്തപ്പെട്ട ടൈറ്റസ് ബ്രാന്‍ഡ്‌സ്മ അവാര്‍ഡ് 2013-ല് താങ്കള്‍ക്കുലഭിച്ചല്ലോ. കന്ധമാല് സംഭവങ്ങളെക്കുറിച്ച് വിവരിക്കാമോ?\nക്രൈസ്തവര്‍ക്കെതിരെ നടന്ന ക്രൂരപീഡനങ്ങളുടെ സംഭവപരമ്പരകളാണവ. 2008 ആഗസ്റ്റ് 23-ന് സ്വാമി ലക്ഷ്മണാനന്ദ ജലസ്‌പേട്ടയിലെ തന്റെ ആശ്രമത്തില് വെടിയേറ്റു കൊല്ലപ്പെടുകയും ക്രൈസ്തവര്‍ക്കെതിരെ അതിക്രൂരമായ സംഘടിതാക്രമണങ്ങള് അരങ്ങേറുകയും ചെയ്തു. കൊലയ്ക്കു പിന്നില് ക്രൈസ്തവ ഗൂഢാലോചന ആരോപിച്ച് നൂറോളം ക്രിസ്ത്യാനികളെ വധിച്ചു. ആറായിരം വീടുകള് കൊളളയടിക്കപ്പെടുകയും മുന്നൂറിലധികം ക്രൈസ്തവ ദേവാലയങ്ങളും സ്ഥാപനങ്ങളും തകര്‍ക്കപ്പെടുകയും ചെയ്തു. അന്‍പത്താറായിരം ക്രിസ്ത്യാനികള് അഭയാര്‍ഥികളായി. ‘ഘര്‍വാപസി’യെന്ന മതപുനഃപരിവര്‍ത്തനത്തിന്റെ പൈശാചിക രൂപമാണ് ഇതിലൂടെ വെളിവാക്കപ്പെട്ടത്.\nമനുഷ്യാവകാശ പ്രശ്‌നങ്ങളില് ഇടപെടുന്ന പത്രപ്രവര്‍ത്തകനായി അവിടേക്കു കടന്നുചെന്ന എനിക്ക് ക്രിസ്ത്യാനികള് അനുഭവിക്കുന്ന പീഢകളുടെ ആഴം ബോധ്യപ്പെട്ടു. അധികാരികള് നടത്തുന്ന നീതിനിഷേധങ്ങളും ഇരകളുടെ നിസ്സഹായതയും മനസ്സിലായി.\nഇന്ത്യന് പത്രപ്രവര്‍ത്തനത്തിന്റെ കുലപതിയായ കുല്‍ദീപ് നയ്യാരുടെ പിന്തുണ കന്ധമാല് പ്രശ്‌നം ശ്രദ്ധിക്കപ്പെടാന് സഹായകമായത് എങ്ങനെയാണ്?\nകന്ധമാല് അന്വേഷണങ്ങളില് എന്റെ ‘ഗോഡ് ഫാദറാ’യിരുന്നു അദ്ദേഹം. ഏപ്രില് 2009-ല് ‘കന്ധമാല് ഇന്ത്യയുടെ മതേതരത്വത്തിന് ഒരു കളങ്കം’ (Kadhamal- A Blot On Indian Secularism) എന്ന കൃതി കുല്‍ദീപ് നയ്യാര് പ്രകാശിപ്പിച്ചതുവഴി ഈ പ്രശ്‌നത്തിന് ദേശീയ-അന്തര്‍ദേശീയ ശ്രദ്ധ ലഭിച്ചു. പ്രധാന മന്ത്രി മന്‍മോഹന്‍സിങ്ങും ആഭ്യന്തര മന്ത്രി പി. ചിദംബരവുമെല്ലാം കലാപത്തിനെതിരേ പ്രതികരിക്കുകയും ചെയ്തു. സ്വാമിയുടെ കൊലപാതകക്കുറ്റം ആരോപിക്കപ്പെട്ട് നിരപരാധികളായ ഏഴു ക്രിസ്ത്യാനികള് ഇപ്പോഴും ജീവപര്യന്തം തടവ് അനുഭവിക്കുന്നുണ്ട്. അവരുടെ മോചനം ആവശ്യപ്പെട്ട് ‘www.release 7innocents.com’ എന്ന ഓണ്‍ലൈന് ക്യാമ്പയിന് 2016 മാര്‍ച്ച് 3-ന് ന്യൂഡല്‍ഹിയില് ലോഞ്ച് ചെയ്തതും അദ്ദേഹമാണ്. സ്വാമിയുടെ കൊലയ്ക്കു പിന്നില് സംഘപരിവാറിന്റെ ഗൂഢതന്ത്രങ്ങളാണെന്ന് തെളിവുകള് നിരത്തി അവതരിപ്പിക്കുന്ന ‘കന്ധമാലിലെ സ്വാമി ലക്ഷ്മണാനന്ദയെ കൊന്നതാര്?’ (Who killed swami Laxmanananda?) എന്ന സുപ്രധാന ഗ്രന്ഥത്തിന് മുഖവുര എഴുതാനും അത് പ്രകാശിപ്പിക്കാനും അദ്ദേഹം തയ്യാറായി. ഇതിന്റെ മലയാള പരിഭാഷയുടെ പ്രകാശനം നിര്‍വഹിച്ചത് കേരള മുഖ്യമന്ത്രി ശ്രീ പിണറായി വിജയനാണ്. 94 വയസ്സുള്ള വയോധികനായ കുല്‍ദീപ് നയ്യാരുടെ ഇടപെടലുകളാണ് ഇത്തരത്തില് നിരവധി രാഷ്ട്രീയ-സാമൂഹ്യ-സാംസ്‌കാരിക നേതാക്കള് ഈ വിഷയത്തെ താത്പര്യത്തോടെ സമീപിക്കാന് ഇടയായതിന്റെ കാരണങ്ങളിലൊന്ന്.\nഒരു ക്രൈസ്തവവിശ്വാസിയെന്ന നിലയില് ഈ അനുഭവങ്ങള് എങ്ങനെയാണ് സ്വാധീനിച്ചത്?\n2008 മുതല് ഇരുപത്തിനാല് പ്രാവശ്യം കന്ധമാല് സന്ദര്‍ശിക്കാന് എന്നെ പ്രേരിപ്പിച്ചത് നീതിനിഷേധത്തോടും മനുഷ്യാവകാശ ലംഘനത്തോടുമുള്ള സ്വാഭാവിക പ്രതികരണവും വിശ്വാസാനുഭവത്തോടുള്ള പ്രതിബദ്ധതയുമാണ്. ‘ഇരുപത്തൊന്നാം നൂറ്റാണ്ടിലെ ആദിമ ക്രിസ്ത്യാനികള്-കന്ധമാല് കാടുകളിലെ അവിശ്വസനീയ ക്രൈസ്തവസാക്ഷ്യങ്ങള്’ (Early Christians of 21st Century- Stories of Incredible Christian Witness from Kadhamal Jungles) എന്ന ഗ്രന്ഥത്തില്‍എന്നെ അമ്പരപ്പിച്ച വിശ്വാസാനുഭവങ്ങളെക്കുറിച്ച് സുദീര്‍ഘമായി എഴുതിയിട്ടുണ്ട്. Shining faith in Kadhamal’എന്ന ആദ്യ പുസ്തകത്തെ ‘ഒരു വെളിപാടിന്റെ പുസ്തക’മെന്നാണ് മേജര് ആര്‍ച്ച് ബിഷപ്പ് വര്‍ക്കി വിതയത്തില് വിശേഷിപ്പിച്ചത്. ഭാരത-കേരള മെത്രാന് സമിതികളിലും വൈദിക കോണ്‍ഫറന്‍സുകളിലും മേജര് സെമിനാരികളിലും അത്മായ സംഗമങ്ങളിലുമെല്ലാം ഇവയെക്കുറിച്ച് പങ്കുവയ്ക്കാന് നിരന്തരം ക്ഷണിക്കപ്പെടാറുണ്ട്.\nമതേതരത്വം കളങ്കപ്പെടുന്ന സമകാല സാഹചര്യത്തില് ഒരു വിശ്വാസിയുടെ ദൗത്യമെന്താണ്?\nവര്‍ഗീയതയെന്നത് ഭ്രാന്തമായ മനസ്സില് നിന്നാണ് പുറപ്പെടുന്നത്. എല്ലാവരും ഒരേ തരത്തില് സംസ്‌കാര സമ്പന്നരാവണമെന്നില്ല. കന്ധമാലിലേത് വെറും ഹിന്ദു-ക്രിസ്ത്യന് സംഘര്‍ഷമല്ല. മതമൗലിക വാദമാണ് പ്രധാനകാരണം. അസഹിഷ്ണുക്കളായ മതനേതാക്കളും അനുയായികളുമാണ് പ്രശ്‌നങ്ങള് സൃഷ്ടിക്കുന്നത്. നല്ല ഹിന്ദുമത വിശ്വാസികള് അവിടെയുമുണ്ട്. കലാപത്തിനിടയില് അഞ്ചു ക്രിസ്ത്യാനികളെ പെട്ടെന്നുള്ള മരണത്തില് നിന്ന് രക്ഷിച്ചത് ഗവര്‍മെന്റോ പോലീസോ രാഷ്ട്രീയക്കാരോ അല്ല; സഹിഷ്ണുതയുള്ള ഹിന്ദു സഹോദരരാണ്. ക്രിസ്ത്യാനികളെ രക്ഷിക്കാന് രണ്ടു ഹിന്ദുക്കള് ജീവന് വെടിഞ്ഞിട്ടുപോലുമുണ്ട്. പ്രതിരോധിക്കേണ്ടത് മൗലികവാദത്തെയാണ്; അതുവിളമ്പുന്ന പ്രസ്ഥാനങ്ങളെയാണ്. നിഷ്‌ക്കളങ്കതയോടൊപ്പം വിവേകവും ആവശ്യമാണ്. മതഫാഷിസത്തിന്റെ കാലത്ത് അനീതിക്കെതിരേ ശബ്ദമുയര്‍ത്താന് എല്ലാവര്‍ക്കും ഒരുപോലെ സാധിക്കണമെന്നില്ല; പക്ഷേ, അത്തരം ശ്രമങ്ങള്‍ക്കു പിന്നില് പ്രാര്‍ഥനയോടെ നിലയുറപ്പിക്കേണ്ടത് അടിയന്തരാവശ്യമാണ്.\nവെടിയുണ്ടണ്ടകളെ ഭയപ്പെടാതെ ദൈവിക സംരക്ഷണത്തില് ആശ്രയിച്ച് സത്യം നല്കുന്ന സ്വാതന്ത്ര്യബലത്തില്, നന്മ ചെയ്ത് ആന്റോ അക്കര അതിവേഗം യാത്ര തുടരുകയാണ്. ഭാര്യ ഷെന്നറ്റും മക്കളായ അന്‍ഷ യും ആഷയും എല്ലാറ്റിനും പിന്‍തുണയേകി അദ്ദേഹത്തിനൊപ്പമുണ്ട്.\nPrevious ഞങ്ങള് അലമ്പന്മാര് ആലംബമില്ലാത്തവര്